
CUVÂNT ÎNAINTE 


Nu obişnuim, în lucrările noastre, să ne referim 
la actualitatea imediată, deoarece avem în mod 
constant în vedere principiile, care sunt, s-ar putea 
spune, de o permanentă actualitate, fiind în afara 
timpului; şi, chiar dacă ieşim din domeniul metafi- 
zicii pure pentru a examina anumite aplicaţii, o fa- 
cem în aşa fel încât aceste aplicaţii să-şi păstreze o 
importanţă cu totul generală. E ceea ce vom face şi 
aici; totuşi, trebuie să recunoaştem, consideraţiile 
pe care le vom expune în acest studiu prezintă, în 
plus, un interes mai particular pentru momentul 
prezent, datorită discuțiilor stârnite în ultima vreme 
asupra chestiunii raporturilor religiei cu politica, 
chestiune ce nu este decât o formă specială pe care 
o ia, în anumite condiții determinate, problema ra- 
porturilor spiritualului cu temporalul. 

Acest lucru e adevărat, dar ar fi o greşeală să se 
creadă că aceste consideraţii ne-au fost mai mult 
sau mai puțin inspirate de incidentele la care am 
făcut aluzie, sau că înțelegem să le legăm în mod 
direct de ele, căci ar însemna să acordăm o impor- 

tanță exagerată unor lucruri ce nu au decât un ca- 
racter pur episodic şi care n-ar trebui să influențeze 
concepțiile a căror natură şi origine sunt în realitate 
de un cu totul alt ordin. 

Cum ne străduim întotdeauna să risipim din 
start toate neînțelegerile pe care le putem prevedea, 
ținem să înlăturăm înainte de orice, cât mai catego- 
ric şi mai explicit cu putință, această interpretare 
greşită pe care unii ar putea-o da gândirii noastre, 
fie din pasiune politică sau religioasă, ori în virtu- 
tea unor idei preconcepute, fie chiar din simpla ne- 
înțelegere a punctului de vedere în care ne situăm. 
Tot ceea ce vom spune aici am fi spus la fel de bine, 
şi exact în acelaşi mod, dacă evenimentele ce atrag 
astăzi atenția asupra problemei spiritualului şi 
temporalului nu s-ar fi produs; circumstanţele pre- 
zente ne-au arătat doar, mai clar ca niciodată, că ar 
fi necesar şi oportun să o spunem; ele au fost, dacă 
se doreşte, ocazia ce ne-a determinat să expunem 
acum anumite adevăruri în locul multor altora pe 
care ne-am propus să le formulăm dacă vom avea 
timpul necesar, dar care nu par susceptibile de o 
aplicaţie la fel de imediată; şi la asta se limitează 
rolul lor în ce ne priveşte. 

Ceea ce ne-a frapat în special la discuţiile de 
care e vorba, e faptul că nimeni n-a părut preocu- 
pat să situeze mai întâi chestiunile pe adevăratul 
lor teren, să distingă într-un mod precis între esen- 

țial şi accidental, între principiile necesare şi cir- 
cumstanţele contingente; la drept vorbind, nu ne-a 
surprins acest lucru, căci n-am văzut aici decât un 
nou exemplu, după multe altele, al confuziei ce 
domneşte astăzi în toate domeniile, confuzie pe 
care o privim ca fiind eminamente caracteristică 
lumii moderne, din motive explicate de noi în 
lucrările precedentel. 

Totuşi, nu putem să nu deplângem faptul că ea 
afectează până şi reprezentanţii unei autorități 
spirituale autentice, care par astfel să piardă din 
vedere ceea ce ar trebui să fie adevărata lor forță, 
adică transcendența doctrinei în numele căreia 
sunt calificați să vorbească. Ar trebui înainte de 
toate să se distingă între chestiunea de principiu şi 
cea de oportunitate: asupra primeia, nu e cazul să 
se discute, căci e vorba de lucruri ce aparțin unui 
domeniu care nu poate fi supus procedeelor 
esențialmente „profane” ale discuţiei; cât o priveş- 
te pe a doua, care nu este de altfel decât de ordin 
politic şi, s-ar putea spune, diplomatic, ea nu are 
de-a face cu chestiunea de principiu; prin urmare, 
ar fi preferabil să nu-i dăm adversarului nici măcar 
posibilitatea să o ridice, chiar dacă o face bazat 


1 Orient et Occident şi Criza lumii moderne (trad. de Anca 
Manolescu şi Florin Mihăescu, Ed. Humanitas, Bucureşti, 
1993 - n.t.). 

doar pe simple aparenţe; vom adăuga că, în ce ne 
priveşte, aceasta din urmă nu ne interesează absolut 
deloc. 

Noi înțelegem aşadar să ne situăm exclusiv în 
domeniul principiilor; acest lucru ne permite să 
rămânem cu totul în afara oricărei discuţii, oricărei 
polemici, oricăror certuri între şcoli sau partide, 
lucruri în care nu vrem să fim amestecați câtuşi de 
puțin, sub niciun titlu şi în niciun grad. Fiind abso- 
lut independenți de tot ce nu este adevărul pur şi 
dezinteresat şi, mai mult, decişi să rămânem aşa, 
ne-am propus doar să spunem lucrurilor pe nume, 
fără deosebire; nu aşteptăm nimic de la nimeni, 
nici măcar recunoştinţă din partea celor ce ar putea 
profita de ideile pe care le formulăm. 

Avertizăm încă o dată că nu suntem dispuşi să 
ne lăsăm închişi în niciunul din cadrele comune: ar 
fi cu totul zadarnică încercarea de a ni se aplica 
vreo etichetă, deoarece, dintre cele vehiculate în 
lumea occidentală, niciuna nu ni se potriveşte în 
realitate; anumite insinuări, venind de altfel din 
părţile cele mai opuse, ne-au arătat recent că ar 
fi bine să reînnoim această declaraţie, pentru ca 
oamenii de bună credinţă să ştie la ce să se aştepte 
şi să nu se lase induşi în eroare atribuindu-ne inten- 
ţii incompatibile cu adevărata noastră atitudine 
şi cu punctul de vedere pur doctrinar pe care îl 
împărtăşim. 

Tocmai datorită naturii acestui punct de vedere, 
eliberat de toate contingenţele, putem considera 
evenimentele actuale la fel de imparțial ca şi cum 
ar fi vorba de evenimente aparținând unui trecut 
îndepărtat, precum cele pe care le vom aminti aici 
când vom cita exemple istorice pentru a limpezi 
expunerea noastră. Trebuie să se-nțeleagă bine că 
acestora le acordăm, cum am spus-o de la-nceput, 
o importanţă cu totul generală, ce depăşeşte toate 
formele particulare pe care pot să le îmbrace, în 
funcție de timp şi de loc, puterea temporală şi chiar 
autoritatea spirituală; şi trebuie precizat de pe- 
acum că aceasta din urmă, pentru noi, nu are în 
mod necesar formă religioasă, contrar a ceea ce se 
crede de obicei în Occident. Lăsăm în grija fiecăru- 
ia să aplice aceste considerații, cum va crede de 
cuviinţă, la cazurile particulare pe care intenționat 
nu le-am luat în considerare în mod direct; este 
suficient ca această aplicaţie, pentru a fi legitimă şi 
valabilă, să fie făcută într-un spirit realmente con- 
form principiilor de care depinde totul, spirit care 
este ceea ce noi numim spiritul tradițional în ade- 
văratul sens al acestui cuvânt, şi a cărui antiteză 
sau negație, din nefericire, e reprezentată de toate 
tendințele specific moderne. 

Acesta e tocmai unul din aspectele deviației 
moderne pe care îl mai avem încă de luat în consi- 
derare şi, în această privință, studiul prezent va 

completa ceea ce am avut deja ocazia să explicăm 
în lucrările la care am făcut aluzie mai înainte. Se 
va vedea de altfel că, în ce priveşte chestiunea ra- 
porturilor spiritualului cu temporalul, erorile dez- 
voltate în cursul ultimelor secole sunt departe de a 
fi noi; dar cel puţin manifestările lor anterioare nu 
au avut decât efecte destul de limitate, pe când as- 
tăzi aceleaşi erori au devenit oarecum inerente 
mentalității comune, devenind parte integrantă a 
unei stări de spirit ce se generalizează progresiv. 
Acest lucru este cel mai grav şi mai îngrijorător, 
fiind de prevăzut, cel puţin dacă nu are loc o re- 
dresare într-un termen scurt, că lumea modernă 
va suferi o catastrofă, spre care pare chiar să se în- 
drepte cu o viteză din ce în ce mai mare. 

Expuse fiind în altă parte consideraţiile ce pot 
justifica această afirmaţie?, nu vom mai insista asu- 
pra lor, ci vom adăuga doar următoarele: dacă mai 
există, în circumstanţele prezente, vreo speranță de 
salvare pentru lumea occidentală, se pare că ea 
trebuie să rezide, cel puţin în parte, în menţinerea 
singurei autorități tradiționale ce mai subzistă în ea; 
dar pentru asta e necesar ca această autoritate să 
fie deplin conştientă de ea însăşi, pentru a fi capa- 
bilă să ofere o bază efectivă eforturilor care, altfel, 
riscă să rămână dispersate şi necoordonate. Acesta 
este, cel puţin, unul dintre mijloacele cele mai 


2 Criza lumii moderne. 

imediate ce pot fi luate în considerare în vederea 
unei restaurări a spiritului tradițional; s-ar găsi şi 
altele fără îndoială, dacă acesta ar lipsi; însă, cum 
această restaurare, ca unic remediu al dezordinii 
actuale, este scopul esenţial pe care l-am avut fără 
încetare în vedere îndată ce, ieşind din metafizica 
pură, am ajuns să luăm în considerare contingenţe- 
le, e uşor de înțeles că nu am neglija niciuna din 
posibilitățile ce se oferă pentru a ajunge la ea, chiar 
dacă aceste posibilități ar părea să nu aibă pe mo- 
ment decât puține şanse de realizare. Aici şi numai 
aici trebuie căutate adevăratele noastre intenții; 
toate cele care ni s-ar putea atribui, în afara acestora, 
sunt cu totul inexistente; şi, dacă unii ar pretinde 
că reflecţiile ce vor urma ne-au fost inspirate de 
influențe exterioare, oricare ar fi ele, le opunem di- 
nainte cea mai categorică dezmințire. 

Acestea fiind spuse, pentru că ştim din experi- 
ență că asemenea precauțţii nu sunt inutile, credem 
că ne putem dispensa în continuare de orice aluzie 
directă la actualitate, pentru a face mai evident şi 
incontestabil caracterul strict doctrinar pe care 
vrem să-l păstrăm în toate lucrările noastre. Fără 
îndoială, pasiunile politice sau religioase nu-şi vor 
găsi nicidecum locul în ele, dar acesta e un lucru 
pentru care nu ne putem decât felicita, căci nu ține 
de noi să furnizăm un nou aliment discuţiilor ce ni 
se par zadarnice, ba chiar lamentabile, ci dimpotri- 

vă să reamintim principiile a căror uitare este, în 
fond, singura cauză adevărată a tuturor acestor 
discuții. Chiar independenţa noastră, o repetăm, ne 
permite să facem această punere la punct cu toată 
imparţialitatea, fără concesii sau compromisuri de 
niciun fel; şi, în acelaşi timp, această independenţă 
ne interzice orice alt rol în afara celui pe care l-am 
definit, deoarece ea nu poate fi menținută decât cu 
condiția de a rămâne întotdeauna în domeniul pur 
intelectual, domeniu care, de altfel, este cel al prin- 
cipiilor esenţiale şi imuabile, în consecință cel din 
care tot restul derivă mai mult sau mai puțin direct, 
şi prin care trebuie să înceapă obligatoriu redresa- 
rea despre care am vorbit adineauri: în afara legă- 
turii cu principiile, nu se pot obține decât rezultate 
cu totul exterioare, instabile şi iluzorii; însă aceasta, 
la drept vorbind, nu este altceva decât una dintre 
formele afirmării supremaţiei spiritualului asupra 
temporalului, care va face tocmai obiectul acestui 
studiu. 


CAPITOLUL 1] 


AUTORITATE ŞI IERARHIE 


În diferite epoci istorice, şi chiar înainte de ceea 
ce s-a convenit să se numească timpuri istorice, în 
măsura în care putem s-o facem cu ajutorul mărtu- 
riilor concordante furnizate de tradiţiile orale sau 
scrise ale tuturor popoarelor!, găsim indiciile unei 
opoziții frecvente între reprezentanţii a două pu- 
teri, una spirituală şi cealaltă temporală, oricare ar 
fi fost de altfel formele speciale îmbrăcate de aces- 
tea pentru a se adapta la diversitatea circumstanţe- 
lor, după epoci şi țări. Asta nu înseamnă, totuşi, că 
această opoziţie şi luptele provocate de ea ar fi 
„vechi de când lumea”, conform unei expresii de 
care se abuzează adeseori; aceasta ar fi o exagerare 
evidentă, deoarece, pentru ca ele să se producă, a 


1 Aceste tradiţii au fost la început întotdeauna orale; 
uneori, ca la celți, ele n-au fost niciodată scrise; concordanța 
lor dovedeşte deopotrivă comunitatea de origine, deci legătura 
cu o tradiţie primordială, şi fidelitatea riguroasă a transmisiei 
orale, a cărei menţinere este, în acest caz, una din principalele 
funcțiuni ale autorităţii spirituale. 

trebuit, după învăţătura tuturor tradițiilor, ca uma- 
nitatea să fi ajuns deja la o fază destul de înde- 
părtată de pura spiritualitate primordială. De altfel, 
la origine, cele două puteri în discuţie nu trebuiau 
să existe în starea de funcțiuni separate, exercitate 
prin individualități diferite; dimpotrivă, ele trebuie 
să fi fost conținute atunci în principiul comun din 
care provin, față de care reprezentau doar două 
aspecte indivizibile, indisolubil legate în unitatea 
unei sinteze în acelaşi timp superioară şi anterioară 
distincţiei lor. E ceea ce exprimă în special doctrina 
hindusă atunci când spune că la început nu exista 
decât o singură castă; numele Hamsa, dat acestei 
caste primordiale unice, indică un grad spiritual 
foarte înalt, cu totul excepțional astăzi, dar care era 
atunci comun tuturor oamenilor şi pe care îl pose- 
dau oarecum în mod spontan; şi acest grad este 


2 Aceeaşi indicație se regăseşte la fel de clar formulată în 
tradiția extrem-orientală, aşa cum o arată mai ales acest pasaj 
din Lao Zi: „Cei vechi, maeştrii, posedau Pătrunderea, Clar- 
viziunea şi Intuiţia; această Forţă a Sufletului rămânea incon- 
ştientă; această Inconştienţă a Forţei Interioare dădea măreție 
înfăţişării lor... Cine ar putea, în zilele noastre, să lumineze 
tenebrele interioare prin maiestoasa sa limpezime? Cine ar 
putea, astăzi, prin viaţa sa maiestoasă, să revivifice moartea 
interioară? Ei purtau Calea (Dao) în sufletul lor şi erau Indi- 
vizi Autonomi; ca atare, ei vedeau perfecțiunile slăbiciunilor 
lor” (Dao De Jing, cap. XV, trad. Alexandre Ular; cf. Zhuang 
Zi, cap. VI, care este comentariul acestui pasaj). „Inconştien- 
ţa” de care e vorba aici se raportează la spontaneitatea acestei 
stări, care nu era atunci rezultatul niciunui efort; şi expresia 

dincolo de cele patru caste ce s-au constituit ulteri- 
or, şi între care s-au repartizat diferitele funcțiuni 
sociale. 

Principiul instituției castelor, cu totul neînțeles 
de occidentali, nu este altceva decât diferența de 
natură ce există între indivizii umani, şi care sta- 
bileşte între ei o ierarhie a cărei necunoaştere nu 
poate duce decât la dezordine şi confuzie. Tocmai 
această necunoaştere este implicată în teoria „ega- 
litară” atât de dragă lumii moderne, teorie contrară 
tuturor faptelor celor mai bine stabilite şi dezmin- 
țită chiar de simpla observaţie curentă, deoarece 
egalitatea nu există în realitate nicăieri; dar nu este 
locul să dezvoltăm aici acest punct, pe care l-am 
tratat deja în altă parte”. 

Cuvintele ce servesc la desemnarea castei, în 
India, nu semnifică altceva decât „natura indivi- 
duală”; trebuie înțeles prin aceasta ansamblul ca- 
racterelor ce se adaugă naturii umane „specifice“ 
pentru a diferenţia indivizii între ei; şi mai trebuie 
să spunem că ereditatea nu e implicată decât în 


„Indivizi Autonomi” trebuie înțeleasă în sensul termenului 
sanscrit svechchhăchări, adică „acela ce-şi urmează propria-i 
voință” sau, după o altă expresie întâlnită în ezoterismul is- 
lamic, „acela ce-şi este sieşi lege”. 

3 Criza lumii moderne, cap. VI; pe de altă parte, despre 
principiul instituţiei castelor, vezi Introducere generală în stu- 
diul doctrinelor hinduse (trad. de Daniel Hoblea, Ed. Herald, 
Bucureşti, 2006), partea a 3-a, cap. VI. 

parte în determinarea acestor caractere, altfel toți 
indivizii aceleiaşi familii ar fi întru totul asemănă- 
tori, astfel încât casta nu este strict ereditară în 
principiu, deşi a putut să devină cel mai adesea în 
fapt şi în aplicaţie. În plus, de vreme ce n-ar putea 
exista doi indivizi identici sau egali sub toate ra- 
porturile, există obligatoriu diferenţe între cei ce 
aparțin aceleiaşi caste; dar, la fel cum există mai 
multe caractere comune între indivizii aceleiaşi 
specii decât între indivizi de specii diferite, există 
de asemenea mai multe, în interiorul speciei, între 
indivizii aceleiaşi caste decât între cei din caste 
diferite. 

S-ar putea deci spune că distincția castelor con- 
stituie, în cadrul speciei umane, o adevărată cla- 
sificare naturală, căreia trebuie să-i corespundă 
repartiția funcţiunilor sociale. Într-adevăr, fiecare 
om, în virtutea propriei sale naturi, este apt să 
ocupe anumite funcțiuni definite cu excluderea 
altora; şi, într-o societate stabilită neîntrerupt pe 
baze tradiționale, aceste aptitudini trebuie să fie 
determinate după reguli precise, pentru ca, prin 
corespondenţa diverselor genuri de funcțiuni cu 
marile diviziuni ale clasificării „naturilor individu- 
ale”, şi nu fără excepții datorate erorilor de aplicare 
mereu posibile, însă reduse într-un fel la minimum, 
fiecare să se găsească în locul pe care trebuie să-l 
ocupe în mod normal, pentru ca astfel ordinea so- 

cială să traducă exact raporturile ierarhice ce rezultă 
din însăşi natura ființelor. 

Aceasta este, în puține cuvinte, rațiunea fun- 
damentală a existenței castelor; şi trebuie să se cu- 
noască cel puțin aceste noțiuni esențiale pentru a 
înțelege referirile pe care le vom face obligatoriu în 
continuare, fie la constituția lor aşa cum există în 
India, fie la instituțiile analoage întâlnite în altă 
parte, căci este evident că aceleaşi principii, deşi cu 
modalități de aplicare diverse, au prezidat la orga- 
nizarea tuturor civilizațiilor ce posedă un caracter 
cu adevărat tradițional. 

Distincția castelor, cu diferențierea funcţiunilor 
sociale căreia îi corespunde, rezultă în definitiv 
dintr-o ruptură a unității inițiale; şi tot atunci au 
apărut, ca separate una de cealaltă, puterea spiri- 
tuală şi puterea temporală, care constituie, în exer- 
citarea lor distinctă, tocmai funcțiunile primelor 
două caste, cea a Brăhmanilor şi cea a Ksatriyaşilor. 
De altfel, între aceste două puteri, precum în gene- 
ral între toate funcțiunile sociale atribuite de acum 
înainte diferitelor grupuri de indivizi, trebuia să fi 
existat la origine o armonie perfectă, prin care uni- 
tatea primă era menținută atât cât o permiteau 
condiţiile de existenţă ale umanității în noua sa fază, 
căci armonia nu este în fond decât un reflex sau o 
imagine a adevăratei unități. Doar într-un alt stadiu 

distincția s-a transformat în opoziție şi rivalitate, 
armonia a fost distrusă şi a făcut loc luptei între cele 
două puteri, funcțiunile inferioare pretinzând la 
rândul lor supremaţia, pentru a se ajunge în final la 
confuzia maximă, la negarea şi inversarea oricărei 
ierarhii. 

Concepţia generală pe care am schițat-o astfel 
în liniile sale mari este conformă doctrinei tradițio- 
nale a celor patru vârste succesive în care se împarte 
istoria umană terestră, doctrină ce nu se întâlneşte 
doar în India, ci era cunoscută deopotrivă şi de an- 
tichitatea occidentală, în special de greci şi de latini. 
Aceste patru vârste sunt diferitele faze pe care le 
traversează umanitatea îndepărtându-se de prin- 
cipiu, aşadar de unitatea şi spiritualitatea primor- 
dială; ele sunt etape ale unui fel de materializări 
progresive, inerentă desfăşurării oricărui ciclu de 
manifestare, aşa cum am explicat-o altundevaf. 

Doar în ultima dintre aceste patru vârste, pe 
care tradiția hindusă o numeşte Kali-Yuga sau 
„vârsta sumbră”, şi care corespunde epocii în care 
suntem în prezent, s-a putut produce subversiunea 
ordinii normale şi, înainte de toate, a fost posibil ca 
puterea temporală să învingă spiritualul; însă pri- 
mele manifestări ale revoltei Ksatriyaşilor împo- 
triva Brăhmanilor pot totuşi data cu mult înainte 


4 Criza lumii moderne, cap. |. 

de debutul acestei vârste5, debut ce este el însuşi 
mult anterior față de tot ce cunoaşte istoria obişnu- 
ită sau „profană”. Această opoziție a celor două 
puteri, această rivalitate a exponenților lor, era re- 
prezentată la celți sub forma luptei mistrețului 
cu ursul, după un simbolism de origine hiperbore- 
ană, legat de una dintre cele mai vechi tradiții ale 
umanității, dacă nu chiar de prima, de adevărata 
tradiție primordială; şi acest simbolism ar ocaziona 
ample dezvoltări, care nu şi-ar putea afla locul aici, 
dar pe care vom avea poate ocazia să le expunem 
cândva. 

Nu avem intenţia, în continuare, să urcăm ast- 
fel până la origini, şi toate exemplele noastre vor fi 
împrumutate din epoci mult mai apropiate de a 
noastră, cuprinse numai în ceea ce putem numi 
ultima parte a lui Kali-Yuga, cea accesibilă istoriei 


5 Se găseşte o indicație în această privinţă în istoria lui 
Parasu-Râma, care, se spune, îi distruge pe KSatriyaşii revol- 
taţi, într-o epocă în care strămoşii hinduşilor locuiau încă 
într-o regiune septentrională. 

* Trebuie spus de altfel că cele două simboluri ale mis- 
trețului şi ursului nu se prezintă întotdeauna ca fiind obli- 
gatoriu în luptă sau în opoziţie, ci ele pot de asemenea să 
reprezinte uneori cele două puteri spirituală şi temporală, 
sau cele două caste ale druizilor şi cavalerilor, în raporturile 
lor normale şi armonice, cum se vede în special în legenda lui 
Merlin şi Arthur, care într-adevăr sunt de asemenea mistrețul 
şi ursul, aşa cum vom explica dacă circumstanţele ne vor per- 
mite să dezvoltăm acest simbolism într-un alt studiu. 

obişnuite şi care începe exact în secolul VI înaintea 
erei creştine. Nu este mai puţin necesar să oferim 
aceste noțiuni sumare despre ansamblul istoriei 
tradiționale, fără de care restul n-ar putea fi înțeles 
decât imperfect, căci nu se poate înțelege cu adevă- 
rat o epocă oarecare decât situând-o la locul pe 
care îl ocupă în întregul unde ea este unul dintre 
elemente; astfel, cum am arătat-o recent, caracte- 
rele particulare ale epocii moderne nu se explică 
decât dacă aceasta e considerată faza finală a lui 
Kali- Yuga. Ştim bine că acest punct de vedere sinte- 
tic este cu totul contrar spiritului de analiză ce 
domină în dezvoltarea ştiinţei „profane“, singura 
cunoscută majorității contemporanilor noştri. Dar se 
cuvine să-l afirmăm, cu atât mai mult cu cât el este 
singurul pe care-l pot adopta toţi cei care, ca şi noi, 
înțeleg să se păstreze strict în linia adevăratei orto- 
doxii tradiționale, fără nicio concesie făcută acestui 
spirit modern care, n-o vom repeta-o niciodată prea 
mult, e identic cu spiritul antitradițional. 

Fără îndoială, tendința ce domină actualmente 
este de a trata drept „legendare“ sau chiar „mitice“ 
evenimentele celei mai vechi istorii, precum cele la 
care am făcut aluzie, sau chiar altele care sunt mult 
mai puţin vechi, ca şi unele din cele despre care va 
putea fi vorba în continuare, pentru că ele scapă 
mijloacelor de investigare de care dispun istoricii 
„profani”. Cei care gândesc astfel, în virtutea obiş- 

nuințelor dobândite printr-o educaţie ce nu mai 
este astăzi decât o veritabilă deformație mentală, 
vor putea cel puțin, dacă şi-au păstrat totuşi unele 
posibilități de înțelegere, să ia aceste evenimente 
doar pentru valoarea lor simbolică; în ce ne pri- 
veşte, ştim că această valoare nu le va micşora cu 
nimic realitatea proprie de evenimente istorice, ci 
ea este în definitiv cea mai importantă, deoarece 
le conferă o semnificație superioară, de un ordin 
mult mai profund decât aceea pe care o potavea în 
ele însele; şi acesta este un punct ce necesită câteva 
explicații. 

Tot ceea ce există, indiferent sub ce mod, parti- 
cipă în mod necesar la principiile universale, care 
sunt esențele eterne şi imuabile conţinute în per- 
manenta actualitate a Intelectului divin; în conse- 
cință, se poate spune că toate lucrurile, oricât de 
contingente ar fi în ele însele, traduc sau reprezintă 
principiile în modul şi conform ordinului lor de 
existență, pentru că, altfel, ele n-ar fi decât pur 
neant. Astfel, de la un ordin la altul, toate lucrurile 
se înlănțuie şi intră în corespondenţă pentru a con- 
cura la armonia universală şi totală, căci armonia, 
cum am arătat deja mai sus, nu este nimic altceva 
decât reflexul unității principiale în multiplicitatea 
lumii manifestate; iar această corespondenţă este 
adevăratul fundament al simbolismului. De aceea, 
legile unui domeniu inferior pot fi luate întot- 

deauna pentru a simboliza realitățile unui ordin 
superior, în care îşi au rațiunea lor profundă, care 
le este deopotrivă principiu şi scop; şi putem sem- 
nala în trecere, cu această ocazie, eroarea moderne- 
lor interpretări „naturaliste” ale vechilor doctrine 
tradiționale, interpretări ce răstoarnă pur şi sim- 
plu ierarhia raporturilor între diferitele ordine ale 
realității. 

De exemplu, pentru a nu lua în considerare de- 
cât una din teoriile cele mai răspândite în zilele 
noastre, simbolurile sau miturile nu au avut nicio- 
dată rolul de a reprezenta mişcarea astrelor, însă e 
adevărat că se găsesc adesea aici figuri inspirate de 
aceasta şi menite să exprime analogic cu totul alt- 
ceva, deoarece legile acestei mişcări traduc în mod 
fizic principiile metafizice de care depind; şi pe 
acestea se baza adevărata astrologie a celor vechi. 
Inferiorul poate simboliza superiorul, dar recipro- 
ca este imposibilă; de altfel, dacă simbolul ar fi mai 
îndepărtat de ordinul sensibil decât ceea ce repre- 
zintă, în loc să fie mai apropiat, cum ar putea să 
îndeplinească funcțiunea căreia îi este destinat, 
anume de a face adevărul mai accesibil omului 
oferindu-i un „suport” pentru concepția sa? Pe de 
altă parte, este evident că folosirea unui simbolism 
astronomic, pentru a da acelaşi exemplu, nu împie- 
dică nicidecum fenomenele astronomice să existe 
ca atare şi să aibă, în propriul lor ordin, întreaga 

realitate de care sunt susceptibile; este exact la fel 
cu faptele istorice, căci acestea, ca toate celelalte, 
exprimă conform modului lor adevărurile supe- 
rioare şi se conformează acelei legi a coresponden- 
ței pe care am indicat-o. Aceste fapte, şi ele, există 
realmente ca atare, dar, în acelaşi timp, sunt în ega- 
lă măsură simboluri; şi, din punctul nostru de ve- 
dere, ele sunt mult mai demne de interes în calitate 
de simboluri decât ca fapte; nu poate fi altfel, de 
vreme ce noi înțelegem totul în legătură cu princi- 
piile, tocmai acest lucru deosebind în mod esenţial, 
cum am explicat în altă parte?, „ştiinţa sacră” de 
„Ştiinţa profană”. 

Am insistat puțin asupra acestor lucruri, pen- 
tru a nu se produce nicio confuzie în această pri- 
vință: trebuie să ştim să aşezăm fiecare lucru la 
rangul ce îi revine în mod normal; istoria, cu con- 
diția să fie considerată cum se cuvine, îşi are, ca tot 
restul, locul său în cunoaşterea integrală, însă ea 
nu are valoare, sub acest raport, decât în măsura în 
care ne permite să găsim, chiar în contingențele ce 
sunt obiectul ei imediat, un punct de sprijin pentru 
a ne ridica deasupra acestor contingenţe. În ce pri- 
veşte punctul de vedere al istoriei „profane“, legat 
exclusiv de fapte pe care nu le depăşeşte, el este 
lipsit de interes pentru noi, ca tot ce ține de dome- 
niul simplei erudiţii; prin urmare, noi nu exami- 


? Criza lumii moderne, cap. IV. 

năm faptele în mod istoric, dacă îl înțelegem sub 
aspectul amintit mai sus, ceea ce ne permite să nu 
ținem seama deloc de anumite prejudecăţi „critice” 
deosebit de îndrăgite în epoca noastră. De altfel, se 
pare că folosirea exclusivă a anumitor metode nu 
le-a fost impusă istoricilor moderni decât pentru a-i 
împiedica să pătrundă în chestiuni ce n-ar trebui 
să-i privească, pentru simplul motiv că ele i-ar pu- 
tea duce la concluzii contrare tendințelor „materia- 
liste” cărora învățământul „oficial” are misiunea să 
le asigure predominanța; se-nțelege de la sine că, 
în ce ne priveşte, nu ne simțim în niciun fel obligaţi 
să păstrăm aceeaşi rezervă. 

Acestea fiind spuse, vom trece direct la aborda- 
rea subiectului studiului nostru, fără a mai întârzia 
asupra acestor observații preliminarii, al căror sin- 
gur scop a fost să precizeze cât mai clar posibil 
spiritul în care îl scriem, şi în care se cuvine de 
asemenea să fie citit dacă se vrea într-adevăr să i 
se pătrundă sensul. 


CAPITOLUI, II 


FUNCŢIUNILE SACERDOȚIULUI 
ŞI ALE REGALITĂȚII 


Opoziția puterilor spirituală şi temporală, sub 
o formă sau alta, se întâlneşte la aproape toate po- 
poarele, lucru deloc surprinzător, deoarece cores- 
punde unei legi generale a istoriei umane, legată 
de altfel de ansamblul acelor „legi ciclice” la care 
ne-am referit frecvent în aproape toate lucrările 
noastre. Pentru perioadele cele mai vechi, această 
opoziţie se află de obicei exprimată, în datele tradi- 
ționale, sub o formă simbolică, cum am arătat-o 
deja înainte în ceea ce-i priveşte pe celți; dar nu ne 
propunem în mod special să dezvoltăm aici acest 
aspect al chestiunii. 

Vom reține, pentru moment, două exemple, 
unul luat din Orient şi celălalt din Occident: în 
India, antagonismul în discuţie se întâlneşte sub 
forma rivalităţii între Brâhmani şi KSatriyaşi, din 
care vom relata câteva episoade; în Europa Evului 
Mediu, el este exemplificat mai ales de ceea ce s-a 

numit cearta între Sacerdoţiu şi Imperiu, deşi a 
avut şi alte aspecte mai particulare, dar nu mai 
puţin caracteristice, cum se va vedea în continuarel. 
Ar fi de altfel uşor de constatat că aceeaşi luptă 
continuă şi în zilele noastre, deşi, datorită dezor- 
dinii moderne şi a „amestecului castelor”, ea este 
agravată de elemente eterogene ce o pot ascunde 
uneori privirilor unui observator superficial. 

Nu s-a contestat, cel puţin la modul general şi 
în afara unor cazuri extreme, că aceste două puteri 
(pe care le putem numi sacerdotală şi regală, aces- 
tea fiind adevăratele lor denumiri tradiționale) îşi 
au rostul şi domeniul lor propriu. În fond, discuția 
priveşte de obicei chestiunea raporturilor ierarhice 
ce trebuie să existe între ele; e vorba de o luptă 
pentru supremație, ea producându-se invariabil 
în acelaşi fel: îi vedem pe războinici, deținătorii 
puterii temporale, după ce au fost mai întâi supuşi 
autorității spirituale, revoltându-se contra ei, de- 
clarându-se independenţi de orice putere supe- 
rioară, sau chiar căutând să-şi subordoneze această 


. 


1 S-ar putea găsi multe alte exemple, în special în Orient: 
în China, luptele ce aveau loc în anumite epoci între daoişti 
şi confucianişti, ale căror dactrine se raportau la domeniile 
celor două puteri, cum vom explica mai departe; în Tibet, 
ostilitatea arătată în primul rând de regi Lamaismului, care 
a dus de altfel] nu doar la triumful, ci la absorbţia completă 
a puterii temporale în organizarea „teocratică” ce mai există 
şi astăzi. 

autoritate (căreia i-au recunoscut totuşi, la început, 
supremaţia) şi să facă din ea un instrument în ser- 
viciul propriei lor dominaţii. Acest lucru ar fi sufi- 
cient pentru a arăta că a existat, într-o asemenea 
revoltă, o inversare a raporturilor normale; însă ea 
e şi mai clară considerând aceste raporturi ca fiind 
nu doar cele între două funcțiuni sociale mai mult 
sau mai puţin net definite (fiecare putând avea 
tendința destul de naturală de a o uzurpa pe cea- 
laltă), ci şi între două domenii în care se exercită 
aceste funcțiuni; într-adevăr, relaţiile între aceste 
domenii trebuie să le determine în mod logic pe 
cele dintre puterile corespondente. 

Totuşi, înainte de a aborda în mod direct aceste 
considerații, trebuie să mai formulăm câteva ob- 
servații ce le vor facilita înțelegerea, precizând sen- 
sul anumitor termeni de care ne vom folosi în mod 
constant; şi acest lucru este cu atât mai necesar, cu 
cât aceşti termeni, în utilizarea curentă, au primit o 
semnificație destul de vagă şi uneori foarte înde- 
părtată de accepțiunea lor inițială. Mai întâi, dacă 
vorbim de două puteri, şi dacă o putem face în ca- 
zurile în care, din rațiuni diverse, păstrăm între ele 
un fel de simetrie exterioară, vom prefera totuşi, 
cel mai adesea, şi pentru a marca mai bine distinc- 
ţia lor, să folosim, pentru ordinul spiritual, cuvân- 
tul „autoritate” mai degrabă decât „putere”, care 
este rezervat ordinului temporal, căruia îi este 

mult mai propriu când vrem să-l înțelegem în sens 
strict. 

Într-adevăr, cuvântul „putere” evocă aproape 
inevitabil ideea de forță, în special a unei forțe ma- 
teriale?, ce se manifestă vizibil în afară şi se afirmă 
prin folosirea unor mijloace exterioare; şi astfel este, 
chiar prin definiție, puterea temporală*. Dimpotri- 
vă, autoritatea spirituală, interioară prin esenţă, nu 
se afirmă decât prin ea însăşi, independent de orice 
sprijin sensibil, şi se exercită într-un mod invizibil; 
dacă se mai poate vorbi aici de putere sau de forță, 
nu e decât prin transpoziție analogică, şi, cel puţin 
în cazul unei autorități spirituale în stare pură, 
dacă se poate spune aşa, trebuie înţeles bine că e 
vorba despre o putere cu totul intelectuală, al cărei 
nume este „înțelepciune“, şi despre singura forță a 
adevăruluit. 


2 Ar putea de altfel intra în această noțiune şi forța voin- 
ței, care nu este „materială” în sensul strict al cuvântului, dar 
care, pentru noi, este încă de acelaşi ordin, deoarece este în 
mod esențial îndreptată către acţiune. 

3 Numele castei K$atriyaşilor este derivat din k$atra, care 
înseamnă „forță”. 

4 În ebraică, distincția indicată aici este marcată prin fo- 
losirea unor rădăcini ce îşi corespund, dar care diferă prin 
prezenţa literelor kaplh şi qopl, care sunt în mod respectiv, 
prin interpretarea lor hieroglifică, semnele forței spirituale şi 
forței materiale, de unde, pe de o parte, sensurile de adevăr, 
înțelepciune, cunoaştere, şi pe de alta, cele de putere, posesie, 
dominație: acestea sunt rădăcinile hak şi haq, kan şi gan, pri- 
mele forme desemnând atribuțiile puterii sacerdotale, iar 

Se cer de asemenea explicate, chiar puțin mai 
pe larg, expresiile de putere sacerdotală şi putere 
regală, pe care le-am folosit adineaori; ce trebuie 
înțeles aici în mod exact prin sacerdoțiu şi prin 
regalitate? Pentru a începe cu aceasta din urmă, 
vom spune că funcțiunea regală cuprinde tot ceea 
ce, în ordinul social, constituie „guvernarea” pro- 
priu-zisă, şi asta chiar dacă această guvernare n-ar 
avea forma monarhică; această funcțiune, într- 
adevăr, aparţine în particular castei KSatriyaşilor, 
regele nefiind decât primul dintre aceştia. Funcțiu- 
nea în discuţie este dublă într-un fel: administra- 
tivă şi judiciară pe de o parte, militară pe de alta, 
căci ea trebuie să asigure menţinerea ordinii atât 
în interior, ca funcțiune regulatoare şi echilibrantă, 
cât şi în exterior, ca funcțiune protectoare a organi- 
zării sociale; aceste două elemente constitutive ale 
puterii regale sunt simbolizate, în diverse tradiții, 
prin balanţă şi respectiv spadă. Se observă de aici 
că puterea regală este realmente sinonimă puterii 
temporale, chiar luând-o pe aceasta din urmă în 
toată extensia de care este susceptibilă; însă ideea 
mult mai restrânsă pe care Occidentul modern 
şi-o face despre regalitate poate împiedica vădirea 


secundele cele ale puterii regale. Vezi Regele Lumii, cap. VI 
(trad. de Roxana Cristian şi Florin Mihăescu, Ed. Rosmarin, 
Bucureşti, 1994 - n.t.). 

imediată a acestei echivalențe, de aceea a fost ne- 
cesar să formulăm de pe-acum această definiţie, 
care nu va trebui pierdută niciodată din vedere în 
continuare. 

În ceea ce priveşte sacerdoțiul, funcțiunea sa 
esențială este păstrarea şi transmiterea doctrinei 
tradiționale, în care orice organizaţie socială regu- 
lată îşi găseşte principiile sale fundamentale; aceas- 
tă funcțiune, de altfel, este evident independentă 
de toate formele speciale pe care le îmbracă doctri- 
na pentru a se adapta, în expresia sa, la condiţiile 
particulare ale cutărui popor sau cutărei epoci, fapt 
ce nu afectează deloc fondul însuşi al acestei doc- 
trine, el rămânând pretutindeni şi întotdeauna 
identic şi imuabil, în măsura în care este vorba de 
tradiții autentic ortodoxe. E uşor de înţeles că func- 
țiunea sacerdoțiului nu este tocmai cea pe care 
concepțiile occidentale, astăzi mai ales, o atribuie 
„clerului“ sau „preoţilor”, ori cel puţin că, dacă 
poate fi aceasta într-o oarecare măsură şi în anumi- 
te cazuri, ea poate fi şi altceva. Într-adevăr, ceea ce 
posedă propriu-zis caracterul „sacru” este doctrina 
tradițională şi ceea ce se raportează în mod direct 
la ea, această doctrină neluând în mod necesar 
forma religioasă5; aşadar, „sacru“ şi „religios” nu 
sunt nicidecum echivalente, primul din aceşti ter- 


5 Se va vedea de altfel mai departe de ce forma religioasă 
propriu-zisă este specifică Occidentului. 

meni fiind mult mai cuprinzător decât al doilea; 
dacă religia face parte din domeniul „sacru“, aces- 
ta cuprinde în plus elemente şi modalități ce nu au 
absolut nimic religios; şi sacerdoțiul, cum o arată 
numele său, se raportează, fără nicio restricție, la 
tot ceea ce poate cu adevărat să fie numit „sacru”. 
Adevărata funcțiune a sacerdoțiului este deci, 
înainte de toate, o funcțiune a cunoaşterii şi a învă- 
țăturii6, şi de aceea, cum spuneam mai sus, atri- 
butul său propriu este înțelepciunea; desigur, alte 
funcțiuni mai exterioare, precum îndeplinirea ritu- 
rilor, îi aparţin în egală măsură, deoarece ele nece- 
sită cunoaşterea doctrinei, în principiu cel puţin, şi 
participă la caracterul „sacru” inerent acesteia; însă 
aceste funcțiuni nu sunt decât secundare, contin- 
gente şi într-un fel accidentale?. Dacă aici, în lumea 


6 În virtutea acestei funcțiuni a învățăturii, în Puruşa- 
sikta din Rig- Veda, Brăhmanii sunt reprezentați în corespon- 
denţă cu gura lui Puruşa, considerat ca „Omul Universal”, pe 
când Ksatriyaşii corespund brațelor sale, pentru că funcțiunile 
lor se raportează în mod esenţial la acțiune. 

? Uneori, exercitarea funcțiunilor intelectuale pe de-o 
parte şi rituale pe de alta, a dat naştere, în sacerdoțiul însuşi, 
la două segmente; se găseşte un exemplu foarte clar în acest 
sens în Tibet: „Primul din aceste două mari segmente îi cu- 
prinde pe cei ce propuneau respectarea preceptelor morale şi 
a regulilor monastice ca mijloc al salvării; al doilea îi cuprin- 
de pe toți cei ce preferă o metodă pur intelectuală (numită 
„cale directă”), care-l eliberează pe cel ce-o urmează de toate 
legile, oricare ar fi ele. Mai lipseşte ca un perete despărțitor 
perfect etanş să separe adepţii acestor două sisteme. Foarte 

occidentală, accesoriul pare să fi devenit funcțiu- 
nea principală, dacă nu chiar unică, e pentru că na- 
tura reală a sacerdoțiului a fost uitată aproape cu 
totul uitată; acesta este unul din efectele deviației 
moderne, negatoare a intelectualitățiit, şi care, dacă 
n-a putut să facă să dispară orice învățătură doc- 
trinară, cel puțin a „minimalizat-o” şi a împins-o 
în ultimul plan. Că n-a fost întotdeauna aşa, o de- 
monstrează chiar cuvântul „cler“, căci, la origine, 


rari sunt călugării ataşaţi primului care să nu recunoască fap- 
tul că viaţa virtuoasă şi disciplina regulilor monastice, oricât 
de admirabile şi, în multe cazuri, indispensabile ar fi, nu con- 
stituie totuşi decât o simplă pregătire pentru o cale superioa- 
ră. În ce-i priveşte pe partizanii celui de-al doilea sistem, toți, 
fără excepţie, cred deplin în efectele binefăcătoare ale unei 
stricte fidelități față de legile morale şi de cele special emise 
pentru membrii comunității budiste (Sangha). Mai mult, toți 
sunt unanimi în a declara că prima dintre cele două metode 
este cea mai recomandabilă pentru majoritatea indivizilor” 
(Alexandra David-Neel, Le Thibet mystique, în Revue de Paris, 
15 februarie 1928). Am ţinut să reproducem textual acest 
pasaj, deşi anumite expresii folosite în el necesită unele re- 
zerve: astfel, nu există aici două „sisteme”, care, ca atare, s-ar 
exclude în mod obligatoriu; însă rolul mijloacelor contin- 
gente, care este cel al riturilor şi al regulilor de tot felul, şi 
subordonarea lor în raport cu calea pur intelectuală sunt 
definite aici foarte clar, şi într-un mod care, pe de altă parte, 
este în strictă conformitate cu învăţăturile doctrinei hinduse 
pe acest subiect. 

8 Credem că e aproape inutil să amintim că noi luăm în- 
totdeauna acest cuvânt în sensul în care el se raportează la 
inteligența pură şi la cunoaşterea supra-rațională. 

„cleric” nu însemna altceva decât „învăţat”?, opus 
„laicului”, care îl desemna pe omul din popor, adi- 
că „vulgar“, asimilat ignorantului sau „profanu- 
lui”, căruia nu i se putea cere decât să creadă ceea 
ce nu era capabil să înțeleagă, pentru că acesta este 
singurul mod de a-l face să participe la tradiţie în 
măsura posibilităților sale!0. E chiar curios de notat 
că aceia care, în epoca noastră, îşi fac un titlu de 
glorie din a se numi „laici”, la fel ca şi cei cărora le 


? Nu este legitim să se-nţeleagă semnificaţia cuvântului 
„cleric“ aşa cum o face Julien Benda în cartea sa La Trahison 
des Clercs (ed. rom., Julien Benda, Trădarea cărturarilor, trad. 
de Gabriela Creţia, Humanitas, Bucureşti, 1993 - n.t), deoa- 
rece această extensie implică ignorarea unei distincții funda- 
mentale, aceea dintre „cunoaşterea sacră” şi „ştiinţa profană”; 
spiritualitatea şi intelectualitatea nu au cu siguranță acelaşi 
sens pentru Benda ca şi pentru noi, el introducând în dome- 
niul pe care-l califică drept spiritual multe lucruri care, în 
ochii noştri, sunt de ordin pur temporal şi uman, ceea ce nu 
ne împiedică, de altfel, să recunoaştem că există în cartea sa 
consideraţii foarte interesante şi juste în multe privințe 

10 Distincția făcută în catolicism între „Biserica învățătoa- 
re” şi „Biserica învățată” ar trebui să fie tocmai o distincţie 
între „cei care ştiu” şi „cei care cred“; aşa este în principiu, 
dar, în starea actuală a lucrurilor, e şi în fapt? Ne limităm 
doar la a ridica această problemă, căci nu ţine de noi s-o re- 
zolvăm, neavând de altfel mijloacele s-o facem; într-adevăr, 
dacă multe indicii ne fac să credem că răspunsul nu trebuie 
să fie negativ, nu pretindem totuşi că avem o cunoaştere 
completă a organizării actuale a Bisericii catolice, şi nu ne 
putem decât exprima speranța că există încă, în interiorul 
său, un centru în care se păstrează integral, nu doar „litera“, 
ci şi „spiritul“ doctrinei tradiționale. 

place să-şi spună „agnostici”, ei fiind de altfel ade- 
seori aceiaşi, nu fac prin asta decât să se laude cu 
propria lor ignoranță; şi, la cei ce nu realizează că 
acesta este sensul etichetelor cu care se împăunea- 
ză, această ignoranță este într-adevăr foarte mare şi 
realmente iremediabilă. 

Dacă sacerdoțiul este, prin excelență, păstrăto- 
rul cunoaşterii tradiționale, nu înseamnă că el de- 
ține monopolul ei, căci misiunea lui nu este doar 
de a o conserva integral, ci şi de a o comunica tutu- 
ror celor capabili să o primească, de a o distribui 
într-un mod ierarhic conform capacităţii intelectua- 
le a fiecăruia. Orice cunoaştere de acest ordin îşi 
are deci sursa în învățătura sacerdotală, care este 
organul transmiterii sale regulare; şi ceea ce apare 
rezervat în mod aparte sacerdoțiului, în virtutea 
caracterului său de pură intelectualitate, este par- 
tea superioară a doctrinei, aşadar cunoaşterea 
principiilor înseşi, pe când dezvoltarea anumitor 
aplicaţii corespunde cel mai bine aptitudinilor ce- 
lorlalți oameni, ale căror funcțiuni îi pun în contact 
direct şi constant cu lumea manifestată, aşadar cu 
domeniul la care se raportează aceste aplicații. De 
aceea vedem în India, de pildă, că unele ramuri 
secundare ale doctrinei au fost studiate în special 
de KSatriyaşi, în timp ce Brăhmanii nu le atribuiau 
decât o importanţă relativă, atenţia lor fiind fixată 
neîntrerupt asupra ordinului principiilor transcen- 

dente şi imuabile, restul nefiind decât consecințe 
accidentale ale acestora, ori, dacă luăm lucrurile în 
sens invers, asupra scopului suprem în raport cu 
care restul nu sunt decât mijloace contingente şi 
subordonatei!. Există chiar cărți tradiționale des- 
tinate în special KSatriyaşilor, deoarece prezintă 
aspecte doctrinare adaptate propriei lor naturi!2; 
există „ştiinţe tradiționale” potrivite mai ales Ksa- 
triyaşilor, în timp ce metafizica pură este apanajul 
Brăhmanilor!?. Acest lucru este perfect legitim, căci 
aceste aplicații sau adaptări fac de asemenea parte 


11 Am avut deja ocazia altundeva să semnalăm un caz 
căruia i se aplică ceea ce spunem aici: în timp ce Brăhmanii 
sunt orientaţi aproape exclusiv, cel puţin pentru folosul 
lor personal, spre realizarea imediată a „Eliberării” finale, 
Ksatriyaşii au dezvoltat cu predilecție studiul stărilor condi- 
ţionate şi tranzitorii care corespund diverselor stadii ale celor 
două „căi ale lumii manifestate”, numite deva-yâna şi pitri- 
vâna (L'Homme et son devenir selon le Vedânta, ediţia a 3-a, cap. 
XXI [ed. rom., Omul şi devenirea sa după Vedânta, trad. de 
Maria Ivănescu, Ed. Antet, Bucureşti, 1995 - n.t.]. 

12 Acesta este, în India, cazul [tihaselor şi al Purânelor, pe 
când studiul Vedei îi priveşte propriu-zis pe Brâhmani, pen- 
tru că aici este principiul oricărei cunoaşteri sacre; se va ve- 
dea de altfel mai departe că distincţia obiectelor de studiu 
potrivite celor două caste corespunde, într-un mod general, 
celei între cele două parți ale tradiţiei care, în doctrina hindu- 
să, sunt numite Sruti şi Smriti. 

13 Vorbim întotdeauna despre Brăhmani şi KSatriyaşi lu- 
aţi în ansamblul lor; dacă există excepţii individuale, ele nu 
aduc niciun prejudiciu principiului însuşi al castelor, dove- 
dind doar că aplicarea acestui principiu nu poate fi decât 
aproximativă, în special în condiţiile din Kali- Yuga. 

din cunoaşterea sacră considerată în integralitatea 
sa, şi de altfel, deşi casta sacerdotală nu e direct in- 
teresată de ele spre propriul ei folos, ele sunt totuşi 
lucrarea sa, deoarece numai ea este calificată pen- 
tru a le controla perfecta conformitate cu principii- 
le. Numai că, se poate ajunge ca KSatriyaşii, atunci 
când se revoltă împotriva autorității spirituale, să 
nu mai admită caracterul relativ şi subordonat al 
acestor cunoştinţe, să le considere în acelaşi timp 
drept ale lor şi să nege că le-au primit de la Brăh- 
mani, şi în fine, chiar să meargă până la a le pre- 
tinde superioare celor ce sunt posesia exclusivă a 
celor din urmă. Rezultă de aici, în concepțiile Ksa- 
triyaşilor revoltați, inversarea raporturilor normale 
între principii şi aplicaţiile lor, sau uneori, în cazu- 
rile împinse la extrem, chiar negarea pur şi simplu 
a oricărui principiu transcendent; avem de-a face, 
în toate situaţiile, cu substituirea „metafizicului” 
cu „fizicul“, înțelegând aceste cuvinte în sensul lor 
riguros etimologic, ori, în alți termeni, cu ceea ce se 
poate numi „naturalism”, aşa cum se va vedea mai 
bine în continuare!. 


14 Deşi vorbeam aici de Brăhmani şi Ksatriyaşi, căci folo- 
sirea acestor cuvinte facilitează foarte mult exprimarea lucru- 
rilor de care e vorba, trebuie înțeles bine că tot ceea ce am 
spus nu se aplică doar Indiei; şi aceeaşi remarcă va fi valabilă 
de fiecare dată când vom folosi astfel aceşti termeni fără să 
ne referim în mod expres la forma tradițională hindusă; vom 
explica de altfel mai pe larg aceste lucruri puțin mai încolo. 

În cunoaşterea tradițională, din această distinc- 
ție între două ordine ce pot fi desemnate, într-un 
mod general, respectiv ca acela al principiilor şi cel 
al aplicaţiilor, ori, conform a ceea ce am spus, ca 
ordinul „metafizic“ şi ordinul „fizic”, au derivat, în 
misterele antice, atât în Occident cât şi în Orient, 
distincţia a ceea ce s-a reunit sub numele de „mari- 
le mistere” şi „micile mistere”, cele din urmă com- 
portând într-adevăr în mod esențial cunoaşterea 
naturii, iar primele cunoaşterea a ceea ce este din- 
colo de natură!5. Aceeaşi distincție corespundea 
tocmai celei dintre „inițierea sacerdotală” şi „iniție- 
rea regală”, aşadar cunoştinţele transmise în aceste 
două genuri de mistere erau privite ca necesare în 
exercitarea funcțiunilor respective ale Brăhmanilor 
şi KSatriyaşilor, sau ale echivalentelor acestor două 
caste în instituțiile diverselor popoare!S; însă, bine- 


15 Dintr-un punct de vedere puţin diferit, dar totuşi 
strâns legat de acesta, se poate spune de asemenea că „micile 
mistere” privesc doar posibilitățile stării umane, pe când 
„marile mistere” se raportează la stările supra-umane; prin 
realizarea acestor posibilități sau stări, ele conduc respectiv la 
„Paradisul terestru” şi la „Paradisul ceresc”, aşa cum o spune 
Dante într-un text din De Monarchia pe care-l vom cita mai 
încolo; şi nu trebuie uitat că, precum acelaşi Dante o arată 
destul de clar în Divina Comedia, şi cum vom mai avea ocazia 
s-o repetăm în continuare, „Paradisul terestru” nu trebuie 
considerat, în realitate, decât ca o etapă pe calea ce duce la 
„Paradisul ceresc”. 

1 În vechiul Egipt, a cărui structură era evident „teo- 
cratică”, se pare că regele a fost considerat ca asimilat castei 

înțeles, sacerdoțiul era acela care, în virtutea func- 
țiunii sale de învățare, conferea deopotrivă cele 
două inițieri, şi care asigura astfel legitimitatea 
efectivă nu doar propriilor săi membri, ci şi celor ai 
castei ce deținea puterea temporală; şi de aici pro- 
vine, cum vom vedea, „dreptul divin al regilor“. 
Lucrurile stau astfel deoarece posesiunea „marilor 
mistere” o implică, a fortiori şi cumva „pe deasupra”, 
pe cea a „micilor mistere“; cum orice consecinţă şi 


sacerdotale datorită inițierii sale în mistere, şi că uneori el a 
fost ales dintre membrii acestei caste; aceasta, cel puţin, o 
afirmă Plutarh: „Regii erau aleşi dintre preoţi sau dintre răz- 
boinici, deoarece aceste două clase, una datorită curajului 
său, cealaltă în virtutea înțelepciunii sale, se bucurau de o 
stimă şi de o consideraţie speciale. Când regele provenea din 
clasa războinicilor, el intra îndată după alegerea sa în clasa 
preoților; el era inițiat atunci în acea filozofie în care erau as- 
cunse atâtea lucruri, sub formule şi mituri ce învăluiau ade- 
vărul într-o aparenţă obscură, lăsându-l doar să se întrevadă” 
(Plutarh, Despre Isis şi Osiris, trad. Maria Genescu, Ed. Herald, 
2006 - n.t). Se va remarca faptul că sfârşitul acestui pasaj con- 
ține indicaţia foarte explicită a dublului sens al cuvântului 
„revelație“ (cf. Regele lumii, p. 38). 

Y Trebuie adăugat că, în India, a treia castă, cea a Vai- 
Syaşilor, ale cărei funcțiuni sunt de ordin economic, este 
admisă la o iniţiere ce îi conferă dreptul la calificările (comu- 
ne cu ale primelor două) de ârya sau „nobil” şi de dvija sau 
„de două ori născut“; cunoştinţele ce i se potrivesc în mod 
special nu reprezintă de altfel, în principiu cel puţin, decât o 
porțiune restrânsă a „micilor mistere” aşa cum le-am definit; 
dar nu vom insista asupra acestui punct, căci subiectul pre- 
zentului studiu nu comportă propriu-zis decât examinarea 
raporturilor primelor două caste. 

orice aplicație sunt conţinute în principiul din care 
provin, funcțiunea superioară presupune „emina- 
mente” posibilitățile funcțiunilor inferioaref; este 
în mod necesar astfel în orice ierarhie veritabilă, 
adică întemeiată pe natura însăşi a ființelor. 

Mai este un punct pe care trebuie să-l semna- 
lăm aici, cel puţin pe scurt şi fără a insista asupra 
lui prea mult: alături de expresiile „inițiere sacer- 
dotală” şi „iniţiere regală”, şi în paralel ca să spu- 
nem aşa, se întâlnesc şi cele de „artă sacerdotală” şi 
„artă regală”, care desemnează punerea în lucrare 
a cunoştinţelor învăţate în iniţierile corespondente, 
cu întreg ansamblul de „tehnici” ce țin de respecti- 
vele lor domenii!?. Aceste denumiri s-au păstrat 
multă vreme în vechile corporaţii, şi a doua, cea de 
„artă regală”, a avut chiar un destin destul de neo- 
bişnuit, căci ea s-a transmis până la Masoneria 


18 Se poate deci spune că puterea spirituală aparține „în 
mod formal” castei sacerdotale, pe când puterea temporală 
aparține „eminamente“ aceleiaşi caste sacerdotale şi „în mod 
formal” castei regale. Astfel, după Aristotel, „formele“ supe- 
rioare conţin „eminamente” „formele“ inferioare. 

19 Trebuie notat în această privință că, la romani, lanus, 
care era zeul iniţierii în mistere, era în acelaşi timp zeul 
Collegia-ei fabrorurm; această apropiere este deosebit de semni- 
ficativă din punctul de vedere al corespondenţei indicate aici. 
- Despre transpoziția prin care orice artă, la fel ca şi orice 
ştiinţă, poate primi o valoare propriu-zis „iniţiatică”, vezi Ezo- 
terismul lui Dante (trad. de Daniel Hoblea, Ed. Aion, Oradea, 
2005), pp. 12-15. 


42 AUTORITATE SPIRITUALĂ ŞI PUTERE TEMPORALĂ 


modernă, în care, se înțelege de la sine, nu mai 
subzistă, la fel ca mulți alți termeni şi alte simbo- 
luri, decât ca un vestigiu neînțeles al trecutului. În 
ce priveşte denumirea de „artă sacerdotală”, aceas- 
ta a dispărut cu totul; totuşi, ea se potrivea în mod 
evident constructorilor catedralelor din Evul Me- 
diu, cu acelaşi titlu ca al artei constructorilor de 
temple din antichitate; dar s-a produs apoi o con- 
fuzie a celor două domenii, datorată unei pierderi 
cel puțin parțiale a tradiției, consecință ea însăşi a 
uzurpărilor spiritualului de către temporal; şi astfel 
s-a pierdut până şi numele de „artă sacerdotală”, 
neîndoielnic spre epoca Renaşterii, care marchează 
într-adevăr, sub toate raporturile, sfârşitul ruptu- 
rii lumii occidentale de propriile sale doctrine 
tradiționale. 


2 Unii fixează cu precizie în secolul XV data acestei pier- 
deri a vechii tradiții, care a dus la reorganizarea, în 1459, a 
confreriilor de constructori pe o nouă bază, incompletă de 
acum înainte. E de remarcat că, începând din această epocă, 
bisericile n-au mai fost orientate în mod regulat, fapt ce are, 
pentru subiectul în discuţie, o importanță mult mai mare 
decât s-ar putea crede la prima vedere (cf. Regele lumii, pp. 9 
şi 123-124). 


CAPITOLUL III 


CUNOAŞTERE ŞI ACȚIUNE 


Am afirmat mai sus că raporturile celor două 
puteri - spirituală şi temporală - trebuie să fie de- 
terminate de cele ale domeniilor lor; readusă astfel 
la principiul său, chestiunea ni se pare foarte sim- 
plă, fiind identică, în fond, celei a raporturilor între 
cunoaştere şi acțiune. S-ar putea obiecta la aceasta 
că, după cele expuse, deținătorii puterii temporale 
trebuie de asemenea să posede în mod normal o 
anumită cunoaştere; dar, pe lângă faptul că nu o 
posedă, ci au primit-o de la autoritatea spirituală, 
această cunoaştere nu vizează decât aplicațiile doc- 
trinei, nu şi principiile; ea nu este deci, la drept 
vorbind, decât o cunoaştere prin participare. 

Cunoaşterea prin excelență - singura ce merită 
cu adevărat acest nume în plenitudinea sensului 
său - este cunoaşterea principiilor, independent de 
orice aplicație contingentă, această cunoaştere 
aparținând exclusiv celor ce posedă autoritatea 
spirituală, deoarece nimic din ea nu provine din 

ordinul temporal, chiar înțeles în accepțiunea sa 
cea mai largă. Dimpotrivă, când se trece la aplicaţii, 
ele se raportează la acest ordin temporal, deoarece, 
în acest caz, cunoaşterea nu mai este considerată 
doar în sine şi pentru sine, ci în măsura în care îi 
dă acțiunii legea sa; şi în această măsură ea este ne- 
cesară pentru cei a căror funcţiune proprie este în 
mod esenţial de domeniul acţiunii. 

Este evident că puterea temporală, sub diversele 
sale forme - militară, judiciară, administrativă - 
este în întregime angajată în acțiune; ea este deci, 
chiar prin atribuţiile sale, închisă în limitele acțiu- 
nii, adică în limitele lumii ce se poate numi pro- 
priu-zis „umană“, cuprinzând de altfel în acest 
termen posibilități mult mai întinse decât cele luate 
de obicei în considerare. 

Dimpotrivă, autoritatea spirituală se întemeia- 
ză în întregime pe cunoaştere, pentru că, aşa cum 
s-a văzut, funcțiunea sa esenţială este păstrarea şi 
învățarea doctrinei, iar domeniul său este nelimitat 
precum adevărul însuşi!; ceea ce prin însăşi natura 
lucrurilor îi este rezervat autorității spirituale 
(neputând să o comunice oamenilor ale căror func- 
țiuni sunt de un alt ordin, căci posibilitățile lor nu 
o presupun) e cunoaşterea transcendentă şi „su- 


1 Conform doctrinei hinduse, cei trei termeni „Adevăr, 
Cunoaştere, Infinit” sunt identificați în Principiul suprem: 
acesta este sensul formulei Satyam Jnânam Anantam Brahma. 

premă “2, care depăşeşte domeniul „uman” şi chiar, 
în mod mai general, lumea manifestată, cunoaştere 
ce nu mai este „fizică“, ci „metafizică“ în sensul 
etimologic al cuvântului. Trebuie înțeles bine că nu 
este vorba aici despre o voinţă a castei sacerdotale 
de a păstra doar pentru ea cunoaşterea anumitor 
adevăruri, ci de o necesitate ce rezultă în mod di- 
rect din diferențele de natură ce există între ființe, 
diferenţe care, am spus-o deja, sunt rațiunea de a fi 
şi fundamentul distincției castelor. Oamenii făcuți 
pentru acțiune nu sunt făcuți pentru cunoaşterea 
pură şi, într-o societate constituită pe baze cu ade- 
vărat tradiționale, fiecare trebuie să îndeplinească 
funcțiunea pentru care este realmente „calificat“; 
altfel, totul nu este decât confuzie şi dezordine, 
nicio funcțiune nu este îndeplinită cum ar trebui, şi 
tocmai asta se întâmplă în epoca actuală. 

Ştim bine că, tocmai datorită acestei confuzii, 
considerațiile pe care le expunem aici pot să pară 
extrem de ciudate pentru lumea occidentală mo- 
dernă, în care ceea ce se numeşte „spiritual“ nu are 
cel mai adesea decât un raport foarte îndepărtat cu 
punctul de vedere strict doctrinar şi cu cunoaşterea 
eliberată de toate contingenţele. Se poate face chiar, 
pe acest subiect, o observație destul de curioasă: 


2 În India, cunoaşterea (vidyâ) este diferențiată, după obiec- 
tul sau domeniul său, în „supremă“ (parâ) şi „non-supremă” 
(apară). 

cei de astăzi nu se mai mulțumesc să distingă spiri- 
tualul şi temporalul cum este legitim şi chiar nece- 
sar, ci au pretenția să le separe în mod radical. La 
drept vorbind, cele două ordine n-au fost niciodată 
amestecate cum sunt în prezent şi, mai ales, preo- 
cupările temporale n-au afectat niciodată atât de 
mult ceea ce trebuia să fie absolut independent de 
ele; este inevitabil, fără îndoială, să fie aşa, datorită 
condiţiilor epocii noastre, pe care le-am descris în 
altă parte. 

De aceea, pentru a evita orice interpretare falsă, 
trebuie să declarăm categoric că lucrurile spuse 
acum nu privesc decât ceea ce am numit mai sus 
autoritate spirituală în stare pură, pentru care n-ar 
avea rost să căutăm exemple în jurul nostru. Dacă 
se doreşte, s-ar putea chiar crede că nu e vorba aici 
decât de un tip teoretic şi într-un fel „ideal“, deşi, 
la drept vorbind, acest mod de a considera chesti- 
unea nu este în întregime al nostru; recunoaştem 
că în fapt, în aplicaţiile istorice, trebuie întotdeau- 
na să se țină seama de contingenţe într-o anumită 
măsură, însă noi nu luăm totuşi civilizația Occi- 
dentului modern decât drept ceea ce este, adică o 
deviație şi o anomalie, care se explică de altfel prin 
corespondența sa cu ultima fază din Kali- Yuga. 

Dar să revenim la raporturile dintre cunoaştere 
şi acțiune; am avut deja ocazia să tratăm destul de 

amplu? această problemă, în consecință nu vom 
repeta aici tot ce am spus atunci; este totuşi indis- 
pensabil să amintim cel puțin punctele cele mai 
esențiale. Am considerat antiteza Orient-Occident, 
în starea prezentă a lucrurilor, ca putându-se re- 
zuma în fond la următoarele: Orientul menţine su- 
perioritatea cunoaşterii asupra acțiunii, pe când 
Occidentul modern afirmă dimpotrivă superiori- 
tatea acțiunii asupra cunoaşterii, atunci când nu 
merge până la negarea completă a acesteia; spu- 
nem doar Occidentul modern, căci a fost cu totul 
altfel în antichitate şi în Evul Mediu. 

Toate doctrinele tradiționale, orientale sau oc- 
cidentale, sunt unanime în a afirma superioritatea 
şi chiar transcendența cunoaşterii în raport cu acți- 
unea, față de care prima joacă într-un fel rolul 
„motorului imobil” al lui Aristotel, ceea ce, bineîn- 
țeles, nu vrea să spună că acțiunea nu-şi are un loc 
legitim şi o importanţă în ordinul său, însă acest 
ordin nu este decât cel al contingențelor umane. 
Schimbarea ar fi imposibilă fără un principiu din 
care ea să provină, şi care, prin chiar faptul că-i 
este principiu, nu-i poate fi supus, fiind aşadar 
obligatoriu „imobil”, centrul „roții lucrurilor”4. La 


3 Criza lumii moderne, cap. Il. 

4 Centrul imobil este imaginea principiului imuabil, miş- 
carea fiind luată aici pentru a simboliza schimbarea în gene- 
ral, prima nefiind decât o specie particulară a celei de-a doua. 

fel, acțiunea, care aparţine lumii schimbării, nu-şi 
poate avea principiul în ea însăşi; întreaga realitate 
de care este susceptibilă provine dintr-un principiu 
aflat dincolo de domeniul său, şi care nu se poate 
găsi decât în cunoaştere. 

Doar cunoaşterea, într-adevăr, permite ieşirea 
din lumea schimbării sau a „devenirii“ şi din limi- 
tările ce-i sunt inerente acesteia, iar atunci când 
atinge imuabilul, adică în cazul cunoaşterii princi- 
piale sau metafizice - cunoaşterea prin excelență5 - 
ea posedă la rându-i imutabilitatea, căci orice cu- 
noaştere adevărată este în mod esenţial identificare 
cu obiectul său. 

Autoritatea spirituală, tocmai prin faptul că 
implică această cunoaştere, posedă de asemenea în 
ea însăşi imutabilitatea; puterea temporală, dimpo- 
trivă, este supusă tuturor vicisitudinilor contingen- 
tului şi tranzitoriului, cel puţin atunci când un 
principiu superior nu-i transmite, în măsura com- 
patibilă cu natura sa şi caracterul său, stabilitatea 
pe care n-o poate avea prin propriile-i mijloace. 
Acest principiu nu poate fi decât cel reprezentat de 
autoritatea spirituală; puterea temporală are deci 
nevoie, pentru a subzista, de o consacrare care 


5 Dimpotrivă, cunoaşterea „fizică“ nu este decât cunoaş- 
terea legilor schimbării, legi ce sunt doar reflexul principiilor 
transcendente în natură; aceasta din urmă, în întregul ei, nu 
este altceva decât domeniul schimbării; de altfel, latinescul 
natura şi grecescul voş exprimă ideea de „devenire”. 

constituie legitimitatea sa, aşadar conformitatea sa 
cu însăşi ordinea lucrurilor. Aceasta era rațiunea 
de a fi a „iniţierii regale”, pe care am definit-o în 
capitolul precedent; şi în asta constă propriu-zis 
„dreptul divin” al regilor sau ceea ce tradiţia ex- 
trem-orientală numeşte „împuternicirea Cerului”: 
exercitarea puterii temporale în virtutea unei dele- 
gări a autorității spirituale, căreia această putere îi 
aparține „eminamente“, aşa cum am explicat-o 
atunci€. Oricărei acțiuni ce nu provine din cunoaş- 
tere îi lipseşte principiul, nemaifiind decât o agi- 
tație vană; la fel, orice putere temporală ce nu-şi 
recunoaşte subordonarea față de autoritatea spiri- 
tuală este de asemenea vană şi iluzorie; separată de 
principiul său, ea nu va putea să se exercite decât 
într-un mod dezordonat şi va merge fatalmente 
spre propria-i distrugere. 

Deoarece am vorbit de „împuternicirea Cerului”, 
ar fi oportun să arătăm aici cum ar trebui îndepli- 
nită, după Confucius, această împuternicire: 


Vechii prinți, pentru a face să strălucească virtuțile 
naturale în inima tuturor oamenilor, se străduiau 
mai întâi să-şi guverneze fiecare bine principatul 
său. Pentru a-şi guverna bine principatele, îşi pu- 
neau mai întâi ordine în familiile lor. Pentru a-şi 


e De aceea cuvântul melek, care înseamnă „rege” în ebrai- 
că şi în arabă, are în acelaşi timp, şi chiar înainte de toate, 
sensul de „trimis“. 

pune ordine în familiile lor, învățau mai întâi să se 
perfecționeze pe ei înşişi. Pentru a se perfecționa pe 
ei înşişi, îşi stăpâneau mai întâi mişcările inimilor. 
Pentru a-şi stăpâni mişcările inimilor, îşi desăvâr- 
şeau mai întâi voința. Pentru a-şi desăvârşi voința, 
îşi dezvoltau cunoştinţele cât mai mult posibil. 
Dezvoltându-şi cunoştinţele pătrundeau natura lu- 
crurilor. Natura lucrurilor odată pătrunsă, cunoş- 
tințele atingeau cel mai înalt grad al lor. Ajungând 
cunoştinţele la cel mai înalt grad al lor, voința se 
desăvârşea. Voința fiind desăvârşită, mişcările ini- 
mii sunt stăpânite. Mişcările inimii fiind stăpânite, 
omul scapă de lipsuri. După ce s-a îndreptat pe sine 
însuşi, se stabileşte ordinea în familie. Ordinea 
domnind în familie, principatul este bine guvernat. 
Principatul fiind bine guvernat, întreg imperiul se 
bucură de pace”. 


Va trebui să se recunoască faptul că această 


concepție a rolului suveranului diferă extrem de 


mult de ideea ce şi-o poate face despre el Occiden- 


tul modern, acesta neputând-o de altfel înlocui, ci 


doar să-i dea o cu totul altă importanță; cunoaş- 


terea - e bine să se remarce - este în mod expres 


indicată drept condiţie primă a stabilirii ordinii, 


chiar în domeniul temporal. 


E uşor de înţeles acum că, într-o civilizație, in- 


versarea raporturilor dintre cunoaştere şi acțiune 


7 Ta-hio, partea I-a, traducere de P. Couvreur. 

este o consecință a uzurpării supremaţiei de către 
puterea temporală; într-adevăr, puterea temporală 
trebuie să pretindă în acest caz că nu există niciun 
domeniu care să fie superior domeniului său, care 
este tocmai cel al acţiunii. Totuşi, dacă lucrurile s-ar 
fi menţinut în acest stadiu, nu s-ar fi ajuns în 
punctul în care suntem astăzi, când cunoaşterii îi 
este negată orice valoare; pentru a se-ntâmpla asta, 
era nevoie ca KSatriyaşii, la rândul lor, să fie 
deposedaţi de putere de către castele inferioare8. 
Într-adevăr, cum arătam înainte, KSatriyaşii, chiar 
revoltați, au mai degrabă tendinţa să afirme o doc- 
trină trunchiată, falsificată prin ignorarea sau ne- 
garea a tot ce depăşeşte ordinul „fizic“, dar în care 
subzistă încă anumite cunoştinţe reale, deşi in- 
ferioare; ei pot chiar să aibă pretenţia ca această 
doctrină incompletă şi iregulară să treacă drept 
expresia adevăratei tradiţii. 

Există aici o atitudine care, deşi condamnabilă 
din perspectiva adevărului, nu este lipsită totuşi de 
o anumită măreție”; de altfel, nu sunt termeni pre- 


8 În particular, faptul de a acorda o importanţă prepon- 
derentă considerațiilor de ordin economic - un caracter foarte 
izbitor al epocii noastre - poate fi privit ca un semn al domi- 
naţiei VaiSyaşilor, al căror echivalent aproximativ este repre- 
zentat în lumea occidentală prin burghezie; şi într-adevăr, de 
la Revoluţie, burghezia este cea care domină. 

9 Această atitudine a K$atriyaşilor revoltați ar putea fi 
caracterizată în mod destul de exact prin denumirea de 

cum „noblețe“, „eroism“, „onoare“, desemnarea 
unor calități în mod esenţial inerente naturii 
KSatriyaşilor? Dimpotrivă, când elementele cores- 
punzătoare funcţiunilor sociale de un ordin inferi- 
or ajung la rândul lor să domine, orice doctrină 
tradițională, chiar mutilată sau alterată, dispare cu 
totul; nu mai subzistă nici măcar cel mai mic vesti- 
giu al „ştiinţei sacre”, aceasta fiind domnia „ştiin- 
ței profane”, adică a ignoranței luată drept ştiinţă 
ce se complace în propria-i nulitate. Toate acestea 
s-ar putea rezuma în câteva cuvinte: supremația 
Brăhmanilor menține ortodoxia doctrinară; revolta 
KSatriyaşilor provoacă heterodoxia; însă o dată cu 
dominaţia castelor inferioare începe noaptea inte- 
lectuală ce domneşte astăzi în Occident, şi care 
amenință de altfel să-şi răspândească tenebrele 
asupra lumii întregi. 

Ni se va reproşa poate că vorbim ca şi cum ar fi 
existat caste peste tot, aplicând nejustificat oricărei 
organizări sociale denumiri ce nu se potrivesc pro- 
priu-zis decât celei a Indiei; şi totuşi, de vreme ce, 
în definitiv, aceste denumiri desemnează funcțiuni 
prezente în mod necesar în orice societate, nu cre- 


„luciferism”, care nu trebuie confundat cu „satanismul”, deşi 
există fără îndoială între ele o anumită conexiune: „lucife- 
rismul” este refuzul recunoaşterii unei autorități superioare; 
„satanismul” este inversarea raporturilor normale şi a ordinii 
ierarhice; şi acesta din urmă este adesea o consecinţă a pri- 
mului, aşa cum Lucifer a devenit Satan după căderea sa. 

dem că această extensie este abuzivă. E-adevărat, 
casta nu este doar o funcțiune, ci de asemenea, şi 
înainte de toate, este ceea ce îi face apți pe indivizii 
umani, datorită naturii lor, să ocupe o anume func- 
țiune mai degrabă decât oricare alta; însă aceste 
diferențe de natură şi de aptitudini există pretu- 
tindeni unde există oameni. 

Diferenţa între o societate în care există caste, 
în adevăratul sens al cuvântului, şi una în care nu 
există, este că, în prima, se poate identifica o cores- 
pondenţă normală între natura indivizilor şi func- 
țiunile pe care ei le exercită, sub singura rezervă a 
erorilor de aplicaţie (ce nu sunt în orice caz decât 
excepții), pe când în a doua această corespondență 
nu există, ori, cel puţin, nu se întâlneşte decât acci- 
dental; şi acest ultim caz este cel ce se produce 
atunci când organizării sociale îi lipseşte baza tra- 
dițională!0. În cazurile normale, există întotdeauna 
ceva comparabil cu instituția castelor, cu adaptări- 
le cerute de condiţiile proprii unui popor sau altuia; 
însă organizarea pe care o găsim în India reprezintă 
tipul exemplar, ca aplicaţie a doctrinei metafizice 
în ordinul uman, şi ar fi suficient doar acest motiv 


10 Abia e nevoie să observăm că „clasele“ sociale, aşa 
cum sunt înţelese astăzi în Occident, nu au nimic în comun 
cu adevăratele caste şi nu sunt decât un fel de contrafacere 
lipsită de valoare şi importanţă a acestora, nefiind nicide- 
cum întemeiate pe diferența posibilităților implicate în natura 
indivizilor. 

pentru a justifica limbajul pe care l-am adoptat, 
preferându-l oricărui altuia pe care l-am fi putut 
împrumuta de la instituții ce au, prin forma lor mai 
specializată, un câmp de aplicare mult mai limitat, 
şi care, în consecință, n-ar putea oferi aceleaşi po- 
sibilități în exprimarea anumitor adevăruri de un 
ordin cu totul generali!!. 

Mai există de altfel un motiv, deloc neglijabil, 
deşi mai contingent: este remarcabil că organizarea 
socială a Evului Mediu occidental era calchiată în- 
tocmai pe diviziunea castelor, clerul corespunzând 
Brăhmanilor, nobilimea Katriyaşilor, negustorimea 
Vaisyaşilor, iar şerbii Stidraşilor. Acestea nu erau 
caste în toată accepțiunea cuvântului, însă această 
coincidenţă, care nu are cu siguranță nimic fortuit, 
permite să se efectueze foarte uşor o transpoziție 
de termeni pentru a trece de la un caz la celălalt; şi 
această remarcă îşi va găsi aplicarea în exemplele 
istorice pe care le vom examina în continuare. 


1! Lucrurile stau astfel deoarece doctrina hindusă este, 
dintre doctrinele tradiționale ce au supravieţuit până în zilele 
noastre, cea care pare să derive în modul cel mai direct din 
tradiția primordială; însă acesta este un punct asupra căruia 
nu vom insista aici. 


CAPITOLUL IV 


NATURA BRĂÂHMANILOR 
ŞI A KSATRIYAŞILOR 


Înţelepciunea şi forța sunt atributele corespun- 
zătoare, prima, Brăhmanilor şi a doua, KSatriya- 
şilor, ori, dacă se preferă, autorităţii spirituale şi 
respectiv puterii temporale; şi e interesant de notat 
că, la vechii egipteni, simbolul Sfinxului, într-una 
dintre semnificaţiile sale, reunea tocmai aceste 
două atribute considerate conform raporturilor lor 
normale. Într-adevăr, capul uman poate fi conside- 
rat ca figurând înţelepciunea, iar corpul leului for- 
ţa; capul este autoritatea spirituală care conduce, 
corpul, puterea temporală care acționează. E de 
remarcat de altfel că Sfinxul este întotdeauna figu- 
rat în repaos, puterea temporală fiind luată aici în 
starea „non-acţionantă” în principiul său spiritual 
unde este conținută „eminamente“, aşadar, doar ca 
posibilitate de acţiune sau, mai bine, în principiul 
divin ce unifică spiritualul şi temporalul, acesta 
fiind dincolo de distincţia lor şi constituind sursa 

comună din care provin amândouă - prima în 
mod direct, iar a doua indirect şi prin intermediul 
primeia. 

Găsim în altă parte un simbol verbal care, prin 
structura sa hieroglifică, este un echivalent exact al 
Sfinxului: numele druizilor, care se citeşte dru-vid, 
unde prima rădăcină înseamnă forță, iar a doua 
înțelepciune; şi reunirea celor două atribute în 
acest nume, precum cea a celor două elemente ale 
Sfinxului într-o singură şi aceeaşi ființă, în afară 
faptului că marchează regalitatea ca implicit conţi- 
nută în sacerdoțiu, este fără îndoială o amintire din 
epoca îndepărtată în care cele două puteri erau 
încă unite, în starea de indistincție primordială, în 
principiul lor comun şi suprem2?. 


1 Acest nume are de altfel un dublu sens, care se rapor- 
tează şi la un alt simbolism: dru sau deru, ca şi latinescul ro- 
bur, desemnează deopotrivă forţa şi stejarul (în greacă 8pvş); 
pe de altă parte, vid este, ca în sanscrită, înţelepciunea sau 
cunoaşterea, asimilată viziunii, dar şi vâscul; astfel, dru-vid 
este vâscul stejarului, care era într-adevăr unul din principa- 
lele simboluri ale druidismului, şi el este în acelaşi timp omul 
în care locuia înțelepciunea sprijinită pe forță. Mai mult, ră- 
dăcina dru, cum se vede din formele sanscrite echivalente 
dhru şi dhri, comportă şi ideea de stabilitate, acesta fiind de 
altfel unul din sensurile simbolului arborelui în general şi al 
stejarului în particular; şi acest sens de stabilitate corespunde 
aici foarte exact atitudinii Sfinxului în repaos. 

2 În Egipt, încorporarea regelui în sacerdoțiu, pe care am 
semnalat-o mai sus după Plutarh, era de altfel ca un vestigiu 
al acestei vechi stări de lucruri. 

Am consacrat deja un studiu special? acestui 
principiu suprem al celor două puteri; am arătat 
atunci în ce fel, din vizibil cum era la început, el a 
devenit invizibil şi ascuns, retrăgându-se din „lu- 
mea exterioară” pe măsură ce aceasta se îndepărta 
de starea sa primordială, ceea ce trebuia în mod 
necesar să ducă la diviziunea aparentă a celor două 
puteri. Am arătat de asemenea cum acest principiu 
se regăseşte, desemnat sub nume şi simboluri di- 
verse, în toate tradiţiile, şi cum apare el în special 
în tradiţia iudeo-creştină sub figurile lui Melchi- 
sedec şi ale Regilor-Magi. Vom aminti doar că, în 
creştinism, recunoaşterea acestui principiu unic 
subzistă dintotdeauna, cel puţin teoretic, şi se 
afirmă prin considerarea celor două funcțiuni - 
sacerdotală şi regală - ca inseparabile în însăşi per- 
soana lui Hristos. 

Dintr-un anumit punct de vedere, de altfel, 
aceste două funcțiuni, raportate astfel la principiul 
lor, pot fi considerate ca fiind într-un fel com- 
plementare, şi în acest caz (deşi a doua, la drept 
vorbind, îşi are principiul imediat în prima) există 
totuşi între ele, chiar în distincţia lor, un fel de co- 
relație. În alți termeni, din moment ce sacerdoțiul 
nu comportă, în mod obişnuit, exercițiul efectiv al 
regalității, e necesar ca reprezentanţii sacerdoțiului 
şi ai regalității să-şi primească puterea dintr-o sur- 


3 Regele lumii. 

să comună, care este „dincolo de caste”; diferenţa 
ierarhică dintre ele constă în aceea că sacerdoțiul 
îşi primeşte puterea direct din această sursă, cu 
care se află în contact imediat prin chiar natura lui, 
pe când regalitatea, datorită caracterului mai exte- 
rior şi propriu-zis terestru al funcţiunii ei, nu şi-o 
poate primi pe a sa decât prin intermediul sacer- 
doțiului. Într-adevăr, sacerdoțiul joacă realmente 
rolul de „mediator” între Cer şi Pământ; şi nu fără 
motiv, plenitudinea sacerdoțiului a primit, în tradi- 
țiile occidentale, numele simbolic de „pontificat”, 
deoarece, aşa cum spune Sfântul Bernard, „Pontiful, 
precum o vădeşte etimologia numelui său, este un 
fel de pod între Dumnezeu şi om”€. 

Dacă vrem deci să ne întoarcem la originea 
celor două puteri, sacerdotală şi regală, aceasta tre- 
buie căutată în „lumea cerească”; această lume ce- 


4 Tractatus de Moribus et Officio episcoporum, II, 9. - În 
această privinţă, şi în relație cu ceea ce am indicat deja despre 
Sfinx, e de remarcat că acesta îl reprezintă pe Harmakhis sau 
Hormakhouti, „Domnul celor două orizonturi”, adică princi- 
piul ce uneşte cele două lumi sensibilă şi suprasensibilă, te- 
restră şi cerească; şi acesta e unul din motivele pentru care, în 
primele veacuri ale creştinismului, el a fost privit, în Egipt, ca 
un simbol al lui Hristos. Un alt motiv ar consta în faptul că 
Sfinxul este, ca şi grifonul despre care vorbeşte Dante, „ani- 
malul cu două naturi”, reprezentând sub acest titlu unirea 
naturilor divină şi umană în Hristos; şi se mai poate găsi un 
al treilea motiv în aspectul sub care el figurează, cum am 
spus, unirea celor două puteri, spirituală şi temporală, sacer- 
dotală şi regală, în principiul lor suprem. 

rească poate de altfel să fie înțeleasă deopotrivă în 
mod real şi simbolic5; însă dezvoltarea acestei ches- 
tiuni ar părăsi cadrul prezentului studiu, iar dacă 
am aruncat această scurtă privire generală asupra 
ei, e pentru că nu ne putem dispensa, în continuare, 
să facem uneori aluzie la această sursă comună a 
celor două puteri. 

Pentru a reveni la punctul de plecare al acestei 
digresiuni, este evident că atributele de înțelepciu- 
ne şi forță se raportează la cunoaştere şi respectiv 
la acțiune; pe de altă parte, în India se mai spune, 
în legătură cu acelaşi punct de vedere, că Brăhma- 
nul este tipul ființelor stabile, iar KSatriya al celor 
schimbătoare$; cu alte cuvinte, în ordinul social, 
care este de altfel în perfectă corespondenţă cu or- 
dinul cosmic, primul reprezintă elementul imuabil, 
iar al doilea elementul mobil. Şi aici imutabilita- 
tea aparține cunoaşterii, figurată în mod sensibil 
prin postura imobilă a omului în meditaţie; mobili- 


5 E vorba aici de concepţia tradiţională a „celor trei 
lumi”, pe care am explicat-o altundeva în diverse rânduri: 
din acest punct de vedere, regalitatea corespunde „lumii te- 
restre”, sacerdoțiul „lumii intermediare”, iar principiul lor 
comun „lumii cereşti“; dar se cuvine să adăugăm că, după ce 
principiul a devenit invizibil pentru oameni, sacerdoțiul re- 
prezintă şi în mod aerior „lumea cerească”. 

$ Ansamblul tuturor ființelor, divizat astfel în stabile şi 
schimbătoare, este desemnat în sanscrită prin termenul com- 
pus sthâvara-jangama; astfel, toate, conform naturii lor, sunt în 
principal în relație, fie cu Brăhmanul, fie cu Ksatriya. 

tatea este inerentă acțiunii, datorită caracterului 
tranzitoriu şi momentan al acesteia. În fine, natura 
proprie a Brăhmanilor se distinge fundamental de 
cea a lui KsSatriya prin predominanța unei guna 
diferite. 

Cum am explicat în altă parte”, doctrina hindu- 
să ia în considerare trei guna, calități constitutive 
ale ființelor în toate stările lor de manifestare: 
sattva, conformitatea cu esența pură a Fiinţei uni- 
versale, care este identificată cu lumina inteligibilă 
sau cu cunoaşterea, şi reprezentată ca o tendință 
ascendentă; rajas, impulsul expansiv, conform căru- 
ia ființa se dezvoltă într-o anumită stare şi, într-un 
fel, la un anumit nivel determinat de existenţă; în 
sfârşit, tamas, obscuritatea, asimilată ignoranței, şi 
reprezentată ca o tendință descendentă. Aceste 
guna sunt în perfect echilibru în indiferenţierea 
primordială şi orice manifestare reprezintă o rup- 
tură a acestui echilibru; cele trei elemente sunt pre- 
zente în toate ființele, dar în proporții diferite ce 
determină tendințele respective ale acestor ființe. 
În natura Brâhmanului predomină sattva, orientân- 
du-l spre stările supra-umane; în cea a lui Ksatriya 
predomina rajas, care tinde spre realizarea posibili- 
tăților cuprinse în starea umanăt. Predominanței 


? Omul şi devenirea sa după Vedanta, cap. IV. 
8 Celor trei guna le corespund culori simbolice: albul lui 
sattoa, roşul lui rajas, negrul lui tamas; în virtutea raportului 

lui sattva îi corespunde intelectualitatea; predomi- 
nanţei lui rajas, ceea ce putem numi, în lipsa unui 
termen mai bun, afectivitate. Avem aici încă o jus- 
tificare a afirmațiilor de mai sus, anume că Ks$a- 
triya nu este făcut pentru cunoaşterea pură: calea 
ce i se potriveşte s-ar putea numi „devoțională”, 
dacă e permis să se folosească un asemenea cuvânt 
pentru a reda, destul de imperfect de altfel, ter- 
menul sanscrit bhakti, aşadar calea ce ia ca punct 
de plecare un element de ordin afectiv; şi, cu toate 
că această cale se întâlneşte şi în afara formelor 
propriu-zis religioase, rolul elementului afectiv nu 
este nicăieri atât de pregnant ca în acestea, dând o 
tentă specială expresiei întregii doctrine. 

Ultima remarcă ne permite să înțelegem adevă- 
rata rațiune de a fi a acestor forme religioase: ele se 
potrivesc în special raselor ale căror aptitudini sunt, 
într-un mod general, orientate mai ales spre acțiu- 
ne, adică acelora în care, considerate în mod colec- 
tiv, predomină elementul „rajasic” ce caracterizează 
natura KSatriyaşilor. Acesta este cazul lumii occi- 
dentale, şi din acest motiv, cum am semnalat deja 


indicat aici, primele două din aceste culori mai simbolizează 
respectiv autoritatea spirituală şi puterea temporală. - Este 
interesant de notat, în această privință, că „flamura” regilor 
Franţei era roşie; înlocuirea ulterioară a albului cu roşul în 
calitate de culoare regală marchează, într-un fel, uzurparea 
unuia din atributele autorităţii spirituale. 

în altă parte?, se spune în India că, dacă Occidentul 
ar reveni la o stare normală şi ar poseda o organi- 
zare socială regulară, s-ar găsi aici mulți KSatriyaşi, 
dar puţini Brăhmani. De aceea şi religia, înțeleasă 
în sensul său cel mai strict, este un lucru propriu- 
zis occidental. Aşa se explică şi faptul că în Occi- 
dent nu pare să existe autoritate spirituală pură, 
ori cel puţin capabilă să se afirme în mod exterior 
ca atare, cu acele caractere pe care le-am precizat 
anterior. 

Adaptarea religioasă - ca şi structura oricărei 
alte forme tradiționale - este totuşi lucrarea unei 
veritabile autorităţi spirituale, în sensul cel mai 
complet al acestui cuvânt; şi această autoritate, ce 
apare atunci în exterior ca religioasă, poate să fie în 
acelaşi timp altceva în ea însăşi, atâta timp cât exis- 
tă în sânul său Brâhmani adevăraţi, înțelegând 
prin asta o elită intelectuală, păstrătoare a conştiin- 
ței ce transcende toate formele particulare, adică 
esența profundă a tradiţiei. Pentru o asemenea eli- 
tă, forma nu poate juca decât un rol de „suport“, 
oferind, pe de altă parte, celor care nu au acces la 
intelectualitatea pură, un mijloc de a participa la 
tradiţie. Însă aceştia din urmă, fireşte, nu văd ni- 
mic dincolo de formă, propriile lor posibilităţi in- 
dividuale nepermițându-le să meargă mai departe, 


9 Criza lumii moderne, p. 45 (ediţia a 2-a). 

şi, în consecință, autoritatea spirituală nu trebuie 
să li se arate sub un alt aspect decât în cel ce cores- 
punde naturii lor!0, deşi învăţătura acestei autori- 
tăți, chiar exterioară, este întotdeauna inspirată de 
spiritul doctrinei superioarell. 

Dar se mai poate întâmpla şi ca, adaptarea oda- 
tă realizată, păstrătorii acestei forme tradiționale să 
se închidă ei înşişi în ea, pierzând conştiinţa efec- 
tivă a ceea ce este dincolo; asta se poate datora 
de altfel unor circumstanțe diverse, şi în special 
„amestecului castelor”, în urma căreia se poate 
ajunge să se găsească printre ei oameni care, în rea- 
litate, sunt în majoritate KSatriyaşi. E uşor de înțe- 
les, prin ceea ce am spus, că acest caz a fost posibil 
mai ales în Occident, cu atât mai mult cu cât forma 
religioasă i se potriveşte în mod special. Într-adevăr, 
combinaţia de elemente intelectuale şi sentimenta- 
le ce caracterizează această formă creează un fel de 
domeniu mixt, în care cunoaşterea este considerată 
mult mai puțin în ea însăşi decât în aplicarea sa la 
acțiune. Dacă distincția între „inițierea sacerdota- 
lă” şi „iniţierea regală” nu este menținută într-un 
mod foarte clar şi riguros, apare în acest caz un te- 


10 Se spune în mod simbolic că zeii, atunci când li se arată 
oamenilor, îmbracă întotdeauna formele ce sunt în legătură 
cu natura celor cărora li se manifestă. 

1 E vorba şi aici despre distincţia, pe care am indicat-o 
deja mai sus, între „cei ce ştiu” şi „cei ce cred”. 

ren intermediar unde se pot produce toate genurile 
de confuzii, fără a mai vorbi de unele conflicte ce 
n-ar putea fi nici măcar concepute dacă puterea 
temporală ar avea în fruntea ei o autoritate spiri- 
tuală pură!2. 

Nu vom căuta aici posibilitatea căreia, dintre 
cele două indicate, i-ar corespunde actualmente 
starea religioasă a lumii occidentale, dintr-un mo- 
tiv uşor de înțeles: o autoritate religioasă nu poate 
avea aparența a ceea ce am numit o autoritate spi- 
rituală pură, chiar dacă are în interior realitatea ei. 
A existat cu siguranță un timp în care ea a posedat 
această realitate... dar o mai posedă încă în mod 


12 Cunoaşterea „supremă” fiind uitată, nu mai subzistă 
în acest caz decât o cunoaştere „non-supremă“, nu datorită 
unei revolte a Ksatriyaşilor ca în cazurile examinate înainte, 
ci printr-un fel de degenerescenţă intelectuală a elementului 
corespunzător Brâhmanilor prin funcțiunea sa, dacă nu prin 
natura sa. În acest ultim caz, tradiţia nu este alterată precum 
în celălalt, ci doar diminuată în partea sa superioară; ultimul 
grad al acestei degenerescenţe este cel în care nu mai există 
nicio cunoaştere efectivă, în care subzistă doar virtualitatea 
acestei cunoaşteri graţie conservării „literei”, şi în care nu 
mai există decât o simplă credinţă la toți în mod indistinct. 
Trebuie adăugat că cele două cazuri pe care le separăm aici 
teoretic pot de asemenea să se combine în fapt, ori cel puţin 
să se producă în concurenţă într-un acelaşi mediu şi, ca să 
spunem aşa, să se condiţioneze reciproc; însă puţin importă, 
dat fiind că, asupra acestui punct, nu vrem să facem nicio 
aplicaţie la fapte determinate. 

efectiv?1% Asta ar fi cu atât mai greu de spus cu cât, 
atunci când adevărata intelectualitate s-a pierdut 
atât de mult ca în epoca modernă, e natural ca par- 
tea superioară şi „interioară“ a tradiţiei să devină 
din ce în ce mai ascunsă şi inaccesibilă, fiindcă cei 
capabili s-o înţeleagă nu mai sunt decât o infimă 
minoritate. Noi vrem să admitem, până la proba 
contrară, că e posibil să fie aşa, conştiinţa tradiţiei 
integrale, cu tot ce implică ea, putând să subziste 
încă în mod efectiv la câţiva, oricât de puţini ar fi. 
De altfel, chiar dacă această conştiinţă ar dispărea 
cu totul, nu înseamnă că orice formă tradițională 
regular constituită nu poate să menţină întotdeau- 
na, doar prin păstrarea „literei” la adăpost de orice 
alterare, posibilitatea restaurării sale, care se va 
produce dacă se vor întâlni într-o zi, printre repre- 
zentanţii acestei forme tradiționale, câțiva oameni 
ce vor avea aptitudinile intelectuale necesare. 

În orice caz, chiar dacă am fi intrat, prin anu- 
mite mijloace, în posesia unor date mai precise în 
această privinţă, nu le-am fi expus în mod public 
decât determinaţi de circumstanţe excepționale, şi 
iată de ce: chiar şi o autoritate ce nu este decât re- 
ligioasă este totuşi, în cazul cel mai nefavorabil, o 


13 Această întrebare corespunde, sub o altă formă, celei 
puse mai sus în legătură cu „Biserica învăţătoare” şi „Biserica 
învățată”. 

autoritate spirituală relativă. Vrem să spunem că, 
fără a fi o autoritate pe deplin efectivă, ea poartă în 
ea virtualitatea acesteia, care ține de originea ei, şi 
poate întotdeauna, chiar prin acest fapt, să-i înde- 
plinească funcțiunea în exterior!t; ea îşi joacă deci 
în mod legitim rolul față de puterea temporală şi 
trebuie considerată într-adevăr ca atare în raportu- 
rile sale cu aceasta. 

Cei ce vor înțelege punctul nostru de vedere îşi 
vor putea uşor da seama că, în caz de conflict între 
o autoritate spirituală - oricum ar fi ea, chiar rela- 
tivă - şi o putere pur temporală, trebuie întotdeau- 
na să ne situăm în principiu de partea autorităţii 
spirituale; spunem în principiu, căci trebuie înțeles 
bine că nu avem nici cea mai mică intenţie să in- 
tervenim activ în asemenea conflicte, cu atât mai 
puțin să luăm partea cuiva în certurile lumii occi- 


1 Trebuie să se remarce bine că aceia ce îndeplinesc 
astfel funcțiunea exterioară de Brăhmani, fără a avea re- 
almente calificările necesare pentru asta, nu sunt din acest 
motiv uzurpatori, cum fuseseră Ksatriyaşii revoltați ce au 
luat locul Brăhmanilor pentru a instala o tradiție deviată; 
nu este vorba aici, într-adevăr, decât de o situație datorată 
condiţiilor nefavorabile ale unui anumit mediu, şi care 
asigură de altfel menţinerea doctrinei în măsura compatibilă 
cu aceste condiţii. S-ar putea aplica întotdeauna aici, chiar 
în ipoteza cea mai neplăcută, acest cuvânt din Evanghelie: 
„Cărturarii şi fariseii stau pe scaunul lui Moise; deci toate 
câte vă spun ei, păziţi-le şi faceți-le, dar după faptele lor să 
nu faceţi!” (Matei, XXIII, 2-3). 

dentale, ceea ce, de altfel, n-ar fi nicidecum rolul 
nostru. 

În exemplele pe care le vom examina în conti- 
nuare, nu vom face aşadar distincţia între cele unde 
întâlnim o autoritate spirituală pură şi cele unde 
întâlnim o autoritate spirituală relativă; o vom 
considera drept autoritate spirituală, în toate cazu- 
rile, pe cea care îndeplineşte socialmente această 
funcțiune; şi de altfel similitudinile izbitoare pe care 
le prezintă toate aceste cazuri, oricât de îndepărtate 
ar putea fi unele de altele în istorie, vor justifica 
suficient această asimilare. Problema acestei dis- 
tincții nu ar fi trebuit pusă deloc dacă s-ar fi păstrat 
o posesiune efectivă a intelectualității pure; în fapt, 
despre aşa ceva nu mai poate fi vorba; la fel, pen- 
tru ceea ce ține de o autoritate legată exclusiv de o 
anumită formă tradițională, nu ne revine nouă rolul 
de a delimita în mod exact frontierele sale, dacă 
se poate spune aşa, decât în cazurile în care ea ar 
pretinde să le depăşească, şi aceste cazuri nu sunt 
dintre acelea pe care le avem de examinat acum. 

Asupra acestui ultim punct, vom aminti ceea ce 
am spus mai sus: superiorul conține „eminamente“ 
inferiorul; cel care este competent în anumite limi- 
te, ce definesc propriul său domeniu, e competent 
de asemenea, n fortiori, pentru tot ce se află dincoa- 
ce de aceleaşi limite, pe când, dimpotrivă, el nu 
mai este competent pentru ce se află dincolo de ele. 

Dacă această regulă foarte simplă, cel puțin pentru 
cine are o noțiune justă despre ierarhie, ar fi res- 
pectată şi aplicată cum se cuvine, nicio confuzie 
între domenii şi nicio eroare de „jurisdicție“, ca să 
spunem aşa, nu s-ar produce niciodată. Fără îndo- 
ială, unii nu vor vedea, în distincţiile şi rezervele 
pe care le-am formulat, decât precauţii de o utilita- 
te destul de contestabilă, iar alții vor fi tentaţi să nu 
le atribuie decât cel mult o valoare pur teoretică; 
dar credem că mai sunt şi alţii care vor înțelege că, 
în realitate, ele sunt cu totul altceva, şi pe aceştia 
din urmă îi vom invita să reflecteze la ele cu o 
atenție deosebită. 


CAPITOLUL V 


DEPENDENȚA REGALITĂȚII 
FAȚĂ DE SACERDOȚIU 


Să revenim acum la raporturile între Brâhmani 
şi KSatriyaşi în organizarea socială a Indiei: 
KSatriyaşilor le aparține în mod normal întreaga 
putere exterioară, deoarece domeniul acțiunii, ce îi 
priveşte direct, este lumea exterioară şi sensibilă. 
Însă această putere nu este nimic fără un principiu 
interior, pur spiritual, pe care-l întruchipează auto- 
ritatea Brâhmanilor, şi în care ea îşi află singura 
garanţie reală. Se vede aici că raportul între cele 
două puteri ar mai putea fi reprezentat prin cel 
existent între „interior” şi „exterior“, raport care, 
într-adevăr, îl simbolizează mai mult pe cel între 
cunoaştere şi acţiune, ori, dacă se doreşte, între 
„mişcător” şi „mişcat“, pentru a relua ideea pe care 
am expus-o mai sus, referindu-ne de altfel la teoria 
aristotelică ca şi la doctrina hindusă!. 


1 S-ar putea de asemenea aplica aici, aşa cum am făcut-o 
atunci, imaginea centrului şi a circumferinței „roții lucrurilor”. 

Din această armonie între „interior“ şi „exteri- 
or”, armonie care de altfel nu trebuie concepută ca 
un fel de „paralelism“, căci ar însemna să se ignore 
diferențele esențiale între aceste domenii, din 
această armonie, spunem noi, rezultă viața norma- 
lă a ceea ce se poate numi entitatea socială, fără a 
vrea să sugerăm prin folosirea unei asemenea ex- 
presii o asimilare oarecare a colectivităţii cu o ființă 
vie, mai ales că, în zilele noastre, unii au abuzat în 
mod ciudat de această expresie, luând din greşeală 
drept o identitate veritabilă ceea ce nu este decât 
analogie şi corespondență?. 

În schimbul garanţiei pe care o dă puterii lor 
autoritatea spirituală, Ksatriyaşii trebuie, cu ajuto- 
rul forței de care dispun, să asigure Brăhmanilor 


2 Fiinţa vie are în ea însăşi principiul său de unitate, su- 
perior multiplicităţii elementelor ce intră în alcătuirea sa; nici 
urmă de asta în colectivitate, care nu este propriu-zis decât 
suma indivizilor ce o compun; prin urmare, un cuvânt ca 
„organizare”, aplicat într-un caz şi în celălalt, nu poate fi luat 
la rigoare în acelaşi sens. Se poate spune totuşi că prezența 
unei autorități spirituale introduce în societate un principiu 
superior indivizilor, deoarece această autoritate, prin natura 
şi originea sa, este şi ea „supra-individuală“; însă acest lucru 
presupune că societatea nu este considerată doar sub aspec- 
tul său temporal, şi această considerație (singura ce poate 
face din ea ceva mai mult decât o simplă colectivitate în sen- 
sul pe care l-am arătat) este tocmai dintre cele ce scapă cel 
mai complet sociologilor contemporani care pretind să iden- 
tifice societatea cu o fiinţă vie. 

mijlocul de a îndeplini în pace, la adăpost de tul- 
burare şi agitație, propria lor funcţiune de cunoaş- 
tere şi învățătură; e ceea ce simbolismul hindus 
reprezintă sub figura lui Skanda, Domnul războiu- 
lui, ce protejează meditaţia lui Ganesa, Domnul 
cunoaşterii?. E cazul să notăm că acelaşi lucru era 
învățat, chiar în mod exterior, în Evul Mediu occi- 
dental; într-adevăr, Sfântul Toma D'Aquino decla- 
ră în mod expres că toate funcțiunile umane sunt 
subordonate contemplaţiei ca unui scop superior, 
„astfel încât, considerate cum trebuie, toate se arată 
a fi în serviciul celor ce contemplă adevărul”, şi că 
întreaga cârmuire a vieţii civile are în fond drept 
adevărată rațiune de a fi asigurarea păcii necesare 
acestei contemplații. 

Se vede cât de departe este aceasta de punctul 
de vedere modern şi că predominanţa tendinței 
spre acţiune, incontestabil existentă la popoarele 
occidentale, nu antrenează în mod necesar depre- 
cierea contemplației, aşadar a cunoaşterii, cel puțin 
atâta vreme cât aceste popoare posedă o civilizație 
cu un caracter tradițional, indiferent de forma pe 
care o îmbracă în ea tradiţia, şi care aici era o formă 


3 Ganesa şi Skanda sunt de altfel reprezentaţi ca fraţi, fi- 
ind fiii lui Siva; acesta este încă un mijloc de a exprima că cele 
două puteri spirituală şi temporală provin dintr-un principiu 
unic. 


72 AUTORITATE SPIRITUALĂ ȘI PUTERE TEMPORALĂ 


religioasă, de unde nuanţa teologică legată întot- 
deauna, în concepția Sfântului Toma, de contem- 
plație, pe când, în Orient, aceasta este considerată 
în ordinul metafizicii pure. 

Pe de altă parte, în doctrina hindusă şi în orga- 
nizarea socială care este aplicaţia ei, deci la un po- 
por la care aptitudinile contemplative, înţelese de 
această dată într-un sens de pură intelectualitate, 
sunt evident preponderente şi chiar dezvoltate în 
general într-un grad ce nu se regăseşte nicăieri al- 
tundeva, locul acordat KSatriyaşilor, şi în consecin- 
ță acţiunii, deşi subordonat precum trebuie să fie 
în mod normal, e totuşi foarte departe de a fi negli- 
jabil, de vreme ce cuprinde tot ceea ce se poate 
numi putere aparentă. De altfel, cum am semnalat 
deja cu o altă ocaziet, cei care, sub influența actua- 
lelor interpretări eronate din Occident, s-ar îndoi 
de această importanţă foarte reală, deşi relativă, 
acordată acţiunii atât de către doctrina hindusă, cât 
şi de toate celelalte doctrine tradiționale, ar fi sufi- 
cient, pentru a se convinge de ea, să se raporteze la 
Bhagavad-Gitâ!, care, nu trebuie să uităm dacă vrem 
să-i înțelegem corect sensul, este una din acele cărți 
special destinate folosinţei Ksatriyaşilor şi la care 


4 Criza lumii moderne, p. 47 (ediţia a 2-a). 
1 Bhagavad-Gită, trad. de Sergiu Al-George, Ed. Herald, 
Bucureşti, 2007 - n.t. 

făceam aluzie mai sus5. Brăhmanii nu au de exerci- 
tat decât o autoritate invizibilă într-un fel, care, ca 
atare, poate fi ignorată de vulg, dar care nu este 
mai puţin principiul imediat al oricărei puteri vizi- 
bile; această autoritate este precum pivotul în jurul 
căruia se învârt toate lucrurile contingente, axa 
fixă în jurul căreia lumea îşi realizează revoluția sa, 
polul sau centrul imuabil ce dirijează şi reglează 
mişcarea cosmică fără a participa la ea€. 
Dependenţa puterii temporale faţă de autorita- 
tea spirituală îşi are semnul său vizibil în ungerea 
regilor: aceştia nu sunt realmente „legitimi“ decât 
atunci când au primit de la sacerdoţiu învestitura 


5 Bhagavad-Gită nu este la drept vorbind decât un episod 
din Mahâbhârata, una din cele două Itilhăsa, cealaltă fiind 
Râmâyana. Acest caracter al Bhagavad-Gită-ei explică utilizarea 
simbolismului războinic din cuprinsul ei, comparabil, în 
anumite privinţe, celui al „războiului sfânt” la musulmani; 
există de altfel un mod „interior“ de a citi această carte ce 
îi dă sensul profund, ea luând în acest caz numele de Atmâ- 
Gită. 

* Axa şi polul sunt înainte de toate simboluri ale princi- 
piului unic al celor două puteri, cum am explicat în studiul 
nostru despre Regelui lumii; însă aceste simboluri pot fi apli- 
cate de asemenea autorităţii spirituale raportată la puterea 
temporală, precum facem aici, pentru că această autoritate, 
datorită atributului său esenţial de cunoaştere, participă efec- 
tiv la imutabilitatea principiului suprem, pe care îl exprimă 
în mod fundamental aceste simboluri, şi de asemenea pentru 
că, aşa cum am spus mai sus, ea reprezintă în mod direct 
acest principiu în raport cu lumea exterioară. 

şi consacrarea, ele implicând transmiterea unei 
„influenţe spirituale” necesară exercitării regulare 
a funcțiunilor lor7. Această influență se manifesta 
uneori în afară prin efecte vădit sensibile, şi vom 
cita ca exemplu puterea de vindecare a regilor 
Franţei, care era într-adevăr legată în mod direct 
de ungere; ea nu era transmisă regelui de către 
predecesorul său, ci o primea doar prin faptul 
ungerii. 

Acest lucru arată clar că această influență nu 
aparține propriu-zis regelui, ci că îi este conferită 
printr-un fel de delegare din partea autorității spi- 
rituale, delegare în care, cum am indicat deja mai 
sus, constă propriu-zis „dreptul divin”; regele nu 
este deci decât depozitarul ei, şi el o poate pierde, 
prin urmare, în anumite cazuri; de aceea, în „creş- 
tinătatea” Evului Mediu, Papa putea să dezlege 
indivizii de jurământul de fidelitate față de suve- 
ranul lort. De altfel, în tradiţia catolică, Sfântul 
Petru este reprezentat ținând în mâini nu doar che- 


? Traducem prin „influenţă spirituală” cuvântul ebraic şi 
arab barakal; ritul „punerii mâinilor” este unul din modurile 
cele mai obişnuite de transmitere a barakah, de asemenea de 
producere a anumitor efecte, de vindecare în special, prin 
intermediul acestuia. 

* Tradiţia musulmană învaţă de asemenea că barakal se 
poate pierde; pe de altă parte, în tradiția extrem-orientală 
în egală măsură, „împuternicirea Cerului” este revocabilă 
atunci când suveranul nu-şi îndeplineşte în mod regulat func- 
țiunile, în armonie cu ordinea cosmică însăşi. 


DEPENDENȚA REGALITĂȚII FAȚĂ DE SACERDOȚIU 75 


ia de aur a puterii sacerdotale, ci şi cheia de argint 
a puterii regale; aceste două chei erau, la vechii 
romani, unul dintre atributele lui Ianus, ele fiind în 
acest caz cheile „marilor mistere” şi „micilor miste- 
re”, care, cum am explicat, corespund respectiv şi 
„iniţierii sacerdotale” şi „inițierii regale”?. Trebuie 
remarcat, în această privință, că lanus reprezintă 
sursa comună a celor două puteri, pe când Sfântul 
Petru este propriu-zis întruchiparea puterii sacer- 
dotale, căreia îi sunt astfel transferate cele două 
chei, deoarece prin intermediul ei este transmisă 
puterea regală, în timp ce ea însăşi este primită di- 
rect de la sursă10. 


? Acestea mai sunt, conform unui alt simbolism, cheile 
porţilor „Paradisului ceresc” şi „Paradisului terestru”, cum 
se va vedea din textul lui Dante pe care-l vom cita mai înco- 
lo; însă n-ar fi poate oportun, pentru moment cel puţin, să 
dăm anumite precizări oarecum „tehnice“ despre „puterea 
cheilor”, nici să implicăm diverse alte lucruri ce se rapor- 
tează la ea mai mult sau mai puțin direct. Dacă facem aici 
această aluzie la ea, e doar pentru ca aceia care ar avea o 
oarecare cunoaştere a acestor lucruri să vadă bine că e vorba 
aici, din partea noastră, de o rezervă cu totul voluntară, pe 
care nu o datorăm de altfel niciunui angajament față de 
nimeni şi nimic. 

10 Există totuşi, în ceea ce priveşte transmiterea puterii 
regale, unele cazuri excepționale în care, din rațiuni speciale, 
ea este conferită direct de către reprezentanții puterii supre- 
me, sursă a celor două puteri: astfel, regii Saul şi David au 
fost consacraţi, nu de Marele Preot, ci de profetul Samuel. 
Acest lucru va putea fi apropiat de ceea ce am spus altunde- 
va (Regele lumii, cap. IV) despre triplul caracter al lui Hristos 

Ceea ce am spus defineşte raporturile normale 
între autoritatea spirituală şi puterea temporală; şi, 
dacă aceste raporturi ar fi fost peste tot şi întot- 
deauna respectate, nu s-ar fi produs niciodată vre- 
un conflict între ele, fiecare ocupând astfel locul ce 
trebuia să-i revină în virtutea ierarhiei funcțiunilor 
şi a ființelor, ierarhie care, insistăm din nou asupra 
acestui fapt, este strict conformă cu natura însăşi a 
lucrurilor. Din nefericire, în fapt, e departe de a fi 
întotdeauna aşa, aceste relații normale fiind dese- 
ori nerecunoscute şi chiar inversate. În această pri- 
vinţă, e important de notat înainte de toate că este 
deja o gravă eroare de a considera spiritualul şi 
temporalul doar ca doi termeni corelativi sau com- 
plementari, fără a ţine seama că acesta din urmă îşi 
are principiul în primul. Eroarea în chestiune poate 
fi comisă cu atât mai uşor cu cât, aşa cum am indi- 
cat deja, această considerare a complementarismu- 
lui îşi are rațiunea sa de a fi dintr-un anumit punct 
de vedere, cel puţin în starea de diviziune a celor 
două puteri, în care una nu-şi are în cealaltă princi- 
piul suprem şi ultim, ci doar principiul său imediat 
şi încă relativ. 


ca Profet, Preot şi Rege, în raport cu funcțiunile respective ale 
celor trei Regi-Magi, corespunzând la rândul lor diviziunii 
celor „trei lumi” pe care le-am amintit într-o notă precedentă: 
funcțiunea „profetică”, deoarece implică inspirația directă, 
corespunde propriu-zis „lumii cereşti”. 

Aşa cum am remarcat altundeva în privinţa 
cunoaşterii şi acţiunii!!, acest complementarism nu 
este greşit, ci doar insuficient, deoarece el nu co- 
respunde decât unui punct de vedere încă exterior, 
cum este de altfel însăşi diviziunea celor două pu- 
teri, necesitată de o stare a lumii în care puterea 
unică şi supremă nu mai este accesibilă umanităţii 
obişnuite. S-ar putea chiar spune că, atunci când se 
diferenţiază, cele două puteri se prezintă mai întâi 
obligatoriu în raportul lor normal de subordonare, 
conceperea lor drept corelative neputând apărea 
decât într-o fază ulterioară a mersului descendent 
al ciclului istoric. La această nouă fază se raportea- 
ză în mod mai special anumite expresii simbolice 
care evidenţiază mai ales aspectul complementa- 
rismului, deşi o interpretare corectă poate identifi- 
ca aici încă o indicație a raportului de subordonare. 
Aşa este în special apologul bine cunoscut, dar 
puţin înţeles în Occident, al orbului şi paraliticului, 
care reprezintă într-adevăr, într-una din principa- 
lele sale semnificații, raporturile între viața activă 
şi viața contemplativă: acțiunea abandonată ei 
înseşi este oarbă, iar imutabilitatea esenţială a 
cunoaşterii se traduce în afară printr-o imobilitate 
comparabilă cu a paraliticului. 

Punctul de vedere al complementarismului es- 
te figurat prin întrajutorarea a doi oameni, fiecare 


11 Criza lumii moderne, p. 44 (ediţia a 2-a). 

suplinind prin facultăţile sale ceea ce îi lipseşte 
celuilalt, şi, dacă originea acestui apolog, sau cel 
puţin considerarea aparte a aplicaţiei ce i se face 
astfel!?, trebuie raportată la confucianism, e uşor 
de înțeles că el trebuie într-adevăr să se limiteze la 
acest punct de vedere, datorită faptului că rămâne 
exclusiv în ordinul uman şi social. Va trebui chiar 
să remarcăm în această privință că, în China, dis- 
tincția între daoism, doctrină pur metafizică, şi con- 
fucianism, doctrină socială (amândouă provenite 
din aceeaşi tradiție integrală ce reprezintă princi- 
piul lor comun), corespunde în mod foarte exact 
distincției între spiritual şi temporal!3. Şi trebuie 


12 Există o altă aplicaţie a aceluiaşi apolog, care nu mai 
este socială, ci cosmologică, întâlnită în doctrinele Indiei şi 
aparținând în particular Sânkhya-ei: aici, paraliticul este 
Puruşa, ca imuabil sau „non-acţionant”, iar orbul este Prakriti, 
a cărei potențialitate nediferenţiată se identifică cu tenebrele 
haosului; acestea sunt efectiv două principii complementare, 
ca poli ai manifestării universale, ele provenind de altfel 
dintr-un principiu superior unic, care este Ființa pură, adică 
ISvara, a cărui considerare depăşeşte punctul de vedere spe- 
cial al Sânkhwya-ei. Pentru a pune în legătură această interpre- 
tare cu cea pe care am indicat-o, trebuie remarcat că se poate 
stabili o corespondenţă analogică a contemplației sau a cu- 
noaşterii cu Puruşa şi a acţiunii cu Prakriti; însă nu putem 
fireşte să intrăm aici în explicarea acestor două principii, tre- 
buind să ne mulțumim să facem trimitere la ceea ce am expus 
pe acest subiect în Omul şi devenirea sa după Vedânta. 

13 Această împărţire a tradiţiei extrem-orientale în două 
ramuri distincte s-a realizat în secolul VI înaintea erei creşti- 

adăugat că importanţa „non-acţiunii” din punctul 
de vedere al daoismului justifică în mod cu totul 
special, pentru cine o consideră din exterior!4, sim- 
bolismul folosit în apologul în chestiune. Totuşi, 
trebuie să fim atenți că, în asocierea celor doi 
oameni, paraliticul este cel ce joacă rolul director, 
chiar poziţia sa, urcat pe umerii orbului, simboli- 
zând superioritatea contemplației asupra acțiunii, 
superioritate pe care Confucius însuşi era foarte 
departe de a o contesta în principiu, precum o 
dovedeşte relatarea întrevederii sale cu Lao Zi, aşa 
cum ne-a fost păstrată de istoricul Sima Qian. Şi el 
recunoştea că nu era nicidecum „născut pentru cu- 
noaştere”, aşadar că nu a atins cunoaşterea prin 
excelență, care este cea a ordinului metafizic pur, şi 
care, cum am spus-o mai sus, aparține exclusiv, 
prin chiar natura sa, deţinătorilor veritabilei auto- 
rități spirituale!4. 


ne, epocă al cărei caracter special am avut ocazia să-l semna- 
lăm în altă parte (Criza lumii moderne, pp. 18-21), şi pe care, de 
altfel, îl vom regăsi în continuare. 

1 Spunem din exterior deoarece, din punct de vedere in- 
terior, „non-acţiunea” este în realitate activitatea supremă în 
întreaga sa plenitudine; dar, tocmai datorită caracterului său 
total şi absolut, această activitate nu se arată în afară ca şi 
activităţile particulare, determinate şi relative. 

14 Se vede de aici că nu există nicio opoziţie de principiu 
între daoism şi confucianism, ce nu sunt şi nu pot fi două 
şcoli rivale, deoarece fiecare are domeniul ei propriu şi net 
distinct. 

Prin urmare, dacă este o gravă eroare să se 
considere spiritualul şi temporalul ca fiind în mod 
simplu corelativi, mai este o alta, încă şi mai gravă, 
care constă în pretenţia de a subordona spiritualul 
temporalului, adică în definitiv cunoaşterea, acţiunii. 
Această eroare, ce răstoarnă complet raporturile 
normale, corespunde tendinței care este, într-un 
mod general, cea a Occidentului modern, ea nepu- 
tându-se produce, evident, decât într-o perioadă 
de decadenţă intelectuală foarte avansată. 

De altfel, în zilele noastre unii merg şi mai de- 
parte în acest sens, până la negarea valorii proprii 
cunoaşterii ca atare, şi de aici, printr-o consecință 
logică, cele două lucruri fiind strict solidare, până 
la negarea pur şi simplu a oricărei autorităţi spiri- 
tuale. Acest ultim grad al degenerescenţei, ce im- 
plică dominaţia castelor inferioare, este unul dintre 
semnele caracteristice fazei finale din Kali- Yuga. 
Dacă vom examina în particular religia, căci aceas- 
ta este forma specială pe care o ia spiritualul în 
lumea occidentală, răsturnarea raporturilor poate 
fi exprimată în modul următor: în loc ca ordinea 
socială în întregime să fie văzută ca derivând din 
religie, ca fiind legată de ea într-un fel şi avându-şi 
în ea principiul, aşa cum era în „cteştinătatea” 
Evului Mediu şi la fel în Islam, ce îi seamănă foarte 
mult în această privinţă, astăzi religia nu mai este 
văzută decât cel mult ca unul din elementele ordi- 


DEPENDENȚA REGALITĂȚII FAŢĂ DE SACERDOȚIU 81 


nului social, un element printre celelalte şi cu 
acelaşi titlu ca şi ele. Aceasta este aservirea spiritu- 
alului de către temporal, sau chiar absorbţia lui în 
acesta, urmând completa negare a spiritualului ca 
inevitabil rezultat al ei. 

Într-adevăr, a considera lucrurile în acest mod 
înseamnă obligatoriu a „umaniza” religia, vrem să 
spunem a o trata ca un fapt pur uman, de ordin 
social sau „sociologic” pentru unii, ori psihologic 
pentru alţii; şi în acest caz, la drept vorbind, ea nu 
mai este religie, căci aceasta comportă în mod 
esenţial un element „supra-uman”, în lipsa căruia 
nu mai suntem în domeniul spiritual, în realitate 
temporalul şi umanul fiind identici în fond, con- 
form celor explicate înainte. Prin urmare, avem aici 
o veritabilă negare implicită a religiei şi spiritualu- 
lui, oricare ar fi aparențele, aşa încât negarea expli- 
cită şi fățişă va consta mai puţin în instaurarea unei 
noi stări de lucruri, cât în recunoaşterea unui fapt 
împlinit. Astfel, răsturnarea raporturilor pregăteşte 
în mod direct suprimarea termenului superior, 
implicând-o deja în mod virtual, la fel cum revolta 
KSatriyaşilor împotriva autorităţii Brâăhmanilor, 
cum am văzut, pregăteşte şi cheamă, ca să spunem 
aşa, venirea la putere a castelor inferioare; şi cei ce 
au urmărit expunerea noastră până aici vor înţelege 
fără greutate că există în această apropiere ceva mai 
mult decât o simplă comparaţie. 


CAPITOLUL VI 


REVOLTA KSATRIY AŞILOR 


La aproape toate popoarele, în diferite epoci, şi 
tot mai frecvent pe măsură ce se apropie de timpul 
nostru, deținătorii puterii temporale au încercat, 
cum am spus, să devină independenţi de orice au- 
toritate superioară, pretinzând că nu-şi datorează 
puterea decât lor înşile, şi să separe complet spi- 
ritualul de temporal, dacă nu chiar să-l supună 
acestuia. În această „insubordonare”, în sensul 
etimologic al cuvântului, există grade diferite, cele 
mai accentuate fiind şi cele mai recente, cum am 
arătat în capitolul precedent. Lucrurile nu au 
mers niciodată atât de departe în acest sens ca în 
epoca modernă, şi mai ales, concepțiile ce le cores- 
pund sub diverse raporturi nu par să fi fost nici- 
odată incorporate, înainte, mentalității generale 
cum s-a întâmplat în ultimele secole. 

Am putea să reluăm în mod special, în această 
privință, ceea ce am spus deja în altă parte despre 

lumea modernă!: funcțiunea autorității spirituale 
este singura care se raportează la un domeniu su- 
pra-individual. Din moment ce această autoritate 
nu este recunoscută, e logic ca individualismul să 
apară imediat, cel puţin ca tendință, dacă nu ca 
afirmare bine definită2, deoarece toate celelalte 
funcțiuni sociale, începând cu funcțiunea „guver- 
namentală”, care este cea a puterii temporale, sunt 
de ordin pur uman, individualismul fiind tocmai 
reducerea întregii civilizații doar la elemente uma- 
ne. La fel stau lucrurile cu „naturalismul”, cum am 
arătat mai sus: numai autoritatea spirituală, fiind 
legată de cunoaşterea metafizică şi transcendentă, 
are un caracter cu adevărat „supranatural“; tot res- 
tul este de ordin natural sau „fizic“, aşa cum am 
remarcat în privința genului de cunoştinţe care este 
în principal, într-o civilizație tradițională, apanajul 
KSatriyaşilor. 

De altfel, individualismul şi naturalismul sunt 
destul de strâns legate, nefiind în fond decât două 
aspecte pe care le ia unul şi acelaşi lucru, după 
cum e considerat în raport cu omul sau în raport 
cu lumea. Şi s-ar putea constata, într-un mod foarte 
general, că apariția doctrinelor „naturaliste” sau 


1 Criza lumii moderne, cap. V. 

2 Această afirmare, orice formă ar lua, nu este de altfel în 
realitate decât o negaţie mai mult sau mai puţin disimulată, a 
oricărui principiu superior individualității. 

antimetafizice se produce atunci când elementul 
ce reprezintă puterea temporală câştigă, într-o civi- 
lizație, preponderență asupra celui ce reprezintă 
autoritatea spirituală?. 

E ceea ce s-a întâmplat chiar în India, atunci 
când KSatriyaşii, nemaimulțumindu-se cu rangul 
secund în ierarhia funcțiunilor sociale, deşi acest 
rang, secund presupunea exercitarea întregii puteri 
exterioare şi vizibile, s-au revoltat împotriva auto- 
rității Brăhmanilor şi au vrut să se elibereze de ori- 
ce dependenţă față de aceştia. Aici istoria aduce o 
confirmare limpede a ceea ce am spus mai sus, 
anume că puterea temporală se ruinează singură 
nerecunoscându-şi subordonarea faţă de autorita- 
tea spirituală, deoarece, ca tot ce aparţine lumii 
schimbării, ea nu-şi poate fi sieşi suficientă, schim- 


3 Un alt fapt curios, pe care nu-l putem semnala decât în 
trecere, este rolul important pe care îl joacă cel mai adesea un 
element feminin, sau reprezentat simbolic ca atare, în doctri- 
nele Ksatriyaşilor, fie că e vorba de altfel de doctrine consti- 
tuite în mod regular pentru folosința membrilor acestei caste, 
fie de concepţii heterodoxe pe care ei înşişi le-au făcut să 
predomine. E de remarcat chiar, în această privinţă, că exis- 
tența unui sacerdoțiu feminin, la anumite popoare, apare în 
legătură cu dominaţia castei războinice. Acest fapt se explică, 
pe de o parte, prin preponderența elementului „rajasic” şi 
afectiv la Ksatriyaşi, şi mai ales, pe de altă parte, prin co- 
respondenţa femininului, în ordinul cosmic, cu Prakriti sau 
„Natura primordială”, principiu al „devenirii” şi al schimbării 
temporale. 

barea fiind inconceptibilă şi contradictorie fără un 
principiu imuabil. 

Orice concepţie care neagă imuabilul, situând 
fiinţa în întregime în „devenire”, conţine în ea în- 
săşi un element de contradicție. O asemenea con- 
cepţie este eminamente antimetafizică, pentru că 
domeniul metafizic este tocmai cel al imuabilului, 
a ceea ce este dincolo de natură sau de „devenire“; 
şi ea ar putea fi numită de asemenea „temporală“, 
pentru a indica prin asta că punctul său de vedere 
este exclusiv cel al succesiunii. Trebuie de altfel 
remarcat că însăşi folosirea cuvântului „temporal“, 
când se aplică puterii astfel desemnate, are ca raţi- 
une de a fi semnificația că această putere nu se în- 
tinde dincolo de ceea ce este angajat în succesiune, 
de ceea ce este supus schimbării. 

Teoriile moderne „evoluționiste“, sub diversele 
lor forme, nu sunt singurele exemple ale acestei 
erori, care constă în situarea oricărei realități în 
„devenire“, deşi ele i-au adăugat o nuanţă specială 
prin introducerea ideii recente de „progres“. Teorii 
de acest gen au existat din antichitate, în special la 
greci, de asemenea în anumite forme de budismf, 
forme care, de altfel, trebuie privite ca degenerate 


4 De aceea budiştii acestor şcoli au primit epitetul de 
sarva-vainăsika, adică „cei ce susțin disoluția tuturor lucru- 
rilor”; această disoluţie este, în definitiv, un echivalent al 
„curgerii universale” învățată de anumiţi „filozofi fizicieni” 
din Grecia. 

sau deviate, deşi în Occident s-a încetățenit obice- 
iul de a fi considerate ca reprezentând „budismul 
originar”. În realitate, cu cât se studiază mai în- 
deaproape ceea ce se poate şti despre acesta, cu 
atât apare mai diferit de ideea pe care şi-o fac în 
general despre el orientaliştii; în special, pare bine 
stabilit că budismul nu presupunea nicidecum ne- 
garea lui Atmâ sau a „Sinelui”, adică principiul 
permanent şi imuabil al fiinţei, acesta fiind, în mod 
special, cel pe care-l avem în vedere aici. Nu ne 
revine nouă să decidem dacă această negare a fost 
introdusă ulterior în anumite şcoli ale budismului 
indian de către KSatriyaşii revoltați sau sub inspi- 
rația lor, ori dacă au vrut doar să o folosească în 
scopuri proprii, căci aceasta are puțină importanță 
în fond, consecinţele fiind aceleaşi în toate cazurile5. 
S-a putut vedea într-adevăr, din ceea ce am 
expus, legătura directă ce există între negarea 
oricărui principiu imuabil şi negarea autorității 
spirituale, între reducerea oricărei realități la „de- 
venire” şi afirmarea supremației KSatriyaşilor; şi 


5 Nu se poate invoca, împotriva celor spuse aici despre 
budismul originar şi o deviaţie ulterioară, faptul că Săkya- 
Muni însuşi aparținea prin naştere castei Ksatriyaşilor, deoa- 
rece acest fapt se poate explica în mod foarte legitim prin 
condiţiile speciale ale unei anumite epoci, condiţii ce rezultă 
din legile ciclice. Se poate de altfel remarca, în această privință, 
că Hristos descindea de asemenea, nu din tribul sacerdotal al 
lui Levi, ci din tribul regal al lui Iuda. 

trebuie adăugat că, supunând întreaga ființă 
schimbării, ea e redusă prin chiar acest fapt la 
individ, căci ceea ce permite depăşirea individuali- 
tății, ceea ce este transcendent în raport cu aceasta, 
nu poate fi decât principiul imuabil al ființei. Se 
vede deci foarte clar aici acea solidaritate între 
naturalism şi individualism pe care am semnalat-o 
adineauri€. 

Însă revolta şi-a depăşit scopul, KSatriyaşii 
nefiind în stare să oprească (tocmai când ar fi putut 
să tragă vreun avantaj din ea) mişcarea pe care au 
declanşat-o astfel; în realitate, castele inferioare lor 
au profitat de ea, fapt uşor de înțeles, pentru că, 
odată lucrurile angajate pe o asemenea pantă, este 
imposibil să nu o coboare până la capăt. Negarea 
lui Atmă n-a fost singura introdusă în budismul 
deviat, ci şi cea a distincției castelor, bază a oricărei 
ordini sociale tradiționale; şi această negare, în- 
dreptată înainte de toate împotriva Brăhmanilor, 
nu putea să nu se întoarcă împotriva KSatriyaşilor 
înşişi?. Într-adevăr, din moment ce ierarhia este 


e S-ar mai putea nota că teoriile „devenirii“ tind destul 
de natural spre un anumit „fenomenalism”, deşi, de altfel, 
„fenomenalismul”, în sensul cel mai strict, nu este la drept 
vorbind decât ceva cu totul modern. 

7 Nu se poate spune că Buddha ar fi negat distincţia caste- 
lor, ci doar că n-a ținut seama de ea, căci ceea ce avea el real- 
mente în vedere era constituirea unui ordin monastic, în 
interiorul căruia această distincţie să nu se aplice; doar când 

negată în chiar principiul său, nu se vede cum ar 
putea o castă oarecare să-şi menţină supremația 
asupra celorlalte, nici în numele a ce ar pretinde 
s-o impună. Oricare dintre caste, în aceste condiţii, 
poate crede că are tot atâtea drepturi la putere ca 
oricare alta, doar să dispună material de forța ne- 
cesară pentru a pune mâna pe putere şi a o exercita 
în fapt. Şi, dacă această putere nu e decât o chesti- 
une de forță materială, nu e evident că ea trebuie 
să se găsească în cel mai mare grad în elementele 
cele mai numeroase şi, prin funcțiunile lor, cele mai 
îndepărtate de orice preocupare ce atinge, chiar în 
mod indirect, spiritualitatea? 

Prin negarea castelor, aşadar, s-a deschis uşa 
tuturor uzurpărilor; de aceea oamenii ultimei caste, 
Sudraşii, au putut să se folosească ei înşişi de ea. În 
fapt, unii dintre ei au pus uneori stăpânire pe re- 
galitate şi, printr-un fel de „şoc invers” care era în 
logica evenimentelor, i-au deposedat pe KSatriyaşi 
de puterea ce le aparținuse înainte în mod legitim, 
dar căreia, ca să spunem aşa, i-au distrus ei înşişi 
legitimitatea?. 


s-a pretins ca această absenţă a distincţiei să se extindă la soci- 
etatea exterioară, ea s-a transformat într-o veritabilă negaţie. 

8 O guvernare în care oamenii castei inferioare îşi atri- 
buie titlul şi funcțiunile regalității este ceea ce vechii greci 
numeau „tiranie“; sensul primar al acestui cuvânt este, pre- 
cum se vede, destul de îndepărtat de cel dat de moderni, care 
îl folosesc mai degrabă ca un sinonim pentru „despotism”. 


CAPITOLUL VII 


UZURPĂRILE REGALITĂŢII 
ŞI CONSECINȚELE LOR 


Se spune uneori că istoria se repetă, ceea ce este 
fals, căci nu pot exista în univers două ființe sau 
două evenimente care să fie riguros asemănătoare 
sub toate aspectele; dacă ar exista, ele n-ar mai fi 
două, ci, fiind cu totul la fel, s-ar confunda pur şi 
simplu, astfel încât n-ar fi decât o singură şi aceeaşi 
fiinţă sau un singur şi acelaşi evenimenti. Repetiţia 
posibilităţilor identice implică de altfel o supoziție 
contradictorie, cea a unei limitări a posibilității 
universale şi totale, şi, cum am explicat altundeva 
cu toate dezvoltările necesare?, acest lucru permite 
respingerea unor teorii precum cele ale „reîncarnă- 
rii” şi „veşnicei reîntoarceri”. 


1 E ceea ce Leibniz numea „principiul indiscernabilelor”; 
cum am avut deja ocazia să arătăm, Leibniz, contrar altor 
filozofi moderni, poseda câteva date tradiționale, fragmenta- 
re de altfel şi insuficiente pentru a-i permite să se elibereze de 
anumite limitări. 

2 L'Erreur spirite, partea a 2-a, cap. VI. 

Însă o altă opinie nu mai puțin falsă este cea 
care, la extrema opusă acesteia, constă în a pretin- 
de că faptele istorice sunt cu totul neasemănătoare, 
că nu au nimic comun între ele. Adevărul este că 
există întotdeauna şi diferențe sub anumite rapor- 
turi şi asemănări sub alte raporturi, şi că, aşa cum 
există genuri de ființe în natură, există deopotrivă, 
în acest domeniu la fel ca în toate celelalte, genuri 
de fapte; altfel spus, există fapte care sunt, în di- 
verse circumstanțe, manifestări sau expresii ale 
unei aceleaşi legi. De aceea se întâlnesc uneori 
situații comparabile, şi care, dacă li se neglijează 
diferențele pentru a nu reține decât punctele de 
similitudine, pot să dea iluzia unei repetiții. În 
realitate, nu există niciodată identitate între diferite 
perioade ale istoriei, ci corespondenţă şi analogie, 
aici ca şi între ciclurile cosmice sau între stările 
multiple ale unei ființe; şi, cum diferite ființe pot să 
treacă prin faze comparabile, sub rezerva modali- 
tăților proprii naturii fiecăreia dintre ele, la fel se 
întâmplă cu popoarele şi civilizațiile. 

Astfel, cum am semnalat mai sus, în pofida 
unor diferențe foarte mari, există o incontestabilă 
analogie, poate niciodată remarcată îndeajuns, între 
organizarea socială a Indiei şi cea a Evului Mediu 
occidental. Între castele primeia şi clasele celuilalt 
nu există decât o corespondenţă, nu şi o identitate, 
însă această corespondență nu este mai puțin im- 

portantă, pentru că ea poate servi la a arăta, cu o 
claritate deosebită, că toate instituţiile ce prezintă 
un caracter cu adevărat tradițional se sprijină pe 
aceleaşi fundamente fireşti şi că nu diferă în defini- 
tiv decât printr-o adaptare necesară la circumstanțe 
diverse de timp şi de loc. 

Trebuie remarcat bine, de altfel, că nu vrem să 
sugerăm prin asta ideea unui împrumut pe care 
Europa, în acea epocă, l-ar fi făcut în mod direct 
din India, ceea ce ar fi destul de puţin plauzibil; 
spunem doar că există aici două aplicaţii ale unui 
acelaşi principiu, în fond, acesta fiind singurul lu- 
cru important, cel puţin din punctul de vedere în 
care ne situăm acum. Lăsăm aşadar deoparte ches- 
tiunea unei origini comune, care, în orice caz, n-ar 
putea fi desigur găsită decât întorcându-ne foarte 
departe în trecut; această chestiune s-ar lega de cea 
a filiației diferitelor forme tradiționale începând de 
la marea tradiție primordială, şi avem aici, se va 
recunoaşte fără greutate, ceva extrem de complex. 
Semnalăm totuşi această posibilitate, deoarece nu 
credem că, în fapt, similitudini atât de precise se 
pot explica într-un mod cu totul satisfăcător în afa- 
ra unei transmisii regulare şi efective, de asemenea 
pentru că întâlnim în Evul Mediu multe alte indicii 
concordante ce arată destul de clar că exista încă în 
Occident o legătură conştientă, cel puțin pentru 
câțiva, cu adevăratul „centru al lumii”, sursă unică 

a tuturor tradiţiilor ortodoxe, pe când, dimpotrivă, 
nu vedem nimic de acest fel în epoca modernă. 

La fel, găsim în Europa, încă din Evul Mediu, 
corespondenta revoltei KSatriyaşilor; o găsim chiar 
în mod mai particular în Franţa, unde, începând de 
la Filip cel Frumos, care trebuie considerat drept 
unul din principalii autori ai deviaţiei caracteristice 
epocii moderne, regalitatea a lucrat aproape con- 
stant pentru a-şi câştiga independenţa față de au- 
toritatea spirituală, păstrându-şi totuşi, printr-un 
neobişnuit ilogism, marca exterioară a dependen- 
ţei sale originare, de vreme ce, cum am explicat, 
ungerea regilor asta însemna. „Legiştii” lui Filip 
cel Frumos sunt deja, mult înainte de „umaniştii” 
Renaşterii, adevărații precursori ai „laicismului” 
actual; şi în această epocă, adică la începutul seco- 
lului XIV, trebuie situată în realitate ruptura lumii 
occidentale de propria sa tradiţie. 

Din motive ce ne-ar lua prea mult să le expu- 
nem aici, şi pe care le-am indicat de altfel în alte 
studii?, credem că punctul de plecare al acestei 
rupturi a fost marcat foarte clar prin distrugerea 
Ordinului Templului. Vom aminti doar că acesta 
constituia o legătură între Orient şi Occident, şi că, 
în Occident chiar, el era un fel de linie de unire 
între spiritual şi temporal, chiar dacă acest dublu 
caracter nu trebuie interpretat ca semnul unei rela- 


3 Vezi mai ales Ezoterismul lui Dante. 

ţii mai directe cu sursa comună a celor două pu- 
teri. Se va obiecta poate că această distrugere, 
dacă a fost dorită de regele Franţei, a fost cel puțin 
realizată în acord cu Papalitatea; adevărul este că 
ea a fost impusă Papalității, ceea ce e cu totul alt- 
ceva; şi astfel, răsturnând raporturile normale, pu- 
terea temporală a început de atunci să se folosească 
de autoritatea spirituală pentru scopurile sale de 
dominație politică. 

Se va mai spune fără îndoială că, lăsându-se ast- 
fel subjugată, această autoritatea spirituală dove- 
dea că nu mai era deja ceea ce trebuia să fie, şi că 
reprezentanţii săi nu mai aveau conştiinţa deplină 
a caracterului său transcendent. Acest lucru e ade- 
vărat, explicând şi justificând de altfel, chiar în 
acea epocă, invectivele violente uneori ale lui 
Dante la adresa lor; dar nu e mai puţin adevărat că, 
în ciuda a orice, alături de puterea temporală se 
afla autoritatea spirituală, de ultima depinzând 
legitimitatea celei dintâi. Reprezentanţii puterii 
temporale nu sunt, ca atare, calificaţi pentru a re- 
cunoaşte dacă autoritatea spirituală corespunză- 


4 Vezi pe acest subiect studiul nostru despre Sfântul 
Bernard; am semnalat aici că cele două caractere de călugăr şi 
cavaler se găseau reunite în Sfântul Bernard, autorul regula- 
mentului Ordinului Templului, ordin calificat de el drept 
militia Dei, prin aceasta explicându-se rolul, pe care l-a jucat 
în mod constant, de conciliator şi arbitru între puterea reli- 
gioasă şi puterea politică. 

toare formei tradiționale căreia le aparțin posedă 
sau nu plenitudinea realității sale efective; ei sunt 
chiar incapabili prin definiție de aceasta, deoarece 
competenţa lor este limitată la un domeniu inferior; 
oricum ar fi această autoritate, dacă nu-şi recunosc 
subordonarea față de ea, ei îşi compromit chiar 
prin asta legitimitatea. 

Distincția dintre ceea ce poate fi autoritatea 
spirituală în ea însăşi, într-un moment sau altul al 
existenței sale, şi raporturile dintre ea şi puterea 
temporală trebuie făcută, deci, cu multă atenţie; a 
doua chestiune este independentă de prima, aceas- 
ta neinteresându-i decât pe cei ce exercită funcțiuni 
de ordin sacerdotal sau care ar fi în mod normal 
calificați pentru a le exercita. Şi, chiar dacă această 
autoritate, prin greşeala reprezentanților săi, a 
pierdut cu totul „spiritul” doctrinei sale, păstrarea 
depozitului „literei” şi a formelor exterioare în care 
este conținută într-un fel această doctrină ar fi pu- 
tut să-i asigure încă puterea necesară şi suficientă 
pentru a-şi exercita în mod valabil supremația 
asupra temporaluluis, căci această supremație este 


5 Acest caz e comparabil cu cel al unui om care ar primi 
ca moştenire o ladă închisă ce conţine o comoară, şi care, 
neputând s-o deschidă, n-ar cunoaşte adevărata natură a 
acesteia; acest om n-ar fi mai puţin autenticul posesor al co- 
morii; pierderea cheii nu l-ar deposeda de proprietatea lui, 
iar dacă anumite prerogative exterioare ar fi legate de această 
proprietate, el şi-ar păstra întotdeauna dreptul de a le exerci- 

legată de însăşi esenţa autorităţii spirituale şi îi 
aparține atât timp cât ea subzistă în mod regular, 
oricât de diminuată poate fi în ea însăşi, cea mai 
mică fărâmă de spiritualitate fiind incomparabil 
superioară față de tot ceea ce provine din ordinul 
temporal. 

Rezultă de aici că, în timp ce autoritatea spiri- 
tuală poate şi trebuie întotdeauna să controleze 
puterea temporală, ea însăşi nu poate fi controlată 
de nimic, cel puțin în mod exterior$; oricât de 
şocantă poate părea o asemenea afirmaţie în ochii 
majorității contemporanilor noştri, nu ezităm să 
declarăm că ea nu este decât expresia unui adevăr 
incontestabil?. 


ta; însă, pe de altă parte, este evident că, în ceea ce-l priveşte 
personal, el n-ar putea, în aceste condiţii, să se bucure deplin 
de comoara sa. 

+ Această rezervă priveşte principiul suprem al spiritua- 
lului şi temporalului, care este dincolo de toate formele parti- 
culare, şi ai cărui reprezentanţi direcți au evident dreptul să 
controleze ambele domenii; însă acțiunea acestui principiu 
suprem, în starea actuală a lumii, nu se exercită în mod vizi- 
bil, astfel încât se poate spune că orice autoritate spirituală 
apare în afară ca supremă, chiar dacă ea este doar ceea ce am 
numit mai sus o autoritate spirituală relativă, şi chiar dacă, în 
acest caz, a pierdut cheia formei tradiţionale căreia trebuie 
să-i asigure conservarea. 

7 La fel stau lucrurile cu „infailibilitatea pontificală”, a 
cărei proclamare a stârnit atâtea proteste datorate doar neînțe- 
legerii moderne, neînțelegere care, de altfel, făcea afirmarea sa 
explicită şi solemnă cu atât mai indispensabilă: un reprezen- 

Dar să revenim la Filip cel Frumos, care ne ofe- 
ră un exemplu tipic pentru ceea ce ne-am propus 
să explicăm aici: e de remarcat că Dante consideră 
că mobilul acţiunilor acestuia este „cupiditatea”8, 
care nu este un viciu al lui Ksatriya, ci al lui Vaisya; 


tant autentic al unei doctrine tradiționale este în mod necesar 
infailibil atunci când vorbeşte în numele acestei doctrine; şi 
trebuie să se-nţeleagă bine că această infailibilitate nu este 
astfel legată de individualitate, ci de funcţiune. Astfel, în 
Islam, orice mu/ti este infailibil în calitate de interpret autori- 
zat al shariyah, adică al legislației bazate esențialmente pe 
religie, deşi competenţa sa nu se întinde la un ordin mai in- 
terior; orientalii ar putea deci să se mire, nu de faptul că Papa 
este infailibil în domeniul său, ceea ce nu constituie nicio 
problemă pentru ei, ci mai degrabă de faptul că este singurul 
astfel în întreg Occidentul. 

8 Prin aceasta se explică nu doar distrugerea Ordinului 
Templului, ci şi, mai vizibil încă, alterarea monedelor, şi aces- 
te două fapte sunt poate legate mai strâns decât s-ar putea 
presupune la prima vedere; în orice caz, dacă contemporanii 
lui Filip cel Frumos au considerat o crimă această alterare, 
trebuie să se concluzioneze de aici că, schimbând din proprie 
iniţiativă titlul monedei, el depăşea drepturile recunoscute 
puterii regale. Trebuie reținută această indicație, deoarece 
chestiunea monedei avea, în antichitate şi în Evul Mediu, 
aspecte cu totul necunoscute de către moderni, care se limi- 
tează la simplul punct de vedere „economic”. Astfel, este de 
remarcat că, la celți, simbolurile ce figurează pe monede 
nu pot fi explicate decât dacă sunt raportate la cunoştinţele 
doctrinare ce le erau proprii druizilor, ceea ce implică o in- 
tervenţie directă a acestora în acest domeniu; şi acest control 
al autorităţii spirituale s-a perpetuat până spre sfârşitul Evu- 
lui Mediu. 

s-ar putea spune că Ksatriyaşii, revoltându-se, se 
degradează într-un fel şi îşi pierd caracterul pro- 
priu luându-l pe cel al unei caste inferioare. S-ar 
putea chiar adăuga că această degradare trebuie să 
conducă inevitabil la pierderea legitimității: dacă 
KSatriyaşii sunt, prin greşeala lor, căzuţi din drep- 
tul lor normal al exercitării puterii temporale, e 
pentru că nu sunt adevărați KSatriya, vrem să 
spunem că natura lor nu-i mai face apți să exercite 
ceea ce era propria lor funcțiune. Dacă regele nu se 
mai mulţumeşte să fie primul dintre KSatriyaşi, 
adică şeful nobilimii, şi să joace rolul „regulator” 
ce-i aparține cu acest titlu, el îşi pierde rațiunea sa 
esenţială de a fi şi, în acelaşi timp, se pune în opo- 
ziție cu această nobilime căreia nu-i este decât 
emanația şi expresia deplină. 

Astfel, pentru a „centraliza” şi a absorbi în ea 
puterile ce aparțineau în mod colectiv întregii nobi- 
limi, vedem regalitatea intrând în luptă cu aceasta 
şi lucrând cu îndârjire la distrugerea feudalității, 
din care totuşi s-a născut; ea nu putea de altfel s-o 
facă decât sprijinindu-se pe a treia clasă, care cores- 
pundea VaiSyaşilor; şi de aceea, începând tocmai 
de la Filip cel Frumos, îi vedem pe regii Franţei în- 
conjurându-se aproape constant de burghezi, în 
special cei care, precum Ludovic al XI-lea şi Ludovic 
al XIV-lea, au împins cel mai departe „centralizarea“, 

de care a profitat apoi burghezia când a pus mâna 
pe putere prin Revoluţie. 

De altfel, „centralizarea” temporală este, în 
general, semnul unei opoziții față de autoritatea 
spirituală, căreia guvernanţii se străduiesc astfel 
să-i neutralizeze influența pentru a o înlocui cu a 
lor. De aceea, forma feudală, cea în care Ksatriyaşii 
pot să-şi exercite pe de-a-ntregul funcțiunile lor 
normale, este în acelaşi timp cea care pare să se po- 
trivească cel mai bine organizării regulare a civi- 
lizațiilor tradiționale, cum era cea a Evului Mediu. 
Epoca modernă, care este cea a rupturii cu tradiția, 
ar putea fi caracterizată, sub raport politic, prin în- 
locuirea sistemului feudal cu sistemul național; şi 
în secolul XIV încep să se constituie „naționalități- 
le”, prin acel efort de „centralizare“ despre care am 
vorbit. Se spune pe bună dreptate că formarea „na- 
țiunii franceze”, în particular, a fost opera regilor; 
însă aceştia, chiar prin acest fapt, îşi pregăteau fără 
s-o ştie propria lor ruină?. lar dacă Franţa a fost 
prima țară din Europa în care regalitatea a fost 
abolită, e pentru că de aici a pornit „naţionaliza- 
rea”. Aproape că nu mai e nevoie să amintim cât 
de cumplit de „naționalistă“ şi „centralistă” a fost 
Revoluţia, şi ce utilizare propriu-zis revoluționară i 


9 Luptei regalității împotriva nobilimii feudale i se poate 
aplica în mod riguros acest cuvânt al Evangheliei: „Orice casă 
dezbinată în ea însăşi se va prăbuşi”. 

s-a dat, pe parcursul întregului secol XIX, aşa-zisu- 
lui „principiu al naționalităților” 10. Există aşadar o 
destul de ciudată contradicție între „naționalismul“ 
pe care-l afişează astăzi unii adversari declarați 
ai Revoluţiei şi opera sa. Însă, acum, cel mai in- 
teresant punct pentru noi este acesta: formarea 
„naționalităților“ este în mod eserițial unul dintre 
episoadele luptei temporalului împotriva spiritua- 
lului; şi, dacă vrem să pătrundem în fondul lucru- 
rilor, se poate spune că tocmai din acest motiv ea a 
fost fatală regalității, care, chiar atunci când părea 
să-şi fi realizat toate ambițiile, nu făcea decât să 
alerge spre propria-i pieire!l. 

Există un fel de unificare politică, deci cu totul 
exterioară, ce implică nerecunoaşterea, dacă nu 
negarea principiilor spirituale care singure pot da 
unitatea veritabilă şi profundă a unei civilizații, 
„naţionalitățile” fiind un exemplu în acest sens. În 
Evul Mediu exista, pentru întreg Occidentul, o uni- 
tate reală, întemeiată pe baze de ordin propriu-zis 


10 E cazul să remarcăm că acest „principiu al naţiona- 
lităților” a fost folosit mai ales împotriva Papalității şi a Aus- 
triei, care reprezenta ultima rămăşiţă a moştenirii Sfântului 
Imperiu. 

n Acolo unde regalitatea a putut să se menţină devenind 
„constituțională“, ea nu mai este decât umbra ei înseşi şi nu 
are decât o existență nominală şi „reprezentativă“, aşa cum o 
exprimă formula cunoscută potrivit căreia „regele domneşte, 
dar nu guvernează“; aceasta nu este într-adevăr decât carica- 
tura vechii regalități. 

tradițional, anume cea a „creştinătății”. Atunci 
când s-au format aceste unităţi secundare, de ordin 
pur politic, adică temporal şi nu spiritual, care sunt 
națiunile, acea mare unitate a Occidentului a fost 
iremediabil distrusă, iar existenţa efectivă a „creş- 
tinătăţii” a luat sfârşit. Naţiunile, care nu sunt de- 
cât fragmentele dispersate ale vechii „creştinătăți”, 
falsele unități substituite unității veritabile prin 
voința de dominare a puterii temporale, nu puteau 
trăi, chiar datorită structurii lor, decât opunându-se 
unele altora, luptând fără încetare între ele pe toate 
terenurile!2. Spiritul este unitate, materia este mul- 
tiplicitate şi diviziune, şi cu cât se îndepărtează de 
spiritualitate, cu atât antagonismele se accentuează 
şi se amplifică. Nimeni nu va putea contesta că 
luptele feudale, strict localizate, şi de altfel supuse 
unei reglementări restrictive provenind de la auto- 
ritatea spirituală, nu erau nimic în comparație cu 
războaiele naționale, care au dus, cu Revoluţia şi 
Imperiul, la „naţiunile înarmate“15, şi pe care le 


12 De aceea, ideea unei „societăți a naţiunilor” nu poate 
fi decât o utopie fără importanţă reală; formei naționale îi 
repugnă esențialmente recunoaşterea unei unități oarecare 
superioară celei proprii; de altfel, în concepțiile de astăzi 
despre aceasta, nu e vorba evident decât de o unitate de ordin 
exclusiv temporal, deci cu atât mai ineficace, şi care n-ar putea 
niciodată să fie decât o parodie a veritabilei unități. 

133 Aşa cum am remarcat în altă parte (Criza lumii moderne, 
Pp. 104-105), obligând toți oamenii să ia parte la războaiele 
moderne, se ignoră cu totul distincția esenţială a funcţiunilor 

vedem luând în zilele noastre dezvoltări foarte pu- 
țin liniştitoare pentru viitor. 

Pe de altă parte, constituirea „naționalităților“ 
a făcut posibile adevărate tentative de aservire a 
spiritualului față de temporal, implicând o răstur- 
nare completă a raporturilor ierarhice între cele 
două puteri. Această aservire îşi găseşte expresia 
cea mai definită în ideea de Biserică „naţională”, 
adică subordonată Statului şi închisă în limitele 
acestuia; şi chiar expresia „religie de Stat”, sub 
aparenţa sa intenționat echivocă, nu semnifică 
nimic altceva în fond: conducerea temporală se fo- 
loseşte de religie ca de un mijloc pentru a-şi asigura 
dominarea; aceasta este religia redusă la un simplu 
factor de ordin sociali. 

Această idee de Biserică „naţională” a apărut 
mai întâi în țările protestante, ori, mai bine zis, 
protestantismul a fost poate creat pentru a o reali- 
za, căci se pare că Luther n-a fost, politic cel puţin, 
decât un instrument al ambițiilor unor prinți ger- 
mani, şi este foarte probabil că, fără asta, chiar dacă 


sociale; aceasta este, de altfel, o consecinţă logică a „egalita- 
rismului”. 

1 Această concepție se poate de altminteri realiza sub 
alte forme decât cea a unei Biserici „naționale“ propriu-zise; 
avem un exemplu dintre cele mai frapante într-un regim pre- 
cum cel al „Concordatului“ napoleonean, care i-a transfor- 
mat pe preoți în funcționari de Stat, ceea ce este o adevărată 
monstruozitate. 

revolta sa împotriva Romei s-ar fi produs, conse- 
cințele ar fi fost la fel de neglijabile ca ale multor 
alte dizidențe individuale ce nu fuseseră decât in- 
cidente fără perspectivă. 

Reforma este simptomul cel mai vizibil al rup- 
turii unității spirituale a „creştinătății”, dar nu ea a 
început, după expresia lui Joseph de Maistre, să 
„Sfâşie veşmântul fără cusătură”; această ruptură 
era deja un fapt împlinit de multă vreme, deoarece, 
aşa cum am spus, debutul său e, în realitate, mai 
vechi cu două secole. Şi s-ar putea face o remarcă 
asemănătoare cu privire la Renaştere, care, printr-o 
coincidență deloc întâmplătoare, se producea 
aproape în acelaşi timp cu Reforma, şi doar atunci 
când cunoştinţele tradiționale ale Evului Mediu 
erau aproape cu totul pierdute. Prin urmare, în 
această privință, protestantismul a fost mai degra- 
bă un rezultat decât un punct de plecare; dar, fiind 
în realitate opera prinților şi a suveranilor, care l-au 
folosit înainte de toate în scopuri politice, tendin- 
țele sale individualiste nu puteau întârzia să se 
întoarcă împotriva acestora, căci ele pregăteau în 
mod direct calea concepțiilor democratice şi egali- 
tare caracteristice epocii actuale!5. 


15 E cazul să notăm că protestantismul desființează clerul 
şi, deşi pretinde că menţine autoritatea Bibliei, o ruinează în 
fapt prin „liberul examen”. 

Pentru a reveni la aservirea religiei de către 
Stat, sub forma pe care am indicat-o, ar fi o greşeală 
să se creadă că nu s-ar găsi exemple în acest sens în 
afara protestantismului!6: dacă schisma anglicană a 
lui Henric al VIII-lea este reuşita cea mai completă 
în constituirea unei Biserici „naţionale”, galicanis- 
mul însuşi, aşa cum a putut să-l conceapă Ludovic 
al XIV-lea, nu era altceva în fond. Dacă această ten- 
tativă ar fi reuşit, legătura cu Roma ar mai fi sub- 
zistat fără îndoială în teorie, însă, practic, efectele 
i-ar fi fost complet anulate prin interpunerea pute- 
rii politice, şi situația n-ar fi fost prea diferită în 
Franţa de ceea ce ar fi putut să fie în Anglia dacă 
tendințele fracțiunii „ritualiste” a Bisericii anglicane 
ar fi ajuns să prevaleze definitiv!?. 

Protestantismul, sub diferitele sale forme, a 
împins lucrurile la extrem; însă nu doar în țările în 
care el s-a instalat regalitatea şi-a distrus propriul 


1 Nu vom examina aici cazul Rusiei, care este puțin mai 
special şi ar necesita distincţii ce ar complica în mod destul 
de inutil expunerea noastră; nu e mai puțin adevărat că, şi 
aici, se găseşte „religia de Stat” în sensul pe care l-am definit; 
dar ordinele monahale au putut cel puţin scăpa într-o oare- 
care măsură de subordonarea spiritualului față de temporal, 
pe când, în țările protestante, suprimarea lor a făcut această 
subordonare cât se poate de completă. 

17 Se va remarca de altfel că există o strânsă similitudine 
între denumirile de „anglicanism” şi „galicism”, care, mai 
mult, corespunde realității. 

ei „drept divin”, adică unicul fundament real al 
legitimităţii şi în acelaşi timp unica garanţie a sta- 
bilității sale. După cele expuse, regalitatea franceză, 
fără a ajunge la o ruptură atât de manifestă cu au- 
toritatea spirituală, avea să acționeze, prin alte mij- 
loace, mai ocolite, exact în acelaşi mod, şi chiar se 
pare că a fost prima care s-a angajat pe această cale; 
aceia dintre partizanii săi ce i-au făcut din asta un 
titlu de glorie nu păreau să țină seama de consecin- 
țele pe care această atitudine le-a antrenat şi nu pu- 
tea să nu le antreneze. Adevărul este că regalitatea 
a deschis astfel, în mod inconştient, calea Revoluţiei, 
şi că aceasta din urmă, distrugând-o, n-a făcut decât 
să ducă mai departe dezordinea în care ea însăşi a 
început să se angajeze. 

În fapt, peste tot în lumea occidentală, burghezia 
a ajuns să pună mâna pe puterea la care regalitatea 
a făcut-o mai întâi participantă în mod necuvenit. 
Puțin importă de altfel faptul că ea a abolit atunci 
regalitatea ca în Franţa, ori că a lăsat-o să supravie- 
țuiască nominal ca în Anglia sau în altă parte; re- 
zultatul este acelaşi în toate cazurile, acesta fiind 
triumful „economicului”, supremaţia sa proclamată 
în mod deschis. 

Dar, pe măsură ce se cufundă în materialitate, 
instabilitatea creşte, schimbările se produc din ce 
în ce mai rapid; de aceea, domnia burgheziei nu va 
putea avea decât o durată destul de scurtă, în 

comparație cu cea a regimului pe care l-a succedat. 
Şi, cum uzurparea cheamă uzurparea, după Vaisy- 
aşi, acum aspiră la dominare, la rândul lor, Sadra- 
şii: aceasta este, în mod foarte exact, semnificația 
bolşevismului. Nu vrem să formulăm, în această 
privinţă, nicio previziune, însă n-ar fi desigur foar- 
te greu să anticipăm, din ceea ce precede, anumite 
consecințe pentru viitor: dacă elementele sociale 
net inferioare acced la putere într-un mod sau în 
altul, domnia lor va fi cu siguranță cea mai scurtă 
dintre toate, şi va marca ultima fază a unui anumit 
ciclu istoric, deoarece nu este posibil să se coboare 
mai jos; chiar dacă un asemenea eveniment nu are 
o importanță mai generală, e de presupus că el va 
fi, pentru Occident cel puţin, sfârşitul perioadei 
moderne. 

Un istoric care s-ar sprijini pe datele indicate 
de noi ar putea fără îndoială să dezvolte aproape 
indefinit aceste considerații, căutând fapte mai par- 
ticulare din care să reiasă, într-un mod foarte pre- 
cis, ceea ce am vrut să arătăm în principal aici!t: 
acea responsabilitate puțin cunoscută a puterii 


18 Ar putea fi interesant, de exemplu, să se studieze în 
special din acest punct de vedere rolul lui Richelieu, care s-a 
înverşunat să distrugă ultimele vestigii ale feudalității, şi 
care, deşi îi combătea pe protestanți în interior, s-a aliat cu ei 
în exterior împotriva a ceea ce mai putea supravieţui din 
Sfântul Imperiu, adică împotriva supraviețuitorilor vechii 
„creştinătăţi”. 

regale legată de începutul întregii dezordini mo- 
derne, acea primă deviație, în raporturile dintre 
spiritual şi temporal, care trebuia inevitabil să le 
antreneze pe toate celelalte. În ce ne priveşte, rolul 
acesta nu ne poate reveni; aici, noi am vrut doar să 
dăm unele exemple destinate să lămurească o 
expunere sintetică; trebuie aşadar să rămânem la 
marile linii ale istoriei, şi să ne limităm la indica- 
țiile esenţiale ce se degajă din însăşi desfăşurarea 
evenimentelor. 


CAPITOLUL VIII 


PARADIS TERESTRU ŞI PARADIS 
CERESC 


Structura politică a „creştinătăţii” medievale 
era, am spus, în mod esenţial feudală; ea îşi avea 
încoronarea într-o funcțiune, cu adevărat supremă 
în ordinul temporal, care era cea a Împăratului, 
acesta trebuind să fie în raport cu regii ceea ce regii, 
la rândul lor, erau în raport cu proprii vasali. Tre- 
buie spus, de altfel, că această concepție a Sfântului 
Imperiu a rămas întrucâtva teoretică şi n-a fost 
niciodată deplin realizată, fără îndoială din vina 
Împăraților înşişi, care, furați de marea putere ce 
le-a fost conferită, au fost primii ce au contestat su- 
bordonarea lor față de autoritatea spirituală, căreia 
îi datorau totuşi puterea la fel ca şi ceilalți suverani, 
şi chiar în mod mai directi. Aceasta a fost ceea ce s-a 


1 Sfântul Imperiu începe cu Carol cel Mare şi se ştie că 
Papa i-a conferit acestuia demnitatea imperială; succesorii 
săi nu puteau fi legitimaţi în alt mod decât a fost legitimat el 
însuşi. 

convenit să se numească cearta între sacerdoțiu şi 
Imperiu, ale cărei diverse vicisitudini sunt destul 
de cunoscute pentru a le mai aminti aici, chiar su- 
mar, cu atât mai mult cu cât detaliile acestor fapte 
au puțină importanță pentru ceea ce ne propunem. 
Mai interesant este să se-nțeleagă ce trebuia să fie 
cu adevărat Împăratul, de asemenea ce a putut să 
dea naştere erorii care l-a făcut să-şi considere su- 
premaţia relativă drept o supremație absolută. 
Distincția între Papalitate şi Imperiu provenea 
într-un fel dintr-o diviziune a puterilor care, în ve- 
chea Romă, ajunseseră să fie reunite într-o singură 
persoană, deoarece, atunci, Imperator-ul era în ace- 
laşi timp Pontifex Maximus?. Nu vom încerca de 
altfel să explicăm, în acest caz special, reunirea spi- 
ritualului şi temporalului, ceea ce ar însemna să ne 
angajăm în considerații destul de complexe?. Ori- 


2 Este remarcabil că Papa a păstrat întotdeauna acest titlu 
de Pontifex Maximus, a cărui origine este evident străină creş- 
tinismului şi de altfel mult anterioară; acest fapt e dintre 
acelea ce trebuie să dea de gândit, celor capabili să reflecteze, 
că aşa-zisul „păgânism” avea în realitate un caracter foarte 
diferit de cel ce s-a convenit să i se atribuie. 

3 Împăratul roman apare într-un fel ca un KSatriya ce 
exercită, în afara funcțiunii proprii, funcțiunea unui Brâh- 
man. Se pare deci că există aici o anomalie şi ar trebui văzut 
dacă tradiția romană nu are un caracter particular ce permite 
considerarea acestui fapt altfel decât ca o simplă uzurpare. Pe 
de altă parte, e puțin probabil ca majoritatea Împăraţilor să fi 
fost cu adevărat „calificaţi” din punct de vedere spiritual; 
însă trebuie uneori să se facă distincția între reprezentantul 

cum, Papa şi Împăratul erau astfel, nu chiar „cele 
două jumătăţi ale lui Dumnezeu”, cum scria Victor 
Hugo, ci mai precis cele două jumătăţi ale acelui 
Hristos-lanus pe care anumite figurări ni-l arată 
ținând într-o mână o cheie şi în cealaltă un sceptru, 
emblemele corespunzătoare celor două puteri, 
sacerdotală şi regală, unite în el ca în principiul lor 
comuni. 

Această asimilare simbolică a lui Hristos cu 
lanus, ca principiu suprem al celor două puteri, 
este semnul foarte clar al unei anumite continuități 
tradiționale, foarte adesea ignorată sau negată, în- 
tre vechea Romă şi Roma creştină. Şi nu trebuie 
uitat că, în Evul Mediu, Imperiul era „roman” ca şi 
papalitatea. Însă aceeaşi figurare ne oferă de ase- 
menea cauza erorii pe care am semnalat-o, care i-a 
fost fatală Imperiului: această eroare constă în de- 
finitiv în a considera drept echivalente cele două 
jumătăţi ale lui Ianus, care sunt într-adevăr aşa în 
aparenţă, dar care, atunci când reprezintă spiritua- 


„oficial” al autorităţii şi deţinătorii săi efectivi, şi e suficient 
ca aceştia să-l inspire pe primul, chiar dacă nu este unul din- 
tre ei, pentru ca lucrurile să fie ceea ce trebuie. 

4 Vezi articolul lui L. Charbonneau-Lassay intitulat Un 
ancien embleme du mois de janvier, publicat în revista Regnabit 
(martie 1925).- Cheia şi sceptrul echivalează aici ansamblului 
cel mai obişnuit al celor două chei de aur şi de argint; aceste 
două simboluri sunt de altfel raportate în mod direct la Hris- 
tos prin această formulă liturgică: „O Clavis David, et Sceptrum 
domus Israel...” (Br&viaire romain, office du 20 decembre). 

lul şi temporalul, nu pot să fie echivalente în rea- 
litate. Altfel spus, aceasta e din nou eroarea ce 
constă în a lua raportul dintre cele două puteri 
drept un raport de coordonare, pe când el este un 
raport de subordonare, pentru că, în măsura în care 
ele sunt separate, în timp ce una provine direct din 
principiul suprem, cealaltă nu provine din el decât 
în mod indirect. Am explicat deja suficient aceste 
lucruri înainte pentru a nu mai fi nevoie să insistăm 
mai mult asupra lor. 

Dante, la sfârşitul tratatului său De Monarchia, 
defineşte foarte clar atribuţiile corespunzătoare 
Papei şi Împăratului; iată acest pasaj important: 


Inefabila Providenţă a lui Dumnezeu i-a propus 
omului două scopuri: beatitudinea acestei vieţi, care 
constă în exercitarea virtuţii proprii şi este reprezen- 
tată prin Paradisul terestru; şi beatitudinea vieții 
eterne, constând în bucuria vederii lui Dumnezeu, 
la care virtutea umană nu se poate înălța dacă nu 
este ajutată de lumina divină, beatitudine reprezen- 
tată prin Paradisul ceresc. La aceste două beatitu- 
dini, ca scopuri diferite, trebuie să se ajungă prin 
mijloace diferite; căci la prima ajungem prin învă- 
țăturile filozofice, cu condiţia să le urmăm acţio- 
nând conform virtuților morale şi intelectuale; la 
a doua, prin învăţăturile spirituale, care depăşesc 
rațiunea umană, cu condiția să le urmăm acţio- 
nând conform virtuţilor teologale, Credinţa, Nădej- 
dea şi Dragostea. 

Aceste scopuri şi aceste mijloace, chiar dacă ne sunt 
cunoscute, unele prin rațiunea umană exprimată de 
filozofi, celelalte prin Spiritul Sfânt ce ne-a revelat 
adevărul supranatural, spre folosul nostru, prin 
profeţii şi scriitorii sacri, prin Fiul lui Dumnezeu, 
lisus Hristos, coetern cu Spiritul, şi prin discipolii 
Săi, aceste scopuri şi aceste mijloace ar fi făcute inu- 
tile de cupiditatea umană dacă oamenii, asemă- 
nători unor cai ce rătăcesc în sălbăticia lor, nu s-ar 
înfrâna pe calea lor. De aceea omul are nevoie de o 
dublă direcție după dublul său scop, adică a Suve- 
ranului Pontif, care, conform Revelaţiei, conduce 
neamul omenesc la viața eternă, şi a Împăratului, 
care, conform învățăturilor filozofice, îl conduce la 
fericirea temporală. 

Şi cum nimeni n-ar putea ajunge la această destina- 
ție (sau n-ar putea decât foarte puţini cu preţul 
unor mari dificultăţi), dacă neamul omenesc nu 
putea rămâne liber în pace, după ce s-au liniştit va- 
lurile cupidității insinuante, spre acest scop trebuie 
să tindă în special cel ce domneşte pe pământ, prin- 
țul roman: ca în această mică locuință a muritorilor 
să se trăiască liber în pace“5. 


Acest text necesită câteva explicații pentru a fi 


perfect înţeles, căci nu trebuie să ne lăsăm înşelați 


în ce-l priveşte: sub un limbaj strict teologic în apa- 


renţă, el conține adevăruri de un ordin mult mai 
profund, ceea ce este de altfel în conformitate cu 


5 De Monarchia, III, 16. 

obiceiurile autorului său şi ale organizaţiilor ini- 
țiatice cu care era în legătură€. Pe de altă parte, e 
destul de ciudat, s-o remarcăm în treacăt, că omul 
care a scris aceste rânduri a putut fi prezentat une- 
ori drept un duşman al Papalității; el a denunțat 
fără îndoială, cum am spus mai sus, insuficiențele 
şi imperfecțiunile pe care le-a putut constata în sta- 
rea Papalității din epoca sa, şi în particular, ca una 
dintre consecinţele lor, recurgerea foarte frecventă 
la mijloace propriu-zis temporale, deci puţin potri- 
vite acţiunii unei autorităţi spirituale; însă el a ştiut 
să nu reproşeze instituţiei însăşi defectele oameni- 
lor ce o reprezentau în mod vremelnic, ceea ce nu 
ştie încă să facă individualismul modern?. 


e Vezi mai ales, pe acest subiect, studiul nostru Ezoteris- 
mul lui Dante, de asemenea lucrarea lui Luigi Valli, [1 Lin- 
guaggio segreto di Dante e dei „Fedeli d' Amore“; autorul a murit 
din păcate fără a fi reuşit să-şi ducă cercetările până la capăt, 
şi chiar în momentul în care ele păreau să fi ajuns la consi- 
derarea lucrurile într-un spirit mai apropiat de ezoterismul 
tradițional. 

? Atunci când se vorbeşte despre catolicism, ar trebui să 
se aibă întotdeauna cea mai mare grijă de a se face deosebirea 
între ceea ce priveşte catolicismul însuşi ca doctrină şi ceea 
ce se raportează doar la starea actuală a organizării Bisericii 
catolice; orice s-ar gândi asupra acestei din urmă chestiuni, 
cealaltă n-ar putea fi afectată în niciun fel. Cele spuse aici 
despre catolicism, căci acest exemplu se prezintă imediat în 
legătură cu Dante, ar putea de altfel să-şi găsească multe alte 
aplicaţii; însă foarte puţini sunt astăzi cei care ştiu, când tre- 
buie, să se elibereze de contingenţele istorice, aşa încât, pen- 
tru a lua acelaşi exemplu, unii apărători ai catolicismului, la 

Ţinându-se seama de ceea ce am explicat deja, 
se va observa fără dificultate că distincţia făcută de 
Dante între cele două scopuri ale omului cores- 
punde foarte exact celei dintre „micile mistere” şi 
„marile mistere”, de asemenea, în consecinţă, celei 
dintre „iniţierea regală” şi „iniţierea sacerdotală”. 
Împăratul prezidează „micile mistere”, care pri- 
vesc „Paradisul terestru”, adică realizarea perfec- 
țiunii stării umanes; Suveranul Pontif prezidează 
„marile mistere”, adică realizarea stărilor supra- 
umane, punându-le astfel în legătură cu starea 
umană prin funcțiunea „pontificală”, înţeleasă în 
sensul său strict etimologic?. Omul, ca om, nu poa- 
te evident atinge prin el însuşi decât primul din 
aceste două scopuri, care poate fi numit „natural”, 
pe când al doilea este propriu-zis „supra-natural”, 
deoarece rezidă dincolo de lumea manifestată. 


fel ca şi adversarii săi, cred că pot să reducă totul la o simplă 
chestiune de „istoricitate”, ceea ce este una din formele mo- 
dernei „superstiții a faptului”. 

8 Această realizare este, într-adevăr, restaurarea „stării 
primordiale” despre care e vorba în toate tradiţiile, aşa cum 
am avut deja ocazia s-o arătăm în diferite rânduri. 

% În simbolismul crucii, prima din aceste două realizări 
este reprezentată prin desfăşurarea indefinită a liniei orizon- 
tale, iar a doua prin cea a liniei verticale; acestea sunt, con- 
form limbajului esoterismului islamic, cele două sensuri al 
„amplorii” şi respectiv al „exaltării”, a căror deplină dezvol- 
tare se realizează în „Omul Universal”, care este Hristosul 
mistic, „al doilea Adam” al Sfântului Pavel. 

Această distincţie este deci cea între ordinul „fizic” 
şi ordinul „metafizic“. Aici apare cu maximă clari- 
tate concordanța tuturor tradițiilor, fie ele din Ori- 
ent sau din Occident: definind aşa cum am făcut-o 
atribuțiunile corespunzătoare KSatriyaşilor şi Brâh- 
manilor, eram îndreptățiți să nu vedem în asta 
doar ceva aplicabil unei anumite forme de civiliza- 
ție, aceea a Indiei, de vreme ce le regăsim, definite 
într-un mod riguros identic, în ceea ce a fost, îna- 
intea deviației moderne, civilizația tradițională a 
lumii occidentale. 

Dante atribuia drept funcțiuni ale Împăratului 
şi Papei să conducă umanitatea respectiv spre „Pa- 
radisul terestru” şi „Paradisul ceresc“; prima din 
aceste două funcțiuni se realizează „conform filo- 
zofiei”, iar a doua „conform Revelaţiei”; însă aceşti 
termeni trebuiesc explicați cu atenţie. Se înțelege 
de la sine, într-adevăr, că „filozofia” nu putea fi 
considerată aici în sensul său obişnuit şi „profan“, 
deoarece, dacă era aşa, ea ar fi evident incapabilă 
să joace rolul ce îi este atribuit; pentru a înțelege 
despre ce e vorba realmente, trebuie să i se restitu- 
ie cuvântului „filozofie“ semnificația sa originară, 
cea care o avea pentru pitagoricieni, primii care au 
folosit-o. Cum am arătat în altă parte!, acest cuvânt, 
semnificând etimologic „iubirea de înțelepciune”, 
desemnează înainte de toate o dispoziție prealabilă, 


10 Criza lumii moderne, pp. 21-22 (ediţia a 2-a). 


PARADIS TERESTRU ŞI PARADIS CERESC 115 


necesară pentru a ajunge la înțelepciune, el putând 
desemna de asemenea, printr-o extensie cu totul 
firească, acea căutare născută chiar din această 
dispoziţie, care trebuie să conducă la adevărata 
cunoaştere. Acesta nu este deci decât un stadiu 
preliminar şi pregătitor, o orientare spre înțelep- 
ciune, aşa cum „Paradisul terestru” este o etapă pe 
calea ce duce la „Paradisul ceresc”. 

„Filozofia” astfel înțeleasă este ceea ce s-ar pu- 
tea numi, dacă se doreşte, „înțelepciunea umană”, 
căci ea cuprinde ansamblul tuturor cunoştinţelor 
ce pot fi atinse prin facultățile individului uman, 
facultăți pe care Dante le sintetizează în rațiune, 
deoarece ea defineşte propriu-zis omul ca atare. 
Însă această „înţelepciune umană”, tocmai pentru 
că este doar umană, nu este adevărata înțelepciune, 
care se identifică cu cunoaşterea metafizică. Ultima 
este în mod esenţial supra-rațională, aşadar şi 
supraumană; şi, la fel cum, pornind din „Paradisul 
terestru”, calea „Paradisului ceresc” părăseşte pă- 
mântul pentru „salire alle stelle”, adică pentru a 
se ridica la stările superioare, figurate de sferele 
planetare şi stelare în limbajul astrologiei, şi de 
ierarhiile angelice în cel al teologiei, la fel, pentru 
cunoaşterea a tot ceea ce depăşeşte starea umană, 
facultăţile individuale devin neputincioase, fiind 
necesare alte mijloace. Aici intervine „Revelaţia”, 
care este o comunicare directă a stărilor superioare 

şi care, cum am indicat adineauri, e stabilită efectiv 
prin „pontificat”. 

Posibilitatea acestei „Revelaţii” se întemeiază 
pe existența unor facultăți transcendente în raport 
cu individul: oricare ar fi numele ce li se dă, fie că 
se vorbeşte de exemplu despre „intuiţie intelectua- 
lă”, fie de „inspiraţie”, e întotdeauna acelaşi lucru 
în fond. Primul din aceşti doi termeni va putea 
trimite cu gândul într-un sens la stările „angelice“, 
care sunt într-adevăr identice stărilor supra-indi- 
viduale ale ființei, iar al doilea va evoca în special 
acea acțiune a Spiritului Sfânt la care Dante se refe- 
ră în mod expresi!. Se va putea spune de asemenea 
că ceea ce este „inspirația” în mod interior, pentru 
cel ce o primeşte direct, devine „Revelaţie” în mod 
exterior, pentru colectivitatea umană căreia îi este 
transmisă prin intermediul său, în măsura în care o 
asemenea transmitere este posibilă, adică în măsura 
în care este exprimabilă. 

Fireşte, nu facem aici decât să rezumăm foarte 
sumar, şi într-un mod puțin cam simplificat chiar 
din acest motiv, un ansamblu de consideraţii des- 
tul de complexe, a căror dezvoltare, aici, ne-ar în- 
depărta mult de subiectul nostru; ceea ce am spus 
este în orice caz suficient pentru scopul pe care ni 
l-am propus acum. 


"1 Purgatorio, XXXIII, 145; vezi Ezoterismul lui Dante, p. 60. 

În această accepţiune, „Revelaţia” şi „filozofia” 
corespund celor două părţi care, în doctrina hin- 
dusă, sunt desemnate prin numele de Sruti şi 
Smriti!2. Mai mult, trebuie să se remarce faptul că, 
şi aici, vorbim de corespondenţă şi nu de identitate, 
diferenţa între formele tradiţionale implicând o di- 
ferenţă reală a punctelor de vedere din care sunt 
considerate lucrurile. Sruti, care cuprinde toate 
textele vedice, este fructul inspiraţiei directe, iar 
Smriti este ansamblul consecinţelor şi aplicaţiilor 
diverse, rezultate din primul prin reflecţie; rapor- 
tul lor este, în anumite privinţe, cel existent între 
cunoaşterea intuitivă şi cunoaşterea discursivă; şi, 
într-adevăr, dintre aceste două moduri de cunoaş- 
tere, primul este supra-uman, pe când al doilea 
este în mod propriu uman. La fel cum domeniul 
„Revelaţiei” este atribuit Papalității şi cel al „filo- 
zofiei” Imperiului, Sruti îi priveşte în mod mai 
direct pe Brăhmani, a căror principală ocupaţie este 
studiul Vedei, iar Smriti, care cuprinde Dharma- 
Sâstra sau „Cartea Legii”!?, deci aplicaţia socială a 


12 Vezi Omul şi devenirea sa după Vedânta, cap. |. 

13 Sub acest raport, s-ar putea trage poate anumite con- 
secinţe din faptul că, în tradiţia iudaică (sursă şi punct de 
plecare a tot ceea ce poartă numele de „religie“ în sensul său 
cel mai precis, căci islamul este legat de ea la fel ca şi creşti- 
nismul), denumirea de Thorah sau „Lege” este aplicată între- 
gului ansamblului al Cărţilor sacre: vedem aici mai ales o 
conexiune cu potrivirea specială a formei religioase pentru 

doctrinei îi priveşte mai degrabă pe Ksatriyaşi, căro- 
ra le sunt în mod mai special destinate majoritatea 
cărților ce o exprimă. 

Sruti este principiul din care derivă tot restul 
doctrinei, iar cunoaşterea sa, implicând-o pe cea a 
stărilor superioare, constituie „marile mistere”; 
cunoaşterea lui Smrriti, adică a aplicaţiilor la „lumea 
omului”, înțelegând prin aceasta starea umană in- 
tegrală, considerată în toată extensiunea posibili- 
tăților sale, constituie „micile mistere”14. Sruti este 
lumina directă, care, precum inteligența pură 
(aceasta fiind aici deopotrivă pura spiritualitate), 
corespunde soarelui, iar Srnriti este lumina reflecta- 
tă, care (ca şi memoria căreia îi poartă numele şi 
care este facultatea „temporală“ prin definiţie chiar) 
corespunde lunii!5. De aceea cheia „marilor miste- 


popoarele în care predomină natura K$atriyaşilor, de aseme- 
nea cu importanţa particulară pe care o are în această formă 
punctul de vedere social, aceste două considerații având de 
altfel între ele legături destul de strânse. 

14 Trebuie înțeles bine că, în tot ceea ce spunem, e vorba 
întotdeauna de o cunoaştere ce nu este doar teoretică, ci efecti- 
vă, şi care, în consecință, presupune în mod esenţial realizarea 
corespunzătoare. 

15 În această privință, trebuie observat că “Baitditiul ce- 
resc” este esențialmente Brahma-Loka, identificat cu „Soarele 
spiritual” (Omul şi devenirea sa după Vedânta, cap. XXI şi XXII), 
şi că, pe de altă parte, „Paradisul terestru” este descris ca 
atingând „sfera Lunii” (Regele Lumii, p. 55): vârful muntelui 
Purgatoriului, în simbolismul Divinei Comedii, este limita stă- 

re” este de aur şi cea a „micilor mistere” de argint, 
căci aurul şi argintul sunt, în ordinul alchimic, 
echivalentul exact a ceea ce soarele şi luna sunt în 
ordinul astrologic. 

Aceste două chei, care erau cele ale lui Ianus în 
vechea Romă, au fost unul dintre atributele Suve- 
ranului Pontif, căruia îi era atribuită în mod esen- 
țial funcțiunea de „hierofant” sau de „maestru al 
misterelor”; împreună cu titlul însuşi de Pontifex 
Maximus, ele au rămas printre principalele emble- 
me ale Papalității, şi de altfel cuvintele evanghelice 
privitoare la „puterea cheilor” nu fac în definitiv, 
ca în multe alte puncte, decât să confirme deplin 
tradiția primordială. 

Se poate acum înțelege, mai complet încă decât 
din explicaţiile anterioare, de ce aceste două chei 
sunt în acelaşi timp cele ale puterii spirituale şi pute- 
rii temporale. Pentru a exprima raporturile dintre 
aceste două puteri, s-ar putea spune că Papa trebuie 
să păstreze pentru el cheia de aur a „Paradisului 
ceresc” şi să încredințeze Împăratului cheia de ar- 
gint a „Paradisului terestru”; şi s-a văzut adineauri 
că, în simbolism, a doua cheie era uneori înlocuită 
prin sceptru, însemn mai special al regalității!€. 


rii umane sau terestre, individuale, şi punctul de comunicare 
cu stările cereşti, supra-individuale. 

1e Sceptrul, ca şi cheia, are raporturi simbolice cu „axa 
lumii“; însă acesta este un punct pe care nu-l putem semnala 
decât în trecere, rezervând dezvoltarea lui pentru alte studii. 

Există, în ceea ce precede, un punct asupra că- 
ruia trebuie să ne îndreptăm atenţia, pentru a evita 
până şi aparenţa vreunei contradicții: am spus, pe 
de o parte, că cunoaşterea metafizică, care este 
adevărata înţelepciune, e principiul din care derivă 
orice altă cunoaştere cu titlul de aplicaţie la ordine- 
le contingente, şi, pe de altă parte, că „filozofia”, în 
sensul originar în care ea desemnează ansamblul 
acestor cunoaşteri contingente, trebuie să fie con- 
siderată ca o pregătire pentru înțelepciune; cum 
pot fi conciliate cele două lucruri? Am explicat deja 
altundeva această chestiune, în legătură cu dublul 
rol al „ştiinţelor tradiționale”17: există aici două 
puncte de vedere, unul descendent şi altul ascen- 
dent, primul corespunzând unei desfăşurări a cu- 
noaşterii pornind de la principii până la aplicaţii 
din ce în ce mai îndepărtate de acestea, iar al doi- 
lea unei dobândiri treptate a aceleiaşi cunoaşteri 
pornind de la inferior spre superior sau, dacă se 
doreşte, de la exterior la interior. 

Acest din urmă punct de vedere corespunde 
deci căii conform căreia oamenii pot fi conduşi la 
cunoaştere, într-un mod treptat şi proporțional ca- 
pacităţilor lor intelectuale; şi astfel ei sunt conduşi 
mai întâi la „Paradisul terestru”, iar apoi la „Para- 
disul ceresc”; însă această ordine a învăţării sau a 
comunicării „ştiinţei sacre” este inversă ordinii con- 


17 Criza lumii moderne, pp. 63-65 (ediţia a 2-a). 

stituirii sale ierarhice. Într-adevăr, orice cunoaş- 
tere ce are realmente caracterul de „ştiinţă sacră”, 
de orice ordin ar fi, nu poate fi constituită în mod 
valabil decât de către cei care, înainte de toate, po- 
sedă deplin cunoaşterea principială, şi care, prin 
aceasta, sunt singurii calificați pentru a realiza, în 
conformitate cu ortodoxia tradițională cea mai ri- 
guroasă, toate adaptările cerute de circumstanţele 
de timp şi de loc. De aceea aceste adaptări, atunci 
când sunt efectuate în mod regular, sunt cu nece- 
sitate opera sacerdoțiului, căruia îi aparține prin 
definiție cunoaşterea principială. lată de ce doar 
sacerdoţiul poate conferi în mod legitim „iniție- 
rea regală”, prin comunicarea cunoştinţelor ce o 
constituie. 

Se mai poate înțelege prin asta că cele două 
chei, considerate ca fiind cele ale cunoaşterii în 
ordinul „metafizic“ şi în ordinul „fizic“, aparțin în 
mod real autorității sacerdotale, şi că doar prin de- 
legaţie, dacă se poate spune aşa, a doua este con- 
ferită deţinătorilor puterii regale. În fapt, când 
cunoaşterea „fizică” este separată de principiul său 
transcendent, ea îşi pierde principala sa rațiune de 
a fi şi nu întârzie să devină heterodoxă. Atunci 
apar, cum am explicat, doctrinele „naturaliste“, re- 
zultat al trădării „ştiinţelor tradiționale” de către 
KSatriyaşii revoltați; aceasta este deja o orientare 
către „ştiinţa profană”, care va fi opera proprie a 

castelor inferioare şi semnul dominației lor în 
ordinul intelectual, dacă se mai poate totuşi vorbi, 
într-un asemenea caz, despre intelectualitate. Aici, 
ca şi în ordinul politic, revolta Ksatriyaşilor pregă- 
teşte calea revoltei Vaisyaşilor şi a Sadraşilor; şi 
astfel, din etapă în etapă, s-a ajuns la cel mai de jos 
utilitarism, la negarea oricărei cunoaşteri dezinte- 
resate, fie ea şi de un rang inferior, şi a oricărei rea- 
lități ce depăşeşte domeniul sensibil. Este tocmai 
ceea ce putem constata în epoca noastră, în care 
lumea occidentală a ajuns aproape la ultima treaptă 
a acestei decăderi care, precum căderea corpurilor 
grele, se accelerează continuu. 

Mai rămâne în De Monarchia un punct pe care 
nu l-am elucidat, nu mai puțin demn de remarcat 
decât tot ceea ce am explicat până aici: aluzia la 
navigaţie pe care o conţine ultima frază, după un 
simbolism de care Dante se foloseşte de altfel foar- 
te frecventI6. Dintre emblemele ce fuseseră altădată 
ale lui Ianus, Papalitatea n-a păstrat doar cheile, ci 
şi barca, atribuită la fel Sfântului Petru şi devenită 
imaginea simbolică a Bisericii!” caracterul său 
„roman” cerea această transmitere a simbolurilor, 


18 Vezi pe acest subiect Arturo Reghini, L'Allegoria eso- 
terica di Dante, în Il Nuovo Patto, septembrie-noiembrie 1921, 
pp. 546-548. 

1 Barca simbolică a lui Ianus era o barcă ce putea merge 
în ambele sensuri, fie înainte, fie înapoi, ceea ce corespunde 
celor două feţe ale lui. 

în lipsa căreia ea n-ar reprezenta decât un simplu 
fapt geografic fără importanţă reală20. Cei ce n-ar 
vedea aici decât „împrumuturi“ pe care ar fi tentaţi 
să le reproşeze catolicismului, ar dovedi prin asta o 
mentalitate cu totul „profană”. În ce ne priveşte, 
noi vedem în acest caz o dovadă a acelei regula- 
rități tradiționale în absenţa căreia nicio doctrină 
n-ar putea fi valabilă, şi care urcă din aproape în 
aproape până la marea tradiție primordială; şi sun- 
tem siguri că niciunul dintre cei ce înțeleg sen- 
sul profund al acestor simboluri nu ne va putea 
contrazice. 

Imaginea simbolică a navigaţiei a fost adesea 
folosită în antichitatea greco-latină: se pot cita în 
special ca exemple expediția Argonauţilor în cău- 
tarea „Lânii de aur'Z!, călătoriile lui Ulise; o găsim 
de asemenea la Virgiliu şi la Ovidiu. În India, la fel, 
această imagine se întâlneşte uneori şi am avut 
deja ocazia să cităm altundeva o frază ce conţine 


20 Va trebui de altfel să se observe că, dacă există în 
Evanghelie cuvinte şi fapte ce permit să i se atribuie în mod 
direct cheile şi barca Sfântulu. Petru, e pentru că Papalitatea, 
de la originea sa, era predestinată să fie „romană”, datorită 
situației Romei de capitală a Occidentului. 

21 Dante face în mod precis aluzie la ea în unele dintre 
pasajele Divinei Coii.cuiii ce sunt cele mai caracteristice în pri- 
vinţa folosirii acestui simbolism (Paradiso, Il, 1-18); şi nu fără 
motiv aminteşte el această aluzie în ultimul cânt al poemului 
(Paradiso, XXXIII, 96); semnificaţia hermetică a „Lânii de aur” 
era de altfel bine cunoscută în Evul Mediu. 

expresii ciudat de asemănătoare celor ale lui Dante: 
„Yoginul”, spune Sankarăcârya, „care a traversat 
marea pasiunilor, este unit cu liniştea şi posedă 
«Sinele» în plenitudinea sa”22. 

„Marea pasiunilor” este evident acelaşi lucru 
cu „valurile cupidităţii”, şi în ambele texte este 
vorba, la fel, despre „linişte“: navigația simbolică 
reprezintă, într-adevăr, cucerirea „marii păci”%. 
Aceasta poate fi de altfel înţeleasă în două moduri, 
după cum ne raportăm la „Paradisul terestru” sau 
la „Paradisul ceresc”. În acest din urmă caz, ea se 
identifică cu „lumina gloriei” şi cu „viziunea beati- 
fică”2%; în celălalt, ea este „pacea“ propriu-zisă, 
într-un sens mai restrâns, dar încă foarte diferit de 
sensul „profan“; şi este de remarcat de altfel că 
Dante aplică acelaşi cuvânt „beatitudine” celor 
două scopuri ale omului. Barca Sfântului Petru 


2 Atmă-Bodha; vezi Omul şi devenirea sa după Vedânta, 
cap. XXIII, şi Regele Lumii, p. 121. 

2 Aceeaşi cucerire este de asemenea reprezentată uneori 
prin imaginea unei lupte; am semnalat mai sus folosirea aces- 
tui simbolism în Bhagavad Gită, ca şi la musulmani, şi putem 
adăuga că un simbolism de acelaşi gen se găseşte şi în roma- 
nele cavalereşti ale Evului Mediu. 

4 E ceea ce indică foarte clar diferite sensuri ale cuvântu- 
lui ebraic Shekinah; de altfel, cele două aspecte pe care le 
menționăm aici sunt cele desemnate de cuvintele Gloria şi Pax 
în formula: „Gloria in excelsis Deo, et in terra Pax hominibus bona 
voluntatis”, aşa cum am explicat în studiul nostru despre 
Regele Lumii. 

trebuie să conducă oamenii la „Paradisul ceresc”; 
dar, dacă rolul „prinţului roman”, adică al Împăra- 
tului, este de a-i conduce la „Paradisul terestru”, 
avem şi aici o navigaţie?5, şi de aceea „Pământul 
sfânt” al diverselor tradiţii, ce nu este altceva decât 
acest „Paradis terestru”, este reprezentat deseori 
printr-o insulă: scopul atribuit de Dante „celui ce 
domneşte pe pământ” este realizarea „păcii”26; ţin- 
ta spre care trebuie să conducă el neamul omenesc 
este „insula sacră” ce rămâne neschimbată în mij- 
locul agitației neîncetate a valurilor, şi care este 
„Muntele salvării”, „Sanctuarul Păcii”27. 

Vom opri aici explicarea acestui simbolism, a 
cărui semnificaţie, după aceste lămuriri, nu va mai 


2% Acestea se raportează la simbolismul celor două oceane, 
cel al „apelor superioare” şi cel al „apelor inferioare”, care 
este comun tuturor doctrinelor tradiționale. 

2% Se va putea face de asemenea, asupra acestui punct, o 
apropiere de învăţătura Sfântului Toma d' Aquino la care 
ne-am referit mai sus, la fel cu textul lui Confucius pe care 
l-am citat. 

2 Am spus în altă parte că „pacea” este unul dintre atri- 
butele fundamentale ale „Regelui Lumii”, căruia Împăratul 
îi reflectă unul din aspecte; un al doilea aspect îşi are co- 
respondenţa în Papă, dar există şi un al treilea, principiu 
al celorlalte două, care nu are reprezentare vizibilă în această 
organizare a „creştinătăţii“ (vezi, despre cele trei aspecte, 
Regele Lumii, p. 44). Din toate considerațţiile pe care le-am 
expus, e uşor de înțeles că Roma este, pentru Occident, o 
imagine a adevăratului „centru al lumii”, a misteriosului 
Salem al lui Melchisedec. 

prezenta dificultăți, cel puțin în măsura necesară 
pentru înțelegerea rolurilor corespunzătoare Impe- 
riului şi Papalității. De altfel, n-am fi putut spune 
mai multe despre el fără a intra într-un domeniu 
pe care nu vrem să-l abordăm acum?8. Acest pasaj 
din De Monarchia este, după cunoştinţa noastră, 
expunerea cea mai clară şi mai completă, în volun- 
tara sa concizie, a structurii „creştinătăţii” şi a mo- 
dului în care ar trebui considerate raporturile între 
cele două puteri. Se va pune fără îndoială întreba- 
rea de ce o asemenea concepție a rămas ca o expre- 
sie a unui ideal ce nu se va realiza niciodată; ciudat 
este faptul că, chiar în momentul în care Dante o 
formula, evenimentele ce se derulau în Europa 


28 Acest domeniu este cel al ezoterismului catolic din 
Evul Mediu, considerat în special în raporturile sale cu 
hermetismul; fără cunoştinţele de acest ordin, puterile Papei 
şi Împăratului, aşa cum au fost definite, n-ar putea avea de- 
plina lor realizare efectivă, tocmai aceste cunoştinţe părând a 
fi cel mai complet pierdute pentru moderni. Am lăsat la o 
parte câteva puncte secundare, deoarece nu erau importante 
în planul acestui studiu: astfel, aluzia făcută de Dante la cele 
trei virtuţi teologale (Credinţa, Speranţa şi Dragostea) ar tre- 
bui apropiată de rolul care le este atribuit în Divina Comedia 
(vezi Ezoterismul lui Dante, p. 31). Pe de altă parte, s-ar putea 
de asemenea stabili o comparație între rolurile respective ale 
celor trei ghizi ai lui Dante - Virgiliu, Beatrice şi Sfântul Ber- 
nard - şi cele ale puterii temporale, autorităţii spirituale şi a 
principiului lor comun; cele privitoare la Sfântul Bernard pot 
fi apropiate de ceea ce am indicat înainte. 


PARADIS TERESTRU ŞI PARADIS CERESC 127 


erau tocmai dintre acelea de natură să-i împiedice 
realizarea pentru totdeauna. 

Întreaga operă a lui Dante este, în anumite pri- 
vințe, asemănătoare unui testament al Evului 
Mediu ce se sfârşea. Ea arată ceea ce ar fi fost 
lumea occidentală dacă nu s-ar fi rupt de tradiția 
sa; dar, dacă deviația modernă a putut să se pro- 
ducă, este pentru că, într-adevăr, această lume nu 
avea în ea asemenea posibilități, ori cel puțin ele 
nu erau decât apanajul unei elite deja foarte res- 
trânse, care le-a realizat fără îndoială pe cont pro- 
priu, însă fără ca nimic să treacă în exterior şi să se 
reflecte în organizarea socială. S-a ajuns atunci la 
acel moment al istoriei când trebuia să înceapă 
perioada cea mai întunecată a „vârstei sumbre”2?, 
caracterizată, în toate ordinele, prin dezvoltarea 
posibilităților net inferioare. Şi această dezvoltare, 
înaintând mereu în sensul schimbării şi al mul- 
tiplicităţii, trebuia să ducă inevitabil la ceea ce con- 
statăm astăzi: din punct de vedere social ca şi din 
orice alt punct de vedere, instabilitatea este într-un 
fel la maximum său, dezordinea şi confuzia dom- 
nind peste tot; niciodată, cu siguranță, omenirea 
n-a fost mai departe de „Paradisul terestru” şi de 
spiritualitatea primordială. Trebuie oare să con- 
chidem că această îndepărtare este definitivă, că 


29 Vezi Criza lumii moderne, cap. |. 

nicio putere temporală stabilă şi legitimă nu va 
mai domni vreodată pe pământ, că orice autoritate 
spirituală va dispărea din această lume, şi că tene- 
brele, întinzându-se din Occident în Orient, vor 
ascunde pentru totdeauna oamenilor lumina ade- 
vărului? Dacă aceasta ar fi trebuit să fie concluzia 
noastră, nu am mai fi scris desigur aceste pagini, 
ca de altfel niciuna din lucrările noastre, căci acest 
lucru ar fi, în această ipoteză, o osteneală inutilă; 
ne rămâne să spunem de ce nu credem că ar putea 
fi aşa. 


CAPITOLUL IX 


LEGEA IMUABILĂ 


Învățăturile tuturor doctrinelor tradiționale sunt, 
s-a văzut, unanime în a afirma supremația spiri- 
tualului asupra temporalului şi în a nu considera 
ca normală şi legitimă decât o organizare socială 
unde această supremație este recunoscută şi se tra- 
duce în relaţiile celor două puteri corespondente 
respectivelor domenii. Pe de altă parte, istoria ara- 
tă limpede că ignorarea acestei ordini ierarhice 
antrenează pretutindeni şi întotdeauna aceleaşi 
consecințe: dezechilibru social, confuzia funcţiuni- 
lor, dominația elementelor din ce în ce mai obscure, 
şi de aceea degenerescența intelectuală, uitarea 
principiilor transcendente mai întâi, apoi, din cădere 
în cădere, se ajunge la negarea oricărei cunoaşteri 
veritabile. 

Trebuie de altfel să se remarce faptul că doctri- 
na, care permite să se prevadă că lucrurile se vor 
întâmpla inevitabil astfel, nu are nevoie, în ea în- 
săşi, de o asemenea confirmare a posteriori; însă 

credem totuşi că e nevoie să se insiste asupra ei, 
deoarece contemporanii noştri, fiind sensibili mai 
ales la fapte în virtutea tendinţelor şi obişnuințelor 
lor mentale, vor găsi aici ceva care să-i incite să re- 
flecteze serios, şi poate chiar prin aceasta vor putea 
fi determinaţi să recunoască adevărul doctrinei. 
Dacă acest adevăr ar fi recunoscut, chiar de către 
o minoritate, acesta ar fi un rezultat de o importan- 
ță considerabilă, căci doar astfel poate începe o 
schimbare de orientare care să conducă la o restau- 
rare a ordinii normale; şi această restaurare, oricare 
ar fi mijloacele şi modalităţile ei, se va produce în 
mod necesar mai devreme sau mai târziu; asu- 
pra acestui ultim punct mai trebuie să dăm câteva 
explicații. 

Puterea temporală, am spus, priveşte lumea ac- 
țiunii şi a schimbării; or schimbarea, nevându-şi 
în ea însăşi rațiunea sa suficientă!, trebuie să pri- 
mească de la un principiu superior legea sa, singu- 
ra prin care ea se integrează în ordinea universală; 
dacă, dimpotrivă, se pretinde independentă de 
orice principiu superior, ea nu mai este, prin chiar 
acest fapt, decât dezordine pur şi simplu. Dezordi- 
nea este, în fond, acelaşi lucru cu dezechilibrul şi, 
în domeniul uman, ea se manifestă prin ceea ce se 
numeşte injustiție, căci există identitate între noți- 


1 Aceasta este, în mod propriu, însăşi definiția contin- 
genţei. 

unile de justiție, ordine, echilibru, armonie sau, 
mai precis, acestea nu sunt decât diversele aspecte 
ale unui singur şi acelaşi lucru, considerat în mo- 
duri diferite şi multiple conform domeniilor la care 
este aplicat2. Or, conform doctrinei extrem-ori- 
entale, justiția este alcătuită din suma tuturor 
injustițiilor şi, în ordinea totală, orice dezordine se 
compensează printr-o altă dezordine; iată de ce 
revoluţia care a răsturnat regalitatea este în acelaşi 
timp consecința logică şi pedeapsa (adică compen- 
sația) revoltei anterioare a aceleiaşi regalități împo- 
triva autorității spirituale. Legea este negată din 
momentul în care se neagă principiul însuşi din 
care ea emană; dar negatorii ei n-au putut s-o su- 
prime realmente, ea întorcându-se împotriva lor; 
astfel, dezordinea trebuie să intre finalmente în or- 
dine, căreia nimic n-ar putea să i se opună decât în 
aparenţă şi într-un mod cu totul iluzoriu. 


2 Toate aceste sensuri, la fel cel de „lege”, sunt cuprinse 
în ceea ce doctrina hindusă desemnează prin cuvântul 
dharma; îndeplinirea de către fiecare ființă a funcţiunii potri- 
vite propriei sale naturi, pe care se sprijină distincţia castelor, 
este numită soadharma, şi s-ar putea face o apropiere de ceea 
ce Dante, în textul citat şi comentat în capitolul precedent, 
desemna ca „exercitarea virtuţii proprii”. - Vom trimite de 
asemenea, în această privinţă, la ceea ce am spus altunde- 
va despre „justiţie” considerată ca unul din atributele fun- 
damentale ale „Regelui lumii” şi despre raporturile sale cu 
„pacea“. 

Se va obiecta fără îndoială că revoluţia, înlocu- 
ind puterea Ksatriyaşilor cu cea a castelor inferioa- 
re, nu este decât o agravare a dezordinii şi, desigur, 
acest lucru e adevărat dacă nu se iau în considera- 
re decât rezultatele imediate; însă tocmai această 
agravare împiedică dezordinea să se perpetueze 
indefinit. Dacă puterea temporală nu şi-ar pierde 
stabilitatea, prin chiar faptul că nu-şi recunoaşte 
subordonarea față de autoritatea spirituală, n-ar 
exista niciun motiv pentru ca dezordinea să încete- 
ze, odată ce ea ar fi pătruns astfel în organizarea 
socială. Dar a vorbi de stabilitatea dezordinii este o 
contradicție în termeni, de vreme ce ea nu este, 
dacă se poate spune aşa, decât schimbarea redusă 
la ea însăşi: asta ar însemna în definitiv a vrea să 
găseşti imobilitatea în mişcare. 

De fiecare dată când dezordinea se accentuează, 
mişcarea se accelerează, căci se face un pas înainte 
în sensul schimbării pure şi al „instantaneităţii”; de 
aceea, cum am spus mai sus, cu cât elementele so- 
ciale care o cauzează sunt de un ordin mai inferior, 
cu atât mai puţin durabilă este dominaţia lor. La 
fel ca tot ce nu are decât o existență negativă, de- 
zordinea se distruge pe ea însăşi; chiar în excesul ei 
se poate găsi remediul cazurilor celor mai dispe- 
rate, pentru că rapiditatea crescătoare a schimbării 
va avea în mod necesar un sfârşit; n-au început 

mulți, astăzi, să simtă mai mult sau mai puţin con- 
fuz că lucrurile nu vor putea continua aşa la nes- 
fârşit? Chiar dacă, în punctul în care se află lumea, 
o redresare nu este posibilă fără o catastrofă, este 
acesta un motiv suficient pentru a nu o lua în con- 
siderare în ciuda a orice şi, dacă ar fi respinsă, n-ar 
fi aceasta încă o formă a uitării principiilor imuabile, 
care sunt dincolo de toate vicisitudinile „temporalu- 
lui”, şi pe care, în consecință, nicio catastrofă n-ar 
putea să le afecteze? 

Spuneam înainte că umanitatea n-a fost nicio- 
dată mai departe de „Paradisul terestru” decât este 
actualmente; dar nu trebuie uitat totuşi că sfârşitul 
unui ciclu coincide cu începutul unui alt ciclu; să 
ne raportăm de altfel la Apocalipsă, şi se va vedea 
că la limita extremă a dezordinii, mergând până la 
aparenta aneantizare a „lumii exterioare”, trebuie 
să aibă loc venirea „lerusalimului ceresc”, care va 
fi, pentru o nouă perioadă a istoriei umanității, 
analogul a ceea ce a fost „Paradisul terestru” pen- 
tru cea care va lua sfârşit în acel moment?. Identita- 
tea caracterelor epocii modeme cu cele pe care 
doctrinele tradiționale le indică pentru faza finală 
din Kali-Yuga ne permite să credem că această 
eventualitate ar putea să nu fie prea îndepărtată; şi 


3 Despre raporturile dintre „Paradisul terestru” şi „leru- 
salimul ceresc”, vezi Ezoterismul lui Dante, pp. 91-93. 

acesta ar fi, cu certitudine, după întunecarea pre- 
zentă, completul triumf al spiritualuluis. 

Dacă asemenea previziuni par prea hazardate 
celui ce nu are suficiente date tradiționale pentru a 
le găsi temeiul, se pot cel puțin aminti exemplele 
trecutului, care arată limpede că tot ce nu se spri- 
jină decât pe contingent şi tranzitoriu trece fatal- 
mente, că întotdeauna dezordinea este îndepărtată 
şi finalmente se restaurează ordinea, astfel încât, 
chiar dacă dezordinea pare uneori să triumfe, acest 
triumf n-ar putea fi decât pasager, şi cu atât mai 
efemer cu cât dezordinea va fi mare. 

Fără îndoială, acelaşi lucru se va întâmpla (mai 
devreme sau mai târziu, şi poate mult mai devre- 
me decât s-ar putea crede) în lumea occidentală, 
unde dezordinea, în toate domeniile, este actual- 
mente dusă mai departe decât a fost vreodată un- 
deva; şi aici, ea trebuie să atingă sfârşitul; şi chiar 
dacă avem motive să credem că această dezordine 
ar trebui să se întindă pentru un timp la lumea în- 
treagă, asta n-ar putea să ne modifice concluziile, 
căci n-ar fi decât confirmarea previziunilor indicate 


1 Aceasta ar fi de asemenea, după anumite tradiţii ale 
ezoterismului occidental legate de curentul căruia i-a apar- 
ținut Dante, adevărata realizare a „Sfântului Imperiu”. Şi, 
într-adevăr, umanitatea ar regăsi atunci „Paradisul terestru”, 
ceea ce, de altfel, ar implica reunirea celor două puteri spi- 
rituală şi temporală în principiul lor, acesta fiind din nou 
manifestat în mod vizibil precum era la origine. 

adineaori în ce priveşte sfârşitul unui ciclu istoric, 
iar restaurarea ordinii ar urma doar să aibă loc, în 
acest caz, pe o scară mult mai vastă decât în toate 
exemplele cunoscute, însă din acest motiv ea n-ar 
putea fi decât incomparabil mai profundă şi mai 
integrală, deoarece va merge până la acea întoar- 
cerea la „starea primordială” despre care vorbesc 
toate tradiţiile?. 

De altfel, când ne situăm, cum facem noi, în 
punctul de vedere al realităților spirituale, se poate 
aştepta fără tulburare şi oricât, căci acesta este, am 
spus-o, domeniul imuabilului şi eternului. Nerăb- 
darea febrilă, atât de caracteristică epocii noastre, 
dovedeşte că, în fond, contemporanii noştri se si- 
tuează întotdeauna în punctul de vedere temporal, 
chiar când îşi închipuie că l-au depăşit, şi că, în 
ciuda pretențiilor unora în această privință, ei nu 
ştiu aproape deloc ce este spiritualitatea pură. În 
plus, chiar dintre cei ce se străduiesc să reacționeze 
împotriva „materialismului” modern, câți sunt 
capabili să conceapă această spiritualitate în afara 
oricărei forme speciale, mai ales a unei forme reli- 
gioase, şi să ajungă la principiile oricărei aplicații la 
circumstanțele contingente? Câţi dintre cei ce po- 


5 Trebuie să se înțeleagă bine că restaurarea „stării pri- 
mordiale” este posibilă întotdeauna pentru anumiţi oameni, 
dar care nu constituie decât cazuri de excepție; aici e vorba 
de acea restaurare considerată pentru umanitatea luată în 
mod colectiv şi în ansamblul său. 

zează în apărători ai autorității spirituale bănuiesc 
ce poate fi această autoritate în stare pură? Dintre 
ei, câți realizează realmente ce sunt funcțiunile 
esențiale ale acestei autorități, fără a se opri la înşe- 
lătoarele aspecte exterioare, fără a reduce totul la 
simple chestiuni de rit (ale căror rațiuni profunde 
de altfel nu le înțeleg deloc) şi chiar de „juris- 
prudenţă” (care este ceva cu totul temporal)? Câţi 
dintre cei ce ar vrea să încerce o restaurare a in- 
telectualității nu o coboară la nivelul unei simple 
„filozofii“, înţeleasă de această dată în sensul obiş- 
nuit şi „profan“ al cuvântului? Câţi înțeleg, că, în 
esența şi în profunda lor realitate, intelectualitatea 
şi spiritualitatea nu sunt în mod absolut decât un 
singur şi acelaşi lucru sub două nume diferite? 
Dintre cei care au păstrat, în ciuda oricărui ob- 
stacol, ceva din spiritul tradiţional (şi nu vorbim 
decât de aceştia căci ei sunt singurii a căror gândire 
ar putea avea pentru noi o valoare oarecare), câţi 
caută adevărul pentru el însuşi, într-un mod cu to- 
tul dezinteresat, independent de orice preocupare 
sentimentală, de orice pasiune de partid sau de 
şcoală, de orice preocupare pentru dominare sau 
prozelitism? Dintre cei care, pentru a scăpa din 
haosul social în care se zbate lumea occidentală, 
înțeleg că trebuie, mai întâi, să denunțe vanitatea 
iluziilor „democratice“ şi „egalitare”, câți au noți- 
unea unei ierarhii adevărate, bazată în mod esenți- 

al pe diferenţele inerente naturii proprii a ființelor 
umane şi pe gradele de cunoaştere la care acestea 
au ajuns în mod efectiv? Dintre cei ce se declară 
adversari ai „individualismului”, câți au conştiinţa 
unei realități transcendente în raport cu indivizii? 

Am pus aceste întrebări deoarece ele vor per- 
mite, celor ce vor reflecta asupra lor, să găsească 
atât explicația inutilității anumitor eforturi, în ciu- 
da excelentelor intenții de care sunt fără îndoială 
animați cei care le întreprind, cât şi explicaţia tutu- 
ror confuziilor şi neînțelegerilor ce au loc zilnic în 
discuţiile la care am făcut aluzie în primele pagini 
ale acestei cărți. 

Totuşi, atâta timp cât va subzista o autoritate 
spirituală constituită în mod regular (deşi necu- 
noscută aproape întregii lumi şi nici chiar proprii- 
lor săi reprezentanți, deşi redusă la o umbră a ei 
înseşi), această autoritate va avea întotdeauna partea 
cea mai bună, care nu i-ar putea fi luată€, pentru că 


* Ne gândim aici la relatarea evanghelică binecunoscută, 
în care Maria şi Marta pot fi considerate efectiv ca simboli- 
zând respectiv spiritualul şi temporalul, în măsura în care ele 
corespund vieții contemplative şi vieții active. - Conform Sf. 
Augustin (Contra Faustum, XX, 52-58), acelaşi simbolism se 
regăseşte în cazul celor două soții ale lui Iacob: Lia (laborans) 
reprezintă viaţa activă, iar Rahila (visum principium) viaţa 
contemplativă. În plus, în „justiţie“ se rezumă toate virtuțile 
vieţii active, pe când în „Pace” se realizează perfecțiunea vie- 
ţii contemplative; şi aici se regăsesc cele două atribute fun- 
damentale ale lui Melchisedec, adică ale principiului comun 

există în ea ceva mai înalt decât posibilitățile pur 
umane şi, chiar slăbită sau adormită fiind, în ea 
se întrupează încă „singurul lucru necesar”, singu- 
rul netrecător. „Patiens quia eterna”, spune uneori 
autoritatea spirituală, şi în mod foarte just, cu sigu- 
ranță, nu pentru că vreuna din formele exterioare 
pe care ea le poate îmbrăca ar fi eternă, căci orice 
formă nu este decât contingentă şi tranzitorie, ci 
pentru că, în ea însăşi, în adevărata ei esență, ea 
participă la eternitatea şi imutabilitatea principiilor; 


puterilor spirituală şi temporală, care regizează domeniul 
vieții contemplative şi respectiv pe cel al vieţii active. Pe de 
altă parte, tot pentru Sf. Augustin (Sermo XLIII de Verbis [saize, 
c. 2), raţiunea este în vârful părţii inferioare a sufletului (sim- 
țuri, memorie şi cugetare), iar intelectul în vârful părții sale 
superioare (care cunoaşte ideile eterne, adică rațiunile imuabi- 
le ale lucrurilor); primei îi aparține ştiinţa (lucrurilor terestre 
şi tranzitorii), secundei, Înţelepciunea (cunoaşterea absolutu- 
lui şi a imuabilului); prima se raportează la viața activă, a 
doua la viața contemplativă. Această distincție echivalează 
celei între facultățile individuale şi supra-individuale şi între 
cele două ordine de cunoaştere ce le corespund. Şi se mai 
poate cita în acest sens următorul text al Sf. Toma D' Aquino: 
„Dicendum quod sicut rationabiliter procedere attribuitur natu- 
rali philosophizz, quia in ipsa observatur maxime modus rati- 
onis, ita intellectualiter procedere attribuitur divina scientize, eo 
quod in ipsa observatur maxime modus intellectus" (In Boe- 
tium de Trinitate, q. 6, art. 1, ad 3). S-a văzut înainte că, după 
Dante, puterea temporală se exercită conform „filozofiei” sau 
„Ştiinţei” raţionale, iar puterea spirituală conform „Revelaţi- 
ei” sau „Înţelepciunii” supra-raționale, ceea ce corespunde 
foarte exact distincţiei între părțile inferioară şi superioară ale 
sufletului. 

şi de aceea, în toate conflictele ce pun față în față 
puterea temporală cu autoritatea spirituală, putem 
fi siguri că, oricare ar putea fi aparențele, cea din 
urmă va avea întotdeauna ultimul cuvânt. 

